
৬ 
জাহাজড়ুবি আজকাল আখছার না হলেও মাঝে-মাঝে যে না হয় এমন নয়। 
এবং জাহাজডুবি হলে তন্ন-তন্ন করে তার সমস্ত বিবরণ, যাঁরা মরল বাঁচল তাঁদের 
নাম-ধাম ইত্যাদি সবাই নিশ্চয়ই খুঁটিয়ে পড়ে ন! ; এবং যাও পড়ে তাও চিরদিন: 
মনে করে রাখে না। সুতরাং ১৯২৩ সালে প্রশান্ত মহাসাগরের দ্বীপপুঞ্জের 
কাছে ‘এম্‌ এম্‌ ভাগীরথী* বলে যে মস্ত বড় চাঁর হাজার টনের কয়লা-জাহাঁজটা' 
তলিয়ে যায়, মানুষের স্থতিতেও তা আরও অনেক ব্যাপারের মত তলিয়ে যেতে 
পারত। কিন্ত তবু যে তা যায় নি, তবু যে ‘ভাগীরথী’র নাম করবাঁমাত্র সবাই 
কান খাড়া করে আছে তার মস্ত কারণ আছে। 

সত্যিই ‘ভাগীরথী’র তলিয়ে যাওয়া একটু রহস্তজনক ব্যাপাঁর। আরে 
রহশ্তজনক আমাদের কাছে এইজন্তে যে, অত বড় জাহাজের সমস্ত মাঁঝি-মালা) 
খালাসি, কর্মচারীর ভেতর শুধু দুজন বাঙালী ওয়ারলেস অপারেটর ছাঁড়া আর 
সবাই উদ্ধার হয়ে দেশে ফিরে এসেছে | 

জল ঝড় নেই, চোরা পাহাড় নেই, দিনের বেলা পুকুরের মত শান্ত জলে 
হঠাৎ কেমন করে 'ভাগীরথী” ডুবতে আরম্ভ করে সে বিবরণ কেউ-কেউ 
নিশ্চয় অনেকবার তখনকার খবরের কাগজে পড়েছে, না পড়ে থাকলে বড়দের 
কাছে শুনেছে নিশ্চয়ই_বেশি দিনের কথাও নয়, অনেকেরই সে কথা স্মরণ 
আছে। 

বিপন্ন ‘ভাগীরথী’ জাহাজের বেতাঁর-চিৎকার শুনে কেমন করে জাপানী 
জাহাজ ‘কোমাগাতামারু’ এসে সকলকে উদ্ধার করে, তাও তোমরা নিশ্চয়ই 
জান। কিন্তু তোমরা কেন, পৃথিবীর কেউ যে কথ! আজও জানে না এবং যে 
কথা বললেও পৃথিবীর লোকে বিশ্বাস করবে কিনা আমি এখনও জানি না, 
সেই কথা আজ তোমাদের বলতে বসেছি। 

একটা কথা বলে রাখা ভাল যে আমার এ কাহিনী আমি বড়বড় সমস্ত 


কাগজের সম্পাদকদের কাছে পাঠিয়েছিলুম কিন্তু কেউ এ কাহিনী ছাপাতে 

রাজি হন নি। একজন সম্পাদক col আমার! মাথ! খারাপ হয়েছে ভেবে 
পাগলা-গারদে দেবেন বলেই শাসিয়েছিলেন। শুধু কি জানি কী ভেবে এ 
বইয়ের প্রকাশক মহাশয় এ কাহিনী ছাপাতে বাজি হয়েছেন । তীরও বোধ- 
হয় বিশ্বাস এটি গাঁজাখুরি গল্প মাত্র, তবে সাধারণের খারাপ নাও লাগতে পারে 
ভেবে বইয়ে স্থান দিয়েছেন | 

কিন্তু এ কাহিনী বলতে গেলে আমায় শুরু করতে হবে দশ বছর আগে__ 
অর্থাৎ ১৯১৩ সাল থেকে, কারণ যে লোকটির সঙ্গে এই অদ্ভুত গল্প আগাগোড়া 
জড়িত তাঁর একটু পরিচয় না দিলে এ কাহিনী সম্পূর্ণ হবে না। 


দুই 

শরতের ALY আলাপ আমার সেই ১৯১৩ সাল থেকে। সেই বছরই সে 
আমাদের ক্লাসে এসে ভতি হয়। তারপর স্কুলের সব-নিচু ক্লাস থেকে কলেজের 
সেকেণ্ড ইয়ার পর্যন্ত. আমরা ga একসদ্দে পড়ে এসেছি॥ কিন্ত আলাপ 
আর বন্ধুত্ব তো এক জিনিস নয়! তার সঙ্গে সত্যকার বন্ধুত্ব আমার হয় প্রথম 
ফাস্ট ক্লাসে উঠে | তাঁর আগে সত্য কথা বলতে গেলে তাঁর সম্বন্ধে বিশেষ কিছু 
আমি জানতাম ন। ক্লাসে সে বিশেষ ভাল ছেলে ছিল না। বুদ্ধি-শুদ্ধি থাকলেও 
তার.ভাবগতিক দেখে মনে হত পড়াশুনোয় তাঁর বিশেষ মনোযোগ নেই । 
কোন রকমে পাশ করে যাওয়াই ছিল তার পক্ষে যথেষ্ট | মিশুক সে একদম 

ছিল ন! ; কেমন একলা-একলা থাকাই ছিল তার অভ্যাস। : 
ফাস্ট ক্লাসে উঠে প্রথম যেদিন তাদের বাড়িতে যাই সেদিনকার কথা 
আমার বেশ ভাল মনে আছে। আমাদের স্কুলের সঙ্গে আর একটি স্কুলের 
সেদিন ফুটবল ম্যাচ ছিল। ম্যাচে আমরাই সেদিন জিতি। আমার খেলা 
নাকি সেদিন বেশ ভালই হয়েছিল । খেলা শেষ হবার পর আর সকলের 
সঙ্গে শরংকে উচ্ছৃসিত প্রশংসা করতে দেখে অবাক হয়েছিলাম একটু । শরৎ 
সাধারণত এ রকম উত্তেজিত হয় ন|। বাঁড়ি ফেরার পথে সে হঠাৎ নিজে 
থেকেই বললে, “আমাদের বাড়ি চল্‌ ৷ এ রকম অনুরোধ সে কখনও করেনি | 
মনে-মনে একটু বিশ্মিত হয়ে তার সঙ্গে সঙ্গে চললাম) সেইদিনই 
' মনে আছে সে প্রথম আমার কাছে প্রাণ খুলে কথা বলেছিল। তার কথা 
শুনে সেদিন কী আনন্দই যে হয়েছিল বলতে পারি না। সেদিন টের পেয়ে 
ছিলাম, আমারই মত তার মনের গতি অদ্ভুত। লেখাপড়| শিখে চাকরি- 
বাকরি করতে তার ইচ্ছে নেই। cm কাজ কেউ করে নি, যে-সব 
জায়গায় কেউ যায় নি--এমনি সব কাজ করা এমনি সব জায়গায় যাওয়| তার 

সাধ। তাঁর একমাত্র ছুঃখ- স্বাস্থ্য ভাল হলেও আমার মত তার গাঁয়ে জোর 
নেই। রাস্তায় যেতে যেতে সে এতবাঁর আমার খেলা, আমার গায়ের জোরের 
প্রশংসা করেছিল যে আমি শেষে লজ্জিত হয়ে উঠেছিলাম । শেষ পর্যন্ত সে 
বললে, আমার মত সন্গী পেলে সে না৷ যেতে পারে এমন জায়গা নেই, না 
করতে পারে এমন কাঁজ নেই । মনের গতি একদিকে হওয়ায় সেইদিনই 
আমাদের বন্ধুত্ব পাঁকা হয়ে গিয়েছিল | 

তারপর শরতের বাঁড়ি গিয়ে তার পরিচয় আরো! ভাল করে সেদিন পাই | 
তার ঘরটি একটি ছোট-খাট মিউজিয়াম আর ল্যাবরেটরির সমন্বয় । স্কুলের 
পাঠ্য বইয়ের বাইরে বিশেষ কিছু আমার তখন জানা ছিল না। কিন্তু শর্তের 
দেখলাম বিজ্ঞানের নানা বিভাগ সম্বন্ধে বেশ ভালরকম জ্ঞান । নুড়ি-পাঁথর, 
নান! রকম শুকনো গাছ পাতা, মরা CHATS থেকে টেষ্ট টিউব, TOM 
বানার -প্রভৃতিতে তাঁর ঘর বোঝাই। ক্লাসের পড়াশুনোয় কেন যে শর২ খুব 
ভাল হয় না সেদিন বুঝতে পেরেছিলাম | 

তার পর থেকে প্রায় রোজই আমরা দুজনে তার ছোট ঘরটিতে এসে 
জুটতাম। শরৎ "আমাকে বিজ্ঞানের দিকে আকুষ্ট করবার চেষ্টা করত, কিন্ত 
আমার মনের গড়ন আলাদা । বিজ্ঞানে বিশেষ অগ্রপর হতে পারি নি। 
দুজনের এ বিষয়ে তফাৎ থাকলেও একদিকে আমাদের মিল ছিল । সে হচ্ছে 
দেশ ভ্রমণের নেশা । কত অদ্ভুত অদ্ভুত দেশের ভ্রমণ বৃত্তান্ত যে আমরা 
দুজনে মিলে তখন পড়েছি তার ইয়ত্তা নেই. 

সেই ছোট্র ঘরটিতে কতদিন বিকেল থেকে গল্প করতে করতে সন্ধ্যে হয়ে 
গেছে। মানবের পা কখনও পড়ে নি এমন দুর্গম জায়গায় যাবার কল্পনায় 
আমরা তখন বিভোর। হঠাৎ হয়ত ত শরতের মা এসে আমাদের চমকে দিয়ে 
বলেছেন, “কিরে, অন্ধকারে ভূতের মত cota দুজনে বসে আছিম কেন? 
আলে জালবি না ? 

এমনি বন্ধুত্বের ভেতর দিয়ে স্কুলের পড়া সাঙ্গ করে আমরা কলেজে 
ঢুকলাম। শর২ গিয়েছিল বিজ্ঞানের দিকে আর আমি আর্টসে। eas 
দেখাশুনে। আমাদের এখন একটু কমই হত। কিন্ত আগেকার কথা৷ আমরা 
ভুলি নি। দেখা হলে, কেমন করে আমাদের আশা পূর্ণ হতে পারে সেই 
আলোচনাই আমরা করতাম। কে জানত আমাদের আকাজ্ক অত শিগগির 
অমনভাবে পূর্ণ হবে | j 

তখন সেকেণ্ড ইয়ারে পড়ি। হঠাং একদিন সন্ধ্যাবেলা শরং হাঁফাতে 
হাঁফাতে আমার বাড়ি এসে হাজির! তার মুখ দেখেই বোঝ! গেল কিমের 

একটা উত্তেজনা, সে যেন আর দমন করে রাখতে পারছে TI বললাম» 
ব্যাপার কী শরৎ 2” 

সে আমার পিঠ চাপড়ে বললে, ‘হয়ে গেছে ব্যবস্থা!” 

অবাক হয়ে বললাম, ‘কিসের ব্যবস্থা?” 

কিন্তু সেতখন নিজের আনন্দেই বিভোর-_আমার কথার জবাব না দিয়ে 
বললে, "আমি কিন্ত' বাড়িতে কিছু বলি নি, তুই বলবি নাকি?’ 

আমি হেসে বললাম, ‘আরে, ব্যাপারট। কী তাই আগে শুনি !” 

এতক্ষণে শরতের CH হল বোধহয়। বললে, ‘ও, তা বুঝি বলতে ভুলে 
গেছিত_আমরা অষ্ট্রেলিয়া যাচ্ছি যে!” 

অষ্ট্রেলিয়া !” 

শরৎ আমার বিস্ময়ে যেন একটু বিরক্ত হয়েই বললে, হ্য| রে, ওয়ারলেস 
অপারেটর হয়ে। খবরের কাগজে বিজ্ঞাপন দেখিস নি?” 

তৰু ব্যাপারটা সরল হল নাঁ। কিন্ত এই উত্তেজিত অবস্থায় শর্তের কাছ 
থেকে বিশদ বিবরণ সংগ্রহ করা অসম্ভব বুঝে তখনকার মত আর কিছু জিজ্ঞাসা 
করলাম না। খানিক বাদে অবশ্য তার কথা থেকেই সব পরিন্কার হয়ে গেল | 

খবরের কাগজে ওয়ারলেস অপারেটর চাই বলে বিজ্ঞাপন দেখে সে আমার 
ও তার নিজের নামে কয়েকদিন আগে দুটে| দরখাস্ত করে দিয়েছিল। সে 
দরখান্তের উত্তর এসে গেছে। আমাদের সেখানে গিয়ে দেখ! করতে হবে। 

সামান্য দরখান্তের উত্তর আসা থেকে একেবারে অস্ট্রেলিয়। যাওয়। সঙ্গদ্ধ 
নিঃসন্দেহ হওয়া একটু বাড়াবাড়ি sam) মনে হলেও সেদিন শরংকে ত! বলি 
নি $ এবং না বলে ভালই করেছিলাম । 


কারণ সত্যই- অসম্ভব একদিন সম্ভব হয়ে গেল। গোপনে গোপনে 


ওয়ারলেস অপারেটরের কাজ শিখে একদিন সত্যই আমরা এক কয়লা- 
জাহাজের কাজে বহাল হলাম এবং সে কয়লা-জাহাজ সত্যই অষ্েলিয়ার যাত্রী | 


তিন 
খিদিরপুরের ডক থেকে জাহাজ . যেদিন ছাড়ল, আমাদের সেদিনকার 
মনের অবস্থা বর্ণন| কর! শক্ত । একদিকে নতুন দেশ দেখার আশা উৎসাহ, 
আর একদিকে আত্মীয়-স্বজন বন্ধু-বান্ধব ও স্বদেশ ছেড়ে যাবার গভীর দুঃখ । 
আত্মীয়-স্বজনের অনুমতি নিয়ে সকলকে জানিয়ে এলে দুঃখ এতটা হত কিন। 
বলতে পারি না, কিন্তু আমরা একেবারে সকলকে লুকিয়ে এসেছিলাম | কী 
ভাগ্যি, আমাদের দুজনের এক জাহাজেই চাকরি মিলেছিল 3 তা না হলে দেশ- 

ভ্রমণের উৎসাহ ছাপিয়ে দেশ ছেড়ে যাবার দুঃখ বোধহয় সেদিন দুঃসহ হয়ে 
উঠত। 

দেখতে দেখতে আমাদের 'জাহাজ মাঁঝ-গর্থায় এসে মবেগে চলতে আরম্ভ 
করল। অনেকক্ষণ আমরা দুজনে বাইরের ডেকের রেলিঙ ধরে দাড়িয়ে 
গন্দার দিকে চেয়ে রইলাম | তারপর যখন নিজেদের কেবিনে ফিরলাম তখন 
দুজনেরই চোখে জল এসেছে | 

আমাদের জাহাজ ছমাসের মধ্যে যবছীপ, স্থমাত্র| প্রভৃতি ঘুরে অস্ট্রেলিয়া 
চলে আসবে আমরা জানতাম । এই ছ-মাম দেশের মাটি দেখতে পাব না 
ভেবে সেদিন অত উৎসাহের ভেতরও কষ্ট হয়েছিল। এখন ভাবি যে আমাদের 
ভাগ্যদেবতা সেদিন আমাদের সে চোখের জল দেখে বোধহয় হেসেছিলেন। 

আমরা যে জাহাজে কাজ পেয়েছিলাম কয়ল! বয়ে বেড়ানোই তার কাজ। 
স্থতরাং WH তাতে বড় একটা থাকার কথা নয়। কিন্তু আমাদের 
ভাগ্যে সেবার একজন যাত্রী জুটে গিয়েছিলেন । কয়লা-জাহাজের দিনগুলো! 
যেরকম একঘেয়ে, তাতে তার মত লোকের সঙ্গ Al পেলে সেবার আমাদের 
বেশ কষ্টই হত। জাহাজে চড়ে বেড়ানোর উত্তেজনা! দিন-পাচেকের মধ্যেই 
কেটে যায়_তারপর দিন-রাত “সেই এক আকাশ আর জল-_কোন বৈচিত্র্য 
নেই। মিঃ বেনসনের সাহচর্য পেয়ে কিন্তু এই একঘেয়ে আকাশ ও জলও 
আমাদের কাছে অপূর্ব হয়ে উঠেছিল । মিঃ বেনসন সিডনির এক কলেজের 
অধ্যাপক | আমাদের জাহাজের মালিক তীর বন্ধু। মিঃ বেনসন প্রশান্ত 
মহাসাগর" সম্বন্ধে অনেক কথাই জানতেন। কোথায় সমুদ্র কত গভীর, 
কোথায় কী কী সামুদ্রিক প্রাণী পাওয়া যায়, সমুদ্রের le কোথায় কী ভাবে 
গেছে ইত্যাদি খবর তীর কাছে শুনতে শুনতে আমাদের যাত্রীর একঘেয়েমিটা 
আমর| টেরই পেতাম না। মিঃ বেনসনের সঙ্গে আলাপের সময় দেখতাম, 
এবৎও প্রশান্ত মহাসাগর সম্বন্ধে নেহাং কম জানে না। 

জাভা স্থমাত্রা প্রভৃতি দ্বীপের বন্দরগুলি একবার করে ছুয়ে একদিন 
অস্ট্রেলিয়ার দিকে আমাদের জাহাজ চলতে শুরু করল | মিঃ বেনসনের কাছে 
সেদিন শুনলাম, দীর্ঘ একমাসের মধ্যে কৌন বন্দরে আর আমাদের জাহাজ 
fetta না! যেখান দিয়ে আমাদের জাহাজ যাচ্ছিল মেখানকীর সমুর সন্বদ্ধে 
মিঃ বেনসন সেদিন অনেক অদ্ভূত কথা বলেছিলেন মনে আছে। তিনি 
বলেছিলেন, প্রশান্ত মহাসাগরের যে-কটি জায়গা এত গভীর যে তার তলা পাওয়া 
যায় a বললেই হয়_-এই জায়গা! তাদের মধ্যে একটি । এই জায়গা HRT 
আরো একটি অদ্তৃত কাহিনী তিনি বলেছিলেন । বছর দশেক আগে একটি 

ভ্রিডিশ রণপোতের নাবিকের। সেখানে এক আশ্চর্য ঘটনা ঘটতে দেখে | তখন 
জার্ীনির সঙ্গে ইংল্যাণ্ডের যুদ্ধ চলেছে। অস্ট্রেলিয়া থেকে গমের জাহাজ 
আটলান্টিক দিয়ে পাঠালে প্রায়ই জার্মানদের হাতে পড়ে মারা যায় বলে অনেক 
দেরি হওয়ার সম্ভাবনা, সত্বেও ভারত মহাসাগর দিয়ে ভারতবর্ষ হয়ে কয়েকটি 
জাহাজ সম্প্রতি যাচ্ছিল । এই রণপোতটির কাজ ছিল তাদের পাহারা দেওয়া। 
একদিন WAM এইখান দিয়ে যাবাঁর সময় হঠাৎ রণপৌত থেকে দেখ! যায় 
__দুরে গম্বুজের মত কয়েকটা প্রকাণ্ড কি জিনিস জলের ওপর ভাসছে। যুদ্ধ 
জাহাজের নাবিকেরা প্রথমে সেটাকে জার্মানদের তৈরি নতুন কোনরকম 
সাবমেরিনের পেরিস্কোপ ভেবেছিল । কিন্ত শীত্রই তাদের সে ভুল ভেঙে গেল | 
জার্মান সাবমেরিন হলে ব্রিটিশ রণপোত দেখবার পর এতক্ষণ জলের ওপর 
কিছুতেই ভেসে থাকত ন|। অথচ এগুলি ভেদে তে! রইলই, বরং মনে হল 
ক্রমশ তাদের দিকে এগিয়ে আসছে। গন্বজগুলির আকারও অদ্ভুত ; মাথার 
দিকে ক্রমশ: সেগুলি শুলের মত সু হয়ে উঠেছে। রূণপোতের নাবিকের! 
কী করবে ভাবছে, এমন সময়ে একটি গম্বুজ হঠাৎ ডুবে গেল৷ কৌনপ্রকার 
অজান। সামুদ্রিক প্রাণী হতে পারে ভেবে জাহাজের কাণ্রেন তখন একটিকে লক্ষ 
করে গুলি ছু'ড়েছিলেন। কিন্তু সামুদ্রিক alte হোক বা আর যাই হোক, 
গম্বজারুতি পদার্থটর তার অব্যর্থ গুলিতেও কিছু ক্ষতি হয়েছে বলে মনে হল 
না। কাপ্তেন তখন ব্যাপারটা ভাল করে দেখবার জন্যে একটি বোট নামাতে 
বললেন,_-বোট নামানোও হল, কিন্তু গম্বজগুলির কাছে যাবার আগে হঠাৎ 
সেগুলি এক-এক করে ডুবে গেল। যেখানে সেগুলি ভাসছিল বোট নিয়ে 
সেখানে তারপর sian গিয়ে অনেক খোঁজ করেছিলেন, কিন্তু তার গুলিতে 
আহত সামুদ্রিক'প্রাণীর একটু রক্তের hes জলের ওপর পান নি। 
যুদ্ধের ভেতরই এক সময়ে বিলেতে ফিরে সেই জাহাজের কীপ্তেন এ সম্বন্ধে 
কোন কাগজে লিখেছিলেন | কিন্তু তখন যুদ্ধের ব্যাপারেই সমস্ত লোক ব্যস্ত । 
তার এ কাহিনী নিয়ে বিশেষ কোন আলোচনাই হয় নি। 
মিঃ বেনসনকে বিশ্বাস করলেও তীর এ কাহিনী শুনে সেদিন বিশ্বাস করিনি। 
জাহাজের নাবিকেরা তিলকে তাল করে আভগুবি গল্প বানাতে যে 
সিদ্ধহস্ত_-যেকোন দেশের সাহিত্য খুঁজলেই তীর প্রমাণের অভাব হবে না। 
মিঃ বেনননকে তাই বলতে তিনি কিন্তু কেমন যেন একটু FA হয়ে বলেছিলেন, 
অবিশ্বাস করবার আমি তো কিছু দেখি না। সমুদ্রের রহস্যের আমর! 
কতটুকুই T জানি ? 
মাত্র API বাদে তার কথা আমাদের জীবনেই অমনভাঁবে ফলবে কে জাঁনত ? 

চার 

সেদিন বিকেলে বেতাঁর-ঘরে হাজিরা দেবার পালা ছিল আমাঁর। বেতীর- 
ঘরের কাজ শুনতে খুব বড়-গৌছের হলেও আসলে বিশেষ কিছু নয়। আমাদের 
সাধারণত ছুকাঁনে একটি যন্ত্র বেধে বসে থাক ছাড়া কিছু করতে হত না। 
তখন সবে নানা দেশে বেতারে আমোদ-প্রমোদের ব্যবস্থা হচ্ছে । মাঝে মাঝে 
দূর দেশের গান-বাজনা কানে আসত এবং সবশুদ্ধ জড়িয়ে সময়টা নেহা মন্দ 
কাটত না। | 

চেয়ারে হেলান দিয়ে সেদিনও কানে হেডপিস লাগিয়ে নিশ্চিন্তভাবে বসে 
ছিলাম। জাহাজে ওঠীর পর থেকে উল্লেখযোগ্য কোন সংবাদ বেতারে এসেছে 
বলে. মনে পড়ে না, এবং আমাদেরও কোনদিন কোন জরুরি খবর কৌথাও 
পাঠাতে হয় নি। নিশ্চিন্ত হয়ে বসে থাকাটা একরকম তাই অভ্যাস হয়ে 
গেছল। 

কিন্ত নিশ্চিন্ত হয়ে বিশ্রাম করা সেদিন আমার ভাগো নেই | হঠাৎ পায়ের 
তলায় সমস্ত জাহাজটা কিসের আঘাতে যেন থর-থর করে কেঁপে BA | অত্যন্ত 
শান্ত সমুদ্রেও ইঞ্জিন প্রবল বেগে চল!র ফলে একটা কাঁপুনি সব সময়েই জাহাজে 
অনুভব করা যায়। কিন্তু এ সে-কীপুনি নয়। ঠিক মনে হল জাহাঁজের তলাতে 
কী যেন একটা জিনিস হঠাৎ ঢু মেরেছে। খানিক আগেই মিঃ বেনসনের কাছে 
শুনেছি যে এখানটা ভারত সাগর শুধু নয়, প্রশান্ত মহীসাগরেরও সবচেয়ে 
গভীর জায়গা_-চোরা পাহাড় বা সেই জাতীয় কিছুর অস্তিত্বই এখানে নেই। 
তাহলে? 

কিন্ত প্রথম বিস্ময় কাটিয়ে উঠতে না উঠতেই Wis আর-একটা ধাক্কায় 
জাহীজট যেন জীবন্ত প্রাণীর মত কারে ছটফট করে উঠল। কি একটা 
অজানা ভয়ে চেয়ার ছেড়ে দাড়িয়ে উঠলাম। কিন্তু করবার কী আছে? 
বেতার-ঘরের আশে-পাশে এমন কেউ নেই যে ডেকে জিজ্ঞেস করা যায়। 
অথচ বেতাঁর-ঘর ছেড়ে যাবারও উপায় নেই। দুরে জাহাজের নানা জায়গায় 
একটা হট্টগোল চলেছে মনে হচ্ছিল, কিন্ত ক্ষণিকের জন্যে WA থেকে হেডপিস 
খুলেও, সেটা যে কী নিয়ে তা নির্ণয় করতে পারলাম না। 

কী করব ভাবছি, এমন সময় জাহাজের ores মেট আলুখীলুভাবে 
পাগলের মত ছুটতে ছুটতে এসে বললেন, ‘সর্বনাশ হয়েছে, শিগগির তার 
করুন!” ভয়ঙ্কর দুর্ঘটনা যে একটা কিছু ঘটেছে তা তিনি মুখে বলবার 
আগেই তীর চেহারা দেখে আমি অনুমান করেছিলাম | জিজ্ঞাসা করলাম, 
“কী তার করতে হবে ? 


- তিনি একটা চেয়ার টেনে হতাঁশভাবে ইতিমধ্যে বসে পড়েছিলেন, আমার 
প্রশ্নে হঠাৎ চমকে উঠে বললেন, “যা আজকের চাটা দেখে আসতেই ভুলে 
গেছি! দাড়ান দেখে আসি !” 

তীকে হাত ধরে থামিয়ে বললাম, ‘আজকের জাহাঁজের অবস্থান আমি 
খানিক আগে দেখে এসেছি, জাহাজ সম্বন্ধে কী তার করব তাই বলুন» 

তিনি আশ্বস্ত হয়ে বললেন, ‘আপনি চাট দেখে এসেছেন? তাহলে আর 
কী Iau লন্জিচিউড এত ল্যাটিচিউভ “এস্‌ এস্‌ ভাগীরথী” ware, সাহায্য 
চাই। শুধু এইটুকুই তার করুন 1” 

বেতার-যন্ত্রে সেই ভয়ঙ্কর খবরটুকু চারিধারে পাঠিয়ে দেবার সময় হাত পা 
কাপলেও বুকের ভেতরট| যে কেঁপে ওঠে নি-এমন কথা বলতে পারব ন]। 
যে জাহাজে এতদিন নিশ্চিন্তভাবে বাড়ির মত আয়েসে কাটিয়েছি সে জাহাজ 
যে হঠাৎ ডুবতে পারে এ কথ। প্রথমটা উপলদ্ধি করা অবশ্য সহজ নয়। কিন্ত 
ক্রমশ চারিধারের হট্টগোল, খালাসি ও অন্যান্য কর্মচারীদের উন্মত্ত ব্যস্ততা 
প্রভৃতি থেকে যখন বুঝতে পারলাম এই দিকচিহ্ুহীন সমুদ্রের মাঝখানে 
সত্যিই আমাদের জাহাজ তলিয়ে যাচ্ছে, তখন বেতার-যন্্ের ধারে স্থির হয়ে 
বমে থাক! যে কী ভয়ানক কষ্টকর হয়ে উঠল ত! বলে বোঝাতে পার! যাবে 
না। সমুদ্রের জীবনে অনভ্যন্ত বলে একা আমিই যে ভয় পেয়েছিলাম তা 
নয়, দেখলাম__মেকেও মেটের মুখও সাদ! হয়ে CATE _আতঙ্ধে । 

ভীত স্বরে তিনি জিজ্ঞাসা করলেন, “কোন জাহাজ থেকে সাড়া পেলেন ? 

বেতার-যন্ত্রে সাহায্যের জন্যে তখন আমি সমানভাবে তাঁর করে চলেছি। 
বললাম, “a | 

সেকেণ্ড মেট অস্থিরভাবে নিজের চুলের ভেতর AIGA চালাতে চালাতে 
বললেন, “এ Hel সমুদ্রে আমাদের মৃত হতভাগাদের ছাড়া আর কারো জাহাজ 
কি আসে কখনো, যে সাড়া পাবেন! আমাদের আর উদ্ধার নেই ! 

নিজের মনে যেটুকু সাহমও বা ছিল ores মেটের এই কাতরতা দেখে 
তাও তখন উড়ে গেছে। সমুদ্রে নাবিকদের অসহায়ভাবে ডুবে মরার যত 
লোমহর্ষণ গল্প পড়েছি সমস্ত তখন মাথার ভেতর এক-এক করে বায়োস্কেপের 
ছবির মত ভেদে উঠছিল। কেন শরতের কথায় ওয়ারলেস অপারেটরের 
চাকরি নেবার জন্যে ব্যস্ত হয়েছিলাম ভেবে একটু আফশোসও যে ন! হচ্ছিল _ 
তানয়। 

সেকেণ্ড মেট অর্ধোন্সাদের মত তখন তীর দেশের, ষংসারের কথা নিজের 
মনে বাক যাচ্ছিলেন । আসবার সময় ভার ছোট মেয়ে তার গলা জড়িয়ে ধরে 

বলেছিল, “বাবা তুমি যেও না !, তীর স্ত্রী আগের রাত্রে একটা দুঃস্বপ্ন দেখে 
কালে তাকে এ জাহাজে ae নিতে মানা করেছিলেন । হয়ত তাঁরা 
ভবিষ্যতের ঘটনার ইন্দিত কৌন রকমে পেয়ে থাকবে! কেন তিনি তাদের 
কথা শোনেন নি! আর তাঁদের সন্দে জীবনে হয়ত দেখ! হবে AT? 

আমি একটু বিরক্ত হয়ে বললাম, চুপ করুন মিঃ cai, cole 

মিঃ জোন্স চমকে উঠে খানিক চুপ করে থেকে ধরা গলায় বললেন, “সাড়া 
পেলেন নাকি কোথাও থেকে ? 

প্রথমটা আমার মেইরকমই মনে হয়েছিল কিন্তু শেষে দেখলাম, একট 


সাধারণ জাহাজের বেতীর-সংবাদ । হতাশভাবে বললাম, “না” 


মিঃ জোন্দের মুখখানা! খানিক আগে আশায় একটু উজ্জল হয়ে উঠেছিল, 
আমার কথায় আবার ত! অন্ধকার হয়ে গেল | 

এবার জাহাজের ডেক থেকে বিপদের ঘণ্টা শোনা গেল। বুঝলাম, 
জাহাজ থেকে সমুদ্রে লাইফ-বোট নামানো হয়েছে। এ জাহাজের আয়ু ফুরিয়ে 
এসেছে । মিঃ জোন্স আমার হাঁত ধরে ঝাঁকানি দিয়ে বললেন, “চলে আসন্ন! 


' আর তার করে লাভ নেই ।” 


সেই মুহূর্তে বেতার যন্ত্র বেজে উঠল | হাতের দিতে মিঃ জোন্সকে চুপ করতে 
বলে কাগজ টেনে নিয়ে সংবাদট! লিখতে আরন্ত করলাম। এতক্ষণ যে গভীর 
হতাশায় মন আচ্ছন্ন হয়ে গেছল, লিখতে লিখতে ত! যে কেমন করে দূর হয়ে 
গেল, বুঝতে পারলাম না। মানুষের মন এমনি | 

মিঃ cata আমার কাগজটার ওপর ঝুঁকে পড়ে কি লিখি দেখছিলেন | 
aes আনন্দ-ধ্বনি করে তিনি বলে উঠলেন, কোমাগাতামার-_জীপানী 
জাহাজ-_মাত্র পনেরো মাইল দূরে! যাক, বোধহয় eal আমরা রক্ষা 


পেলাম!’ 
ডেকে তখনও বিপদের ঘণ্টা বাঁজছে। মিঃ'জোন্ম আমার হাতটা ধরে 


টেনে নিয়ে যেতে যেতে বললেন, চলুন শিগগির ! সবাই এতক্ষণ বোটে 


উঠে পড়েছে ৷? 
কিন্তু দেখ! গেল-_তীর অন্রমান ভূল | খানিক দূর যেতেই স্বয়ং PULA 


সঙ্গে দেখ! হল। তিনি আমাদের দিকেই আসছিলেন । এই ভয়ঙ্কর বিপদের 


“ভেতর তাঁর সে ধীর, গম্ভীর, অবিচলিত মুখ দেখে সত্যিই সেদিন Sas 


উদ্রেক হয়েছিল। 1ম: জোন্দের উত্তেজনার মন্দে তুলনা করে কাপ্েনের এই 


ধৈর্ধ আরে| অদ্ভুত মনে হচ্ছিল। 
শান্তভাবে কাণ্ডেন জিজ্ঞাসা করলেন, বেতারেঃকোন সংবাদ পাওয়া গেল ? 

আমি আমার কাগজখানা তার হাতে দিয়ে বললাম, পাওয়া গেছে।” 
কাণ্ধেন কাগজখানা পড়ে বললেন, ‘তোমরা লাইফবোটে ওঠ গিয়ে, আমি 


আসছি)” এত বড় একটা আনন্দের সংবাদেও সামান্য একটু পরিবর্তনও. 


তার মুখে দেখতে পেলাম না। জাহাজ ডোবা যেন একটা নিত্যনৈমিত্তিক 
TAT যেমন সহজভাবে তিনি জাহাজের প্রত্যেক দিনের গতি নির্দেশ 
করেন, তেমনিভাবেই আমাদের আদেশ দিয়ে চলে গেলেন । 
মিঃ জোন্সের সন্দে ডেকে নেমে এনে চারিধারের দৃশ্য দেখে অবাক হয়ে 
গেলাম । এরই মধ্যে সন্ধার অন্ধকারে সমুদ্রের জলের রঙ গাঢ় হয়ে এসেছে, 
কিন্তু তা পুকুরের মত faq) এই পর্যন্ত সমৃদ্রের মাঝে আমাদের জাহাজ 
যে ডুবছে, এ কথা বিশ্বাস করাই কঠিন। ছুটি লাইফ-বোট নিচে নামানে 
হয়েছে। অধিকাংশ নাবিকই ইতিমধ্যে বুকে লাইফ-বেন্ট বেঁধে তাতে গিয়ে 
উঠেছে। একটি করে লাইফ-বেন্ট নিয়ে সিভি বেয়ে আমরাও নিচে নেমে 
বোটে গিয়ে বসলাম । 

হঠাৎ দেখা গেল, জাহাজের সর্বোচ্চ মাস্তলে কাঞ্চেন সাঁহেব তার জাতীয় 
পতাকা উড়িয়ে দিয়েছেন | এই বিপদের মুহূর্তেও এই সামান্য SOUPS 
তিনি ভোলেন নি। ] 

খানিক বাদেই shat সাহেব নেমে এলেন। দুই নৌকোয় সবাই 
ঠাসাঠাসি হয়ে বসেছি।  কাণ্থেন উঠতেই দাড় দিয়ে জাহাজের গায়ে ধাকা। 
দিয়ে নৌকো ছেড়ে,দেওয়া হল। 

সেই মুহুর্তে একটা কথা মনে পড়ায় হঠাৎ চমকে উঠে চেয়ে দেখলাম, 
আমাদের ছু-বোটের একটিতেও শরং নেই । 


site 
নিমজ্জমান জাহাজ থেকে ষত দূর সম্ভব সরে যাবার [জন্যে নাবিকের! 
তখন প্রাণপণে দীড় চালাচ্ছে | জাহাজ ডোবার সময় জলে যে ভয়ঙ্কর 
আলোড়ন হয়, তার মধ্যে পড়লে এছুটি নৌকো যে মুহূর্তের মধ্যে তলিয়ে যাবে, 


এ কথা, তারা সবাই জানে। নৌকোছুটি তখনো পাশাপাশি যাঁচ্ছিল। - 


আমার দেখার ভুল হয়েছে মনে করে তন্ন-তন্ করে সকলের মুখে একবার 


চোখ বুলিয়ে দেখলাম, স ত্যই শরং নেই। কোথায় গেল শরৎ? যে কারণেই 


হোক, এখনো সে এ ডুবন্ত জাহাজে পড়ে আছে মনে করতেই আমার সর্বাগ্রে 
কাটা দিয়ে উঠল। পাগলের মত দাড়িয়ে উঠে চিতকার করে বললাম, 
শিগগির নৌকো ফেরাও, একজন এখনো জাহাজে রয়ে গেছে!’ আমার এই 

আকস্মিক ব্যবহারে সবাই খানিকক্ষণ অবাক হয়ে আমীর মুখের দিকে তাঁকিয়ে৷ 
বুইল। কয়েক সেকেগ্ডের জন্যে দীড় টান! বন্ধ হয়ে গেল | আমি উত্তেজিত 
তাবে বললাম, ‘আমাদের আর-একজন অপারেটর, শরং-_গিঃ বোস যে জাহাজে 
আটকে আছে!’ f 

নাবিকেরা কী করবে না বুঝতে পেরে ইতস্তত করছিল। কিন্তু TAT 
সাহেব গভীর স্বরে বললেন, ‘আর উপায় নেই, জাহাজ ERR! সত্যিই 
তখন ডেকের ধার পর্যন্ত সমুদ্রের জল গিয়ে পৌছেছে। 

তৰু আমি কাতরভাবে মিনতি করে বললাম, ‘কিন্তু আমাদের একজনকে 
“রকমভাবে আমরা ফেলে চলে যাব কেমন করে? দোহাই আপনার! 
একটিবার নৌকো ফেরাবার আদেশ দিন! 

আমার দিকে চেয়ে তেমনি শান্তভাবে কাণ্চেন বললেন, “তা হয় না, মিঃ 
দে, একজনের জন্যে এতগুলো লোকের জীবন বিপন্ন করা অন্যায়।' তারপর যারা, 
দাড় টানছিল তাঁদের দিকে ফিরে তিনি নৌকো! চালাতে আদেশ দিলেন | 

সবদিক দিয়ে দেখতে গেলে কাণ্তেন সাহেব অন্তায় কিছু বলেছিলেন তা" 
মনে হয় না, কিন্ত তখন শরৎ অসহায়ভাবে নিমজ্জমান জাহাজের ভেতর বন্দী 
হয়ে আছে জেনে আমার মাথার কোন ঠিক ছিল না। হতাশায় রাগে অন্ধ হয়ে. 
আমি চিংকার করে বললাম, কাপুরুষের দল, নিজেদের প্রাণ বাচানোই 
তোমাদের কাছে সব! তোমাদের কারুর সাহায্য চাইনা! 

are ace আমি জলে ঝাপিয়ে পড়লাম। FST সাহেব হাত বাড়িয়ে. 
আমায় বাধা দেবার চেষ্টা করেছিলেন, কিন্ত সফল হন নি। জলে পড়ে 
আমি জাহাজের দিকে যত তাড়াতাড়ি বস্তব সণতরাঁতে লাগলাম। পেছন 
থেকে কাণ্ডেন সাহেব আমার এ চেষ্টা গৌয়াতু মি ছাড়া কিছু নয় এবং নিক্ষল 
হতে বাধ্য জানিয়ে আমায় ফিরতে অনুরোধ করছেন শুনতে পেলাম, কিন্তু 


খন আমার কোনদিকে চাইবার অবসর নেই। আমার FH আমি মনে 


মনে তখন স্থির করে ফেলেছি। শরংকে জাহাজ থেকে উদ্ধার করলেও 
আমাদের প্রাণ রক্ষা হওয়া যে অসম্ভব, একথা তখন আমি যে একেবারে 
বুঝি নি তা নয়। জাহাজ ডোবার আগে সেখানে পৌছোতে পারব কি না 
সে বিষয়েও আমার যথেষ্ট সন্দেহ ছিল, তবু শরংকে উদ্ধার করবার নিক্ষল 
চেষ্টা করা ছাড়া আমার কোন উপায় ছিল না। শরৎ জাহাজের সঙ্গে তলিয়ে 
যাচ্ছে জেনে আমার পক্ষে নিশ্টেষ্টতাবে নিজের প্রাণের ভয়ে বসে থাকা 
অসম্ভব। দুজনে আমরা একপর্দে জাহাজের কাজে ঢুকেছিলাম, আজ যদি 


মরতে হয় দুজনে একসঙ্দেই মরব | 

মরিয়া হয়ে আমি জাহাজের দিকে সীতরাতে লাগলাম । কাপ্চেন সাহেব 
আমার ফেরার জন্যে কতক্ষণ নৌকো থামিয়ে অপেক্ষা করছিলেন জানি না, 
কিন্ত খানিক বাদে মুহূর্তের জন্যে পেছন ফিরে দেখলাম, আসন্ন অন্ধকারে 
নৌকোছুটি বহু দূরে ছায়ার মত মিলিয়ে যাচ্ছে।, 

জাহাজে যখন গিয়ে উঠলাম তখন বেশ অন্ধকার হয়ে গেছে। জনহীন, 
পরিত্যক্ত বিশাল জাহাভটা, সেই অন্ধকারের ভেতর ভারি অদ্ভূত দেখাচ্ছিল। 
সমুদ্রের জল তখন তার প্রায় কানায় কানায় উঠেছে, কয়েক মিনিটের মধ্যেই 
সব শেষ হয়ে যাবে। 

চিৎকার করে ডাকলাম, “শরৎ!” নিস্তব্ধ অন্ধকারে, বিশাল সাগরের 
মাঝে, সেই নিমজ্ঞমান জাহাজের ওপর আমার সে স্বর আমার কানেই এমন 
SES শোনালো যে আমি চমকে উঠলাম। কিন্তু কোথায় শর! মৃত্যুর 
আগে খাবি খাবার মত সমস্ত জাহাঁজটা তখন থেকে-থেকে কেঁপে কেঁপে উঠছে। 
সে কীপুনি যেন আমার adie বেয়ে বুকের ভেতর পর্যন্ত গিয়ে পৌঁছচ্ছে মনে 
“হচ্ছিল । যে-কেবিনে আমরা! দুজনে থাকতাম সেখানে ছুটে গিয়ে তাক থেকে 
একটা! দেশলাই পেড়ে জাললাম | নাঃ, সেখানে কেউ নেই । কিন্তু কোথায় 
তাহলে শরৎ থাকতে পারে? কয়েক ঘণ্টা আগে বেতার-ঘরে যাবার সময় 
যাকে সুস্থ সবল দেখে গেছি, জাহাজের এত বড় দুর্ঘটনার সময় কী কারণে 
তাকে দেখতে পাওয়া যায় নি ? এ রহস্যের কোন কুল-কিনারাই আমি করতে 
পারলাম না। আর যদি-বা তখন কোন কারণে লাইফ-বোটে তার ওঠা সম্ভব 
“না হয়ে থাকে, এখন এই পরিত্যক্ত জাহাজে তার কোন সাড়া না পাবার কী 
কারণ থাকতে পারে? তাহলে শরৎ কি জাহাঁজেই নেই ! ভয়ে ছুর্ভাবনায়, 
‘হতাশায় আমার সমস্ত শরীর মনে হল অবশ হয়ে আসছে। 

জাহাজের নিচের কামরাগুলি ইতিমধ্যেই জলে ডুবে গেছে। সেখানে 
সন্ধান করা মানুষের অসাধ্য। পাগলের মত ডেকের চারিধারে ঘুরতে-ঘুরতে 
আমি আর-একবার শরতের নাম ধরে ডাকলাম | 

এবং পরমুহর্তেই নিজের কাঁনকে বিশ্বাস করতে না পেরে থমকে দাড়িয়ে 
পড়লাম। জাহাজের রান্নাঘরের দিক থেকে ক্ষীণকঠে কে যেন উত্তর দিয়েছে 
মলে হল। আর-একবার তার সাড়া পেতেই ছুটে সেখানে দিরে হাজির হলাম | 


ছয় 
কয়েক মিনিট বাদেই শরংকে একরকম ভোর করে ধরে নিয়ে এসে যখন 
অন্ধকার সমুদ্রের জলে ঝাঁপিয়ে পড়লাম, তখনও তার আচ্ছন্ন ভাব কাটে নি। 

মাথার ক্ষত থেকে তখনও বোধ হয় তার রক্ত পড়ছিল | শরং আমীর ব্যবহারে: 
অবাক এবং একটু বিরক্তই হয়ে বললে, ‘এ কী পাগলামি. করছিস ?' 

“কথা বলবার সমর নেই শর২! যদি কোন রকমে এ-াত্রা TAI পাই». 
তাহলে মৰ কথা বুঝিয়ে বলব ; এখন প্রাণপণে সীতার কাট !' 

ঠাণ্ডা জলে পড়ে শরতের আচ্ছন্ন ভাবটা ক্রমশ কেটে আনছিল বোধহয়। 
কিছু না বুঝতে পারলেও, আমার সঙ্গে প্রাণপণে সে সীতার কাটতে লাগল। 
সেই সময়ে আমার ব্যবহারের কৈফিয়ং চেয়ে শরং জোর-জবরদন্তি করলে আর 
আমাদের উপায়, ছিল না, কারণ শ-খানেক হাত সীতরে যেতে-না-যেতেই 
আমাদের পেছনে জাহাজটা সমুদ্রের জলে যে বিপুল আলোড়ন তুলে ডুবে গেল, 
তারই বেগ সামলাতে আমাদের প্রায় প্রাণান্ত হবার উপক্রম হয়েছিল | শরতের 
সঙ্গে বচসায় আর এক মুহূর্ত দেরি হলেই সেবযাত্রা জাহাজের সঙ্গেই আমাদের 
সলিল-সমাধি হত। 

অবশ্য জাহাজের সঙ্গে সহমরণে যাবার দুর্ভাগ্য থেকে রেহাই পেলেও: 
আমাদের আশা করবার বিশেষ কিছু ছিল না। অন্ধকারে তখন সমুদ্র আর 
আকাশ একাকার হয়ে গেছে। আমাদের. জাহাজের লাইফ-বোট ছুটি তখন 
যে কত দুরে চলে গেছে কে জানে, আর অত্যন্ত কাছে থাকলেও এই অন্ধকারে 
তাঁরা আমাদের কোন: সাহাযোই লাগত ন! । এখন যতক্ষণ পাঁর| যায় জলে 
ভেসে থাকাই আমাদের একমাত্র কাজ, কিন্তু এই অকুল সমুদ্রে হাজার ভাল 
সীতার জানলেও কতক্ষণ আর তা সম্ভব? 

শরৎ কিন্তু এসব কথা ভাবছিল না। জাহাজ ডোবার রহস্তাটা তাঁর কাছে 
পরিষ্কার না হওয়ায় তাঁর বোধহয় অস্বস্তি হচ্ছিল । তার প্রশ্নের উত্তরে সমস্ত 
ঘটন। তাকে সংক্ষেপে জানালাম | কেন যে লাইফ-বোটে সে উঠতে পারে নি, 
সে বৃহস্তেরও তার কথায় মীমাংসা হয়ে গেল। শরতের কথায় জানলাম যে 
গিঃবেনসনের ঘর থেকে রান্নাঘরের পাশ দিয়েসে নিজের কেবিনে ফিরছিল, এমন 
সময় ভাহাঁজটা দুলে ওঠে এবং পরমুহূর্তেই তার মাথার ওপরকার একটা কাঠের 
ome, কিরকমভাবে আলগা হয়ে তার মাথার ওপর পড়ে যায়। তারপর 
আমার ডাক শোনার আগে পর্যন্ত তার আর কোন জ্ঞান ছিল না। ইতিমধ্যে 
কী যে হয়েছে কিছুই সে জানে না, J 

শরতের কথা শেষ হতেননা-হতেই আমি নিজের অজ্ঞাতে অস্ফুট চিংকার 
করে উঠলাম | শরৎ অবাক হয়ে জিজ্ঞাসা করলে, ‘কী ?' 

কিন্তু সে প্রশ্নের আর উত্তর দেবার দরকার হল না। দূরের একটা 
জাহাজের প্রথর সার্ড-লাইট তখন সমুদ্রের চারিধারে কি যেন খুঁজে ফিরছে। 

‘যে জাহাজ থেকে আমর! বেতাঁরে সাহায্যের আশ্বাস পেয়েছিলাম এ যে সেই 
জাপানী জাহাজ কৌঁমাগীতামারু এ বিষয়ে আমার আর কোন সন্দেহ ছিল না। 
কিন্ত আমাদের লাইফ-বোট-ছুটি কৌথায় 7 
হঠাং শরৎ বলে উঠল, ‘ও তো আমাদের লাইফ-বোট 1” 
দেখা গেল কোমাগাতীমারুর সা্চ-লাইট সমুদ্রের ওপর অশীন্তভাবে ঘুরতে 
“ঘুরতে এক জায়গায় স্থির হয়ে গেছে। তার প্রথর আলোতে আমাদের  লাইফ- 
বোট-ছুটি এবার আমরা দেখতে পেলাম । আমরা! যেখানে ছিলাম ত| থেকে 
মাত্র আধ মাইল দূরে নৌকোছুটি ভাসছিল। নৌকোর ওপর আমাদের 
নাবিকেরা উদ্ধার পাবার আনন্দে কি একটা জিনিস পতাকার মত গড়াচ্ছে 
দেখতে পেলাম । 
সার্চলাইটের আলো লাইফ-বোট-ছুটির ওপর নিবদ্ধ রেখে জাপানী 
জাহাজটি ক্রমশ তাঁদের দিকে এবার এগিয়ে আসছিল? 
শরংকে এবার আঁর কিছু বলতে হল না। শেষ আশায় ভর করে প্রাণপণে 
আমরা! লাইফ-বোট-দুটির দিকে লক্ষ রেখে সীতার কাটতে লাগলাম । এখনও 
সমগ্ন-মত পৌছোতে পারলে হয়ত আমরা উদ্ধার পেতে পারি । 
কিন্তু ভাগ্য আমাদের প্রতি বিরূপ । শরং একেই তেমন সবল নয়, তার 
"ওপর মাথায় ঘ! খেয়ে রক্তপাত হওয়ার দরুন তার শরীরে আর বিশেষ শক্তি 
ছিল না। খানিক দূর যেতে-না যেতেই মে ক্রমশ পেছিয়ে পড়তে লাগল এবং. 
খানিক বাদে হতাশভাবে বললে, “তুমি একলা যাঁও ভাই, আমি আর 
পারব না” তাড়াতাড়ি পেছু ফিরে তাকে ধরে ফেললাম, কিন্তু আমার দেহের 
"ওপর ভর দিয়ে যেতে তাকে কোনমতেই রাজি করাতে পারলাম না। সে 
বার-বার আমায় একল। যেতে অনুরোধ করে বলতে লাগল, “এভাবে দুজনে 
মরে কোন লাভ নেই। তীর চেয়ে তুমি একল! গেলে বোধহয় পৌছোতে 
পারবে। আমার সত্যকার অনুরোধ- তুমি যাও ৷ 
- এ কথার কোন উত্তর ন! দিয়ে চুপ করে রইলাম । দেখতে" দেখতে 
আমাদের চোখের ওপর দিয়ে কোমাগাতামারু ছুটি লাইফ-বোটের সমস্ত 
-নাবিকদের তুলে নিয়ে আবার চলতে শুরু করল। যাবার আগে শেষবার তার 
সার্চলাইটট। সমুদ্রের ওপর দিয়ে আমাদের ব্যঙ্গ করবার জন্যেই যেন বুলিয়ে 
নিয়ে গেল। 
শরৎ ক্রমশ দুর্বল হয়ে পড়ছে বুঝতে পাচ্ছিলাম। কোমাগাতামারু চলে 
যাবার সঙ্গে সঙ্গে শেষ আশা নিমূল হওয়ায় আমারও যেন শরীরে আর কোন 
জোর ছিল না। লাইফ-বেন্ট বুকে বাধা না থাকলে এই অবস্থায় শরংকে 

ভাসিয়ে রাখা দুর হত। লাইফ বেন্ট থাকা সত্বেও সে যেন কেমন ঝিমিয়ে 
পড়ছে মনে হচ্ছিল। 
কতক্ষণ এইভাবে কেটেছে ঠিক বলতে পারি না, হঠাৎ পেছনে জলের 
একরকম শব্দ শুনে চমকে গেলাম । আমাদের ত্রিসীমানীয় জাহাজ বা নৌকো! 
কোন কিছু নেই। তাহলে নৌকোর তলায় জলের ঢেউ লাগবার মত এ শব্দ 
কোথা থেকে আসছে! পেছন ফিরে অন্ধকারে প্রথমটা কিছুই দেখতে পেলাম 
না, কিন্ত খানিক বাদে কয়েক হাত দূরে যে জিনিসটি অস্পষ্টভাবে চোখে পড়ল 
তা দেখে বিম্ময়ের আর সীম! রইল না। বিশাল ডেকচির মত একটা জিনিস 
আমাদের অত্যন্ত কাছে জলের ওপর ভাসছে | জলের ঢেউ তাঁরই তলায় গিয়ে 
আঘাত করায় ঠিক নৌকোর মত শব্দ হচ্ছিল। 
শর২ও জিনিসটা দেখতে পেয়েছিল। অবাক হয়ে জিজ্ঞাসা করলে, “কী 
বল তো? 
বললাম, “বুঝতে তো পারছি না। দাড়াও দেখি ৷” 
একটুখানি সীতার কেটে এগিয়ে গিয়ে জিনিসটা এবার ভাল করে দেখতে 
পেলাম ॥ ডেকচির সঙ্গে চেহারায় তার কিছু মিল থাকলেও আকারে সেটা 
চারটে বড় বড় বয়ার সমান। শুধু তাই নয়, মনে হল তার একটা ঢাঁকনিও 
'আছে। সেটা আপাতত খোলা অবস্থায় একধারে ঝুলছে। শর২ও আমার 
পিছু-পিছ কোন রকমে সীতার কেটে এসেছিল | 
হঠাৎ দুজনে একসঙ্গে একই কথা বলে'উঠলাম, “এর ভেতরে গেলে 
হয় না!? 
জিনিসটা কী এবং কৌথা৷ থেকে এল বুঝতে না পেরে মনে মনে একটু ভয় 
ও সঙ্কোচ আমাদের যে না ছিল এমন নয়, কিন্তু সমুদ্রের জলে ভাসতে ভাসতে 
gate হয়ে মরাই যার! St ভবিতব্য বলে জেনেছে, তাদের পক্ষে আশ্রয় 
হিসেবে ওকে অবহেলা করা শক্ত। 
বিশাল পাত্রটির গা খুব উচু নয়। হাত দিয়ে ছুয়ে সেটা শক্ত কোন ধাতুর তৈরি 
বলেই বোধ হল। মনের মধ্যে যেট্‌কু সঙ্কোচ ছিল, শরতের দুর্বল অবস্থা স্মরণ 
করে তা দূর করে ফেললাম। ঢাঁকনির ওপর দিয়ে পাত্রটির ভেতর যাওয়া সোজা 
বুঝে সেইদিক দিয়েই শরংকে'টেনে নিয়ে খানিক বাদে ভেতরে গিয়ে নামলাম । 
বাইরে থেকে যতটা মনে হয়, পাত্রটির খোল দেখলাম তার চেয়ে অনেক গভীর | 
লম্বা আমি বড় কম নয়, কিন্ত ভেতর থেকে দেখ! গেল দীড়ালেও আমার মাথা 
পাত্রটির কানার কাছে পৌছোয় al | শরৎ ক্লান্তিতে ইতিমধ্যেই তলায় শুয়ে 
পড়েছিল। জিনিসটিযতই *রহগ্তজনক হোক, আপাতত আমারও তা নিয়ে 

মাথা ঘামাবার মত মনের ও দেহের: অবস্থা ছিল | শরতের পাশেই আঁমি 
বসে পড়তে যাচ্ছি, এমন সময় শরৎ ধড়মড় করে উঠে বসল | 

TWAS করে উঠে বসবার তার যথেষ্ট কারণ ছিল। হঠাৎ টের পেলাম, 
আমাদের পায়ের নিচে পাত্রের তলা থেকে ভূত এক শব্দ উঠছে। জাহাজ, 
হলে এ শব্দ ইঞ্জিনের বলতে পারতাম। কিন্তু এখানে এ শব্দ কিসের? শরৎ 
কি বলতে যাচ্ছিল, কিন্ত সেই মুহূর্তে আমাদের মাথার ওপর পাত্রের ঢাকনিটা 
- সশব্দে বন্ধ হয়ে গেল | 


সাত 

এ রকম অদ্ভুত ঘটনার জন্যে আমরা প্রস্তুত ছিলাম না। খানিকক্ষণ তো! 
বিশ্বয়ে ভয়ে দুজনার মুখে কথাই সরল না। অবশেষে শরং বললে, ‘এর 
মানে কী? 

মানে কি ছাই আমিই জানি যে উত্তর দেব ! চুপ করে রইলাম। মনে 
মনে ভারছিলাম, সমুদ্রে ডুবে মরতে মরতে বেঁচে গিয়ে শেষে কি আরো বেশি 
বিপদে পড়লাম ! আমাদের পায়ের নিচের শব্দটা তখন খুব বেড়ে গেছে। 
সমস্ত খোল সেই শব্দের সঙ্গে কাপছিল । 

আমরা যে খোলটির ভেতর আবদ্ধ হয়েছিলাম সেটিতে কী ভয়ানক যে ' 
অন্ধকার তা আর বর্ণনা করে বোঝানো যাবে না। এতক্ষণ তবু আকাশের 
তারাগুলি দেখা যাচ্ছিল, এখন ঢাকনাটি এ'টে যাবার সঙ্গে সঙ্গে তাও আড়াল 
হয়ে গেল। এই রহস্তময় জিনিসটির ভেতর এভাবে বন্দী হয়ে এখন মনে হচ্ছিল 
এর চেয়ে বুঝি খোলা আকাশের তলায় সমুদ্রে ডুবে মরাও ভাল ছিল। 

দুবার ওপরের ডালাটা দুজনে ঠেলে তোলবার চেষ্টা করলাম_ কিন্তু বৃথা | 
সে ভালা যে কত ভারি তা জানি না, কিন্ত ভারি না হলেও যে রকম জম্পেস 
হয়ে সেটি বসেছিল, তাতে তা ঠেল। দূরে থাক একটু নড়াবারও উপায় ছিল না । 

অন্ধকারের মধ্যে হাতি বাড়িয়ে শরংকে ছয়ে জিজ্ঞাসা করলাম, ‘এ জিনিসটা 
কী বলতে পার শরৎ 9? 

তার গলার aT শোনা গেল, ‘বুঝতে cel পারছি না তাই । কোনরকম’ 
সাবমেরিনের অংশ মনে করতে পারতাম, কিন্ত প্রথমত সাবমেরিনে এ রকম 
কৌন খোল থাকে বলে আমার তো জান নেই, দ্বিতীয়ত এই সমুদ্রে এই সময়ে 
সাবমেরিন আসবে কোথা থেকে ? এবং এ সাবমেরিন কাদের? 

বললাম, “জিনিসটা কোনরকম যন্ত্র বলে মনে হচ্ছে, না? নিচের আওয়াঁজ- 
টাও ঠিক কোনরকম কল চলার শব্দের মত 1, 

শরতের গল! শোনা গেল, ‘সেইটেই তো আরো আশ্চর্যের বিষয়। প্রশান্ত 
মহাসাগরের মাঝখানে হঠীৎ এরকম একটা যন্ত্রের আবির্ভীব কোথা থেকে হল 7” 

আমি কি একটা কথা বলতে যাচ্ছিলাম, কিন্তু সেই মুহূর্তেই আমাদের 
পায়ের নিচ থেকে একটা আলো এসে আমাদের চোখ ধাঁধিয়ে দিলে | আমাদের 
পায়ের নিচে খোলের গায়ে খানিকটা যেন ফাটল বেরিয়ে পড়েছে) তীব্র 
আলোটা! সেইখাঁন থেকেই আসছে । কিন্ত প্রথম বিস্ময় কাটিয়ে নিচের দিকে 
চাইতে-না-চাইতে মুহূর্তের মধ্যে সে ফাটল বন্ধ হয়ে গেল। হঠাৎ আলোর পর 
গভীর অন্ধকার হয়ে যাওয়ায় আমাদের চোখের সামনে লাল নীল সব রঙ নাচতে 
লাগল । 

কিন্ত সেই এক মুহূর্তেই আমি ষা দেখেছিলাম তাতে আমার বিস্ময়ের সীমা 
ছিল না। 

আট 

নিজের চোখকেও বিশ্বাস করতে আমার প্রবৃত্তি ছিল না। সত্যিই যা 
দেখেছি তা আমার মনের ভুল কি না ঠিক করবার জন্যে শরংকে জিজ্ঞাসা 
করতে যাচ্ছি, এমন সময় সে-ই ভীত স্বরে বললে, “দেখছ ?” 

এবার আর কোন সন্দেহ মনে রইল না। আমরা দুজনে যখন একই জিনিস 
দেখেছি তখন তা মনের ভূল হওয়া সম্ভব নয়। আমাদের পায়ের নিচে তীব্র 
আলোর মাঝখানে এক সেকেণ্ডের জন্যে আমরা দুজনেই একটা মুখ দেখতে 
পেয়েছিলাম। সে মুখ এক সেকেণ্ডের মধ্যে অদৃশ্য হয়ে গেলেও তার অদ্ভুত 
আকার আমাদের চৌখ এড়ায় নি। মানুষের মুখ ঠিক তাকে বলা চলে না, 
অথচ মানুষের মুখের সঙ্গে তার আশ্চর্য সাদৃশ্তও আছে। আমাদের সঙ্গে চোখা” 
চোঁখি হতে-নাহতেই, নিচের যে ফাটলটুকু থেকে আলো! আসছিল সেটা বন্ধ 
করে দিয়ে সে-মুখ সরে গেছল। 

আমার কাছে কোন উত্তর ন! পেয়ে শর২ বললে, ‘সমস্ত ব্যাপারটা শয়তানের 
কাগুকারখাঁনা বলে মনে হচ্ছে। এখান থেকে আমাদের যেমন করে পারি 
বেরুতেই হবে | 

“কিন্ত কী করে বেরুব !” 

অন্ধকারের ভেতর শরতের গলা গুনতে পেলাম, “অত বড় ভারি ঢাকনিটা 
কলে ছাড়া আর কিছুতেই বন্ধ হতে পারে না। এই খোলের কোথাও সেই বন্ধ 
করবার ও খোঁলবাঁর কল থাকতে পারে__খোলের গা-টা হাত বুলিয়ে দেখ দেখি !” 

শরতের এ পরামর্শে বিশেষ আশান্বিত না হলেও চারিধারে হাত বুলিয়ে 

খোলের গা-ট। পরীক্ষা, করতে লাগলাম ৷ প্রথমটা কোথাও কিছু পেলাম না» 
আগাগোড়া মস্থণ তেলা দেয়াল। কিন্ত খানিকক্ষণ হাতড়াতে হাতড়াতে এক 
জায়গায় একটা বোতামের মত কি যেন হাতে ঠেকল মনে হল। সেটা নেহাত 
তাচ্ছিল্যভরে একটু টিপতেই যে ব্যাপার ঘটল ও যে দৃশ্য আমাদের চোখে পড়ল, 
পৃথিবীতে এ পর্যন্ত কোন মানুষের ভাগ্যে তা দেখ। সম্ভব হয়েছে বলে আমাদের 
যনে হয় না। 

বোতাম টেপামাত্র ঠিক যেমন করে Bel ধরে টানলে অনেক জানলার 
কাপড়ের পর্দা গুটিয়ে যায়, সেইভাবে আমাদের খোলের একদিককার পুরু 
লোহার পাত গুটিয়ে গেল। তারপর আমাদের চোখের সামনে যে দৃশ্য উদঘাটিত 
হল, তাতে কিছুক্ষণের জন্যে আমাদের সমস্ত বিপদের কথা ভূলে আমরা অবাক 
হয়ে মুগ্ধ দৃষ্টিতে চেয়ে রইলাম। 

লোহার পাত গুটিয়ে গিয়ে যে জিনিসটি capa, তাকে খোলের গায়ে কীচের 
একটা লঙ্ব। জানল! বলা যেতে পারে | সেই কাচের জানলার বাইরে যতদূর 
দেখা যার--জল, শুধু জল। সে জল আবার Wis আলোয় আলোকিত। কিন্ত 
শুধু এই আলোয় উজ্জল জল দেখেই আমরা অবাক হইনি । সেই জলে অসংখ্য ' 
রকমের সামুদ্রিক মাছ অদ্ভুত সব সাতারের VA করে খেলা কৰে বেড়াচ্ছে। 
তীত্র আলোয় জলের যতদূর দেখা যায় তার ভেতর নানারকমের মাছের ঝাঁক 
নানা দিক থেকে এসে খানিক আলোর মধ্যে খেলা করে আবার দূরে সরে 
যাচ্ছে। সমুদ্রের মাছ A এত রকমের আছে তা আমাদের কোনদিন জানা 
ছিল না। এই অদ্ভুত অজানা সমস্ত সামুদ্রিক মাছদের জলের ভেতর স্বাধীনভাবে 
দেখার সৌভাগ্য এ পর্যন্ত বোধহয় কোন মানুষের হয়নি। সে মাছের রাজ্য 
দেখতে দেখতে সত্যি এক-এক সময়ে: স্বপ্ন দেখছি কি না সন্দেহ হয়। এ যেন 
নতুন এক জগ__মানুষ অতি বড় কল্পনাশক্তি নিয়েও একবার এ জগং ভাবতে 
পারে না। সে মাছের কত রকম যে আকার আর কত বিচিত্র যে রঙ তা বর্ণনা 
করা অমভ্তব। শুধু তাই নয়, এ সামান্য সময়ের মধ্যে মাছের রাজ্যের ছোটখাট 
যেসব ঘটনা দেখতে পেলাম তাও কম মজার নয় | আমাদের দেশের চাদ! মাছের 
মত আকারের নীল রঙের এক ঝাঁক মাছ খানিকক্ষণ ধরে সার বেঁধে এসে 
আমাদের জানলার কাছে আলোর ভেতর খেল! করছিল । এই বাঁকের ভেতর 
হঠাত দলছাড়া হয়ে ছুটি অন্য জাতের মাছ কি করে এসে পড়ে কী নাকালটাই 
হয়ে গেল! এ মাছ দুটি আকারে বেশ বড়--একা-একা হলে গোটা গাচেক 
চাদার জাতভাইকে কারু করতে পারে হয়ত। কিন্ত 
দুর্দশার আর সীমা রইল না । 


বাকের ভেতর পড়ে তাদের 

চাদার জাত-ভায়েরা চারিদিক থেকে ছেঁকে ধরে ঠুকরে ঠুকরে তাদের এক 
মিনিটে একেবারে এমন অস্থির করে. তুলল যে তাঁরা আর পালাবার পথ পায় 
না।কিন্ত বিজয়ী মাছের dices EPS বেশীক্ষণ টে'কল না। হঠাৎ কোথা দিয়ে 
কী হয়ে গেল বুঝতে পারলাম না.। দু-সেকেণ্ডের মধ্যে দেখা গেল, আমাদের 
সামনে আলোকিত জল একেবারে পরিষ্কার হয়ে গেছে। খানিক আগেই অসংখ্য 
ডানার আলোড়নে যারা জল তোলপাড় করে তুলছিল, তারা যে চোখের পাতা 
ফেলতে কোথায় এবং কেন সরে গেল, কিছুই বুঝতে পারলাম না। খানিকক্ষণ 
সব চুপচাপ, তারপরই মাঁছেদের পলায়নের কারণ বোঝা! গেল। দুরের অন্ধকার 
থেকে আমাদের আলোকিত জলের গণ্ডীর ভেতর যে প্রাণীটি অলস মন্থর গতিতে 
ভেসে এল, এরকমভাবে সামনা-সামনি তাকে দেখবার আশা কখনো! করিনি | 
কাচের পর্দার আড়ালে থেকেও নিজেদের আর নিরাপদ মনে হচ্ছিল না। শুধু 
এই প্রাণীটকে ভাল করে দেখবার অদম্য কৌতুহলেই তৎক্ষণাৎ বোতাম টিপে 
আমাদের জানল! বন্ধ করবার Vl কোনমতে Azad করে রইলাম | 

প্রাণীটি একটি প্রকাণ্ড হাউর। মাছের! কোন অজ্ঞাত উপায়ে এরই আগমন- 
বার্তা পেয়ে সরে পড়েছিল, এবার বুঝতে পারলাম । হাঙর মহাশয় গদাই-লঙ্করি 
চালে এদিক-ওদিক একটু সাঁতরে আবার সরে পড়লেন। ডাক্তার জলের প্রাণী- 
দের কাছে বাঘ যেমন ভয়ঙ্কর, সমুদ্রের ভেতর এই প্রাণীটি তার চেয়ে বেশি বই 
কম নয় বলেই মনে হল। 

এতক্ষণ আমরা দুজনে কোন কথাই কইনি। হঠাত শরতের কথায় চমক 
ভাঙল । শরং বললে, “কিন্ত আমর! কোথায় আছি বুঝতে পারছ ?' 

সত্যই তো ! মোহাবিষ্টের মত সমুদ্রের PI দেখতে দেখতে সব কথাই ভুলে 
গেছলাম। . 

শরং আবার বললে, ‘একেবারে সমুদ্রের জলের তলায় আছি তা বুঝতে 
পারছ? 

বুঝতে খুবই পারছিলাম, কিন্তু উপায় কী! যে জিনিসটি ভেতর আমরা 
বন্ধ হয়ে আছি তার রহস্তেরই তো কোন সমাধান করতে পারছিলাম না ! 

হাঙরটি চলে যাবার সঙ্গে সঙ্গে আবার নানারকম মাছের ঝাঁক এসে আলোর 
ভেতর খেলা করতে শুরু করেছিল । সেইদিকে চেয়ে বললাম, “এখন ওপরের 
ঢাকনি খোল! সম্ভব হলেও তো মুক্তি পাবার উপায় নেই_বরং নিশ্চিত মৃত্যু! 
এখন সম্পূর্ণভাবে ভাগ্যের . ওপর নিজেদের ছেড়ে দেওয়া ছাড়া আর তো! পথ 


দেখতে পা।চ্ছ না।” 
শরৎ কি বলতে যাচ্ছিল, হঠাৎ আমাদের পায়ের তলায় আবার সেইরকম 

একটা কি যেন খুলে গেল। সন্দে সে যে তীত্র আলো আমাদের ওপর এসে 
পড়ল তাতে দেখতে পেলাম, আমাদের নিচে একটি নয়, তিনটি সেই অদ্ভুত মুখ 
আমাদের দিকে তীক্ষ দৃষ্টিতে চেয়ে আছে। 

তাদের মুখ গুলো অবশ্য আমরা স্পষ্ট দেখতে পাচ্ছিলাম না, তাদেরও পায়ের 
তলা থেকে আলো! আসছিল বলে তাদের মুখ খানিকটা অন্ধকারে ঢাকা পড়ে 
গিয়েছিল | কিন্তু অস্পষ্ট হলেও সে সমস্ত মুখের একটা অদ্ভুত বিশেষত্ব আমাদের 
চোখ এড়ায় নি। সে তাঁদের নাক। তাদের প্রত্যেকের নাকের দুধারে দুটো 
বিজলি বাতির ডুমের মত কি জিনিস আটকানো৷ আছে মনে হচ্ছিল এবং এই 
বিরুতিটুকুর জন্যে তাঁদের যে কী অমানুষিক দেখাচ্ছিল তা বলতে পারি না। 


নয় 
আমরা পরস্পরের দিকে কতক্ষণ যে বিস্মিত দৃষ্টিতে তাকিয়ে ছিলাম বলতে পারি 
না, হঠাৎ নিচের একটি লোক অপরিচিত এক ভাষায় কী যেন বললে, এবং 
তারপরেই নিচ থেকে জন-ছুই-তিন জোয়ান লোক উঠে আমাদের ধরে ফেললে | 
প্রথমটা আমি জোর করে তাদের বাধ! দিতে যাচ্ছিলাম, কিন্তু শরতের কথায় 
শেষে নিরস্ত হলাম। শরৎ ঠিকই বলেছিল-_যাঁদের খপ্পরে আমর! এরকমভাঁবে 
এসে পড়েছি, তারা! সংখ্যায় আমাদের চেয়ে ঢের বেশি। জোর করে শেষ 
পর্যন্ত ভাল ফল তো কিছু হবেই না, উল্টে তাদের চটিয়ে নিজেদের সর্বনাশ 
আমরা তাড়াতাড়ি ডেকে আনব হয়ত। 

অবশ্ত সর্বনাশের কিছু যে বাকি ছিল তা মনে হচ্ছিল না। সরু চামড়ার 
একরকম দড়ি দিয়ে সেই কিছুতকিমাকার লোকগুলো যখন আমাদের বীধছিল, 
তখন আমাদের এই দুর্ভাগ্যের কথাই ভাবছিলাম । প্রশান্ত মহাসাগরের 
মাঝখানে এরকম একটা অদ্ভূত জলযান কোথা থেকেই বা এল, এ যান যারা 
চালাচ্ছে তারা কোন্‌ দেশের লোক এবং আমাদের সম্বন্ধে কি-ই বা তাদের 
মতলব, যত বুঝাতে চেষ্টা করছিলাম ততই সমস্ত মাথা গুলিয়ে ও বুক শুকিয়ে 
যাচ্ছিল। লোকগুলোর চেহারা অমন অমানুষিক না হলে হয়ত অত ভয় 
আমরা পেতাম না । কিন্তু যত তাদের মুখের দিকে চাইছিলাম, তাঁদের অদ্ভুত 
চাল-চলন লক্ষ করছিলাম, ততই মনে হচ্ছিল যেন আমরা! কোন ভয়ানক BENE 
দেখছি__এ যেন কিছুতেই সত্য নয় | 

লোকগুলো আমাদের আষ্টে-পৃষ্টে বেধে ফেলে চ্যাংদোলা করে নিচে নামিয়ে 
নিয়ে গেল। যে কারণেই হোক, তারা আমাদের চোখ বীধেনি-_আমরা সমস্তই 
দেখতে পাচ্ছিলাম। আমাদের নিচেই একটা সিড়ি সেটা বেয়ে আর-একটি 

বৃহদাকার খোলের ভেতর দিয়ে আমাদের নিয়ে যাবার সময় আমরা চারিদিকের 
ব্যাপার দেখে একেবারে অবাক হয়ে গেলাম | বড় জাহাজের এঞ্জিন-ঘরের 
সঙ্গে এর আগে আমাদের পরিচয় হয়েছে, কিন্তু মনে হল এখানে ফে-রকম সব 
জটিল যন্ত্রপাতি সাজানো, চারিদিকে যে বিচিত্র কলকভা, এঞ্জিন, মোটর চলছে, 
তার তুলনায় আমাদের দেখা এঞ্জিন-ঘর ছেলেখেলা মাত্র । এ যেন মানুষের 
তৈরি জিনিস নয়, বিশ্বকর্মার নিজের ল্যাবরেটরিতে কোনরকমে আমরা যেন . 
ঢুকতে পেরেছি | 

এই এঞ্জিন-ঘর পার হয়ে একধারের একটা দরজার কাছে এসে তারা দাড়াল | 
তারপর একট! বোতাম না কি টিপতেই ভেকিবাজির মত সামনের দরজাটা যেন 
চক্ষের নিমেষে অদৃশ্য হয়ে গেল। সামনে একটি ছোট খুপরির মত ঘর, তারই 
ভেতর আমাদের দুজনকে রেখে তারা বেরিয়ে যাবামাত্র ঘরের দরজাট। আপনা! 
থেকে আবার বন্ধ হয়ে গেল। 

আমাদের মনের অবস্থা তখন কিরকম হয়েছে তা বোধহয় আর বলে 
বোঝাতে হবে না। খানিকক্ষণ দুজনের কারে! মুখ দিয়ে আর কথাই বেরুল 
না। কী ভাগ্য ঘরট| অন্ধকার নয়, আমরা শুয়ে শুয়ে আমাদের কারাগারটাকে 
ভাল করে একবার দেখে নিলাম | ঘরের গঠন সত্যিই আশ্চর্য রকমের | খানিক 
আগে যেখানে আমর! দরজা দেখেছিলাম সেখানে একটা খাঁজ পর্যন্ত নেই। 
আগাগোড়া যেন একটা Wed ইস্পাতের পাতে ঘরটা তৈরি। ওপরের দিকে 
ঘরটা গন্থুজের মত AS হয়ে এসেছে, সেখান থেকেই ঘরে আলো! আসছিল | 
হাওয়া আসবার বন্দোবস্তও বোধহয় সেখানে ছিল। 

পালাবার উপায় বার করবার জন্যে অবশ্য আমরা তখন তন্ন-তন্ন করে 
দেখছিলাম না, মনে মনে এটুকু আমরা এতক্ষণে বুঝেছিলাম যে আমাদের ভাগ্য 
আপাতত এই অদ্ভুত লোকগুলির হাতেই রয়েছে। সম্পূর্ণভাবে এদের কাছে 
আত্মসমর্পণ কর! ছাড়। আমাদের কোন উপায় নেই। শুধু এই যন্ত্রপাতি, ঘর- 
দরজা তৈরি করার কায়দা থেকে এই অদ্ভূত মান্ুষগুলির একটা পরিচয় 
পাবারই চেষ্টা আমরা করছিলাম । সে চেষ্টা যে নিক্ষল হয়েছিল এ কথা 
বলাই বাহুল্য | 

কতক্ষণ আমরা এরকম চুপ করে ছিলাম বলতে পারি না। হঠাৎ শরৎ 
“বললে, 'লোকগুলোর পোশাক লক্ষ করেছ বিনয়? 

লক্ষ না করে উপায় ছিল না। এরকম অদ্ভুত পোশাক কোন জাত কোথাও 
খ্যবহার করে বলে আমার জানা নেই। প্রথম দৃষ্টিতে সে পোশাকে তাদের 
উত্তর-মেকুর ভাঙ্লুক-জাতীয় কোন জীব বলে মনে হয়। তেমনি দুধের মত 

শাদা, মোটা লোমশ একরকম আবরণে তাঁদের সমস্ত গা ঢাকা। তাদের মুখের 
তামাটে রঙের ace সে পোশাক একদম মানায় না। কিন্ত সবচেয়ে আশ্চর্যজনক 
সে পোশাকের ছাট। গাঁয়ের চামড়ার মত তাদের সমস্ত দেহে সে পোশাক: 
লেপটে আঁছে। প্রথমটা পোশাক বলে বোঝাই যায় A 

ance সেই কথাই বললাম | 

কিন্ত এবার শরৎ ঘা বললে, তাঁতে একেবারে অবাক হয়ে গেলাম । শরৎ 
জিজ্ঞাসা করলে, ‘ওদের পায়ের আর হাতের আঙলগুলে! লক্ষ্য করেছ ?' 

লক্ষ সত্যিই করিনি, শরৎ যা বললে তা শুনেও প্রথমটা বিশ্বাস করা 
শক্ত হল ৷ ; 

অনেকটা হাসের পায়ের পাতার মত এদের পায়ের ও হাতের আঙুল নাকি 
পাতলা পরায় জোড় i 

মান্গষের মধ্যে এ আবার কোন্‌ অদ্ভূত জাত, কিছুই বুঝতে পারলাম না। 

শরৎকে বললাম, “কোনরকম পাতলা দস্তানাও তো হতে পারে!” 

কিন্তু শরতের তা ধারণা নয় । 

অনেকক্ষণ দুজনে এই অদ্ভূত লোকগুলি সম্বন্ধে আলোচন! করতে করতে 
অবশেষে ক্লান্ত হয়েই বোধহয় ঘুমিয়ে পড়েছিলাম । যখন জাগলাম তথন ঘরের 
ভেতর আলো সমানে জলছে। এই বন্ধ খোলের ভেতর রাত কি দিন কিছুই 
বোবাবার উপায় নেই | কতক্ষণ আমাদের ঘুমিয়ে কেটেছে, কোথায় যে আমাদের 
নিয়ে এই অপরূপ যন্ত্রপোত চলেছে কিছুই জানি না। শুধু থিদেয় যেভাবে 
নাড়ি জলে যাচ্ছিল তাতে বুঝতে পারছিলাম, নিমজ্জমান জাহাজ থেকে পালিয়ে 
আসবার পর থেকে এ পর্যন্ত বড় কম সময় কেটে যায় নি। 

উদ্ধার পাবার কথ! ভাবিনি, শুধু জীবন রাখবার মত আহারও এদের কাছে 
পাব কিনা ভেবে যখন প্রায় হতাশ হয়ে পড়েছি, তখন হঠাৎ আমাদের দরজা 
তেমনি যেন জাছ্মন্ত্রে অদৃশ্য হয়ে গেল । পূর্বের মতই জনকয়েক লোক আবার 
আমাদের বয়ে নিয়ে কোথায় যে চলল কিছুই বুঝতে পারলাম ন1। এপ্ডিন-ঘরের 
ভেতর দিয়ে খানিক গিয়ে আর-একটা! fr fe দিয়ে এরা আমাদের নামীচ্ছে 
বুঝতে পারছিলাঁম। পিঁড়িটা দীর্ঘ। এই সিড়ি দিয়ে নামবার সময় যে 
matics আমরা আশ্রয় পেয়েছিলাম সেটা কত বড়, তাঁর একটা ধারণা 
আমাদের হল। অনেকক্ষণ ঘোরানো সিঁড়ি দিয়ে চলবাঁর পর একটা প্রকাণ্ড 
লোহার দেয়ালের সামনে আমাদের এনে তারা থামল। 

সেই লোহার দেয়াল হঠাৎ wets হয়ে দেখা গেল, তাঁর মাবখান দিয়ে 
একটা জুড়দের মত পথ। Boras সঙ্গে সে পথের উপমা করা ঠিক BATA, 

কারণ পথটা চারিদিকে ঘেরা হলেও সাধারণ AVIA চেয়ে অনেক প্রশস্ত ও উচু 
এবং আগাগোড়া তা উজ্জলভাবে আলোকিত। রি 

এখানে দেখলাম আরো অনেক সেই অদ্ভুত আরুতির লোক আমাদের সঙ্গে 
জড়ো হয়ে আগে-আগে চলেছে । তাঁদের সকলেরই গায়ে সেই শ্বেত ভল্গুকের 
মত পোঁশাক। লক্ষ করে দেখলাম সত্যিই তাদের হাত-পায়ের পাতা! সবারই 
জোড়া | 

পথ অনেকখানি দীর্ঘ, আমাদের পাশ ফিরিয়ে চ্যাংদৌলা করে নিয়ে যাওয়া 
হচ্ছিল । হঠাৎ শরৎ অস্ফুট চিৎকার করে বললে, ‘ওপর দিকে চেয়ে দেখ বিনয়! 

মাথাটা ঘুরিয়ে ওপর দিকে চাইতেই frac হতবুদ্ধি হয়ে গেলাম। 

আমাদের স্থড়্রপথের ওপর দিকটা আগাগোড়া কীচের মত একরকম জিনিস 
দিয়ে ঢাকা । সেই কাচের ওপর শুধু জল, স্থড়দ্দ-পথের আলোয় উদ্ভাসিত 
অগাধ, ঘন নীল জল । তাতে অসংখা বিচিত্র আকৃতির, বিচিত্র বর্ণের মাছ 
খেলে বেড়াচ্ছে | 

এ আবার কোন্‌ রাজ্যে এলাম ! 


দশ 
এতক্ষণ পর্যন্ত যে সমস্ত WIGS ঘটনা এবং যে সমস্ত AGS দৃশ্যের কথা 
লিখেছি এবং এর পরেও যা! যা ঘটেছিল, সেগুলির অর্থ পরে আমরা বুঝেছিলাম! 
যেসব ব্যাপার দেখে পূর্বে বিস্মিত হয়েছিলাম, পরে তার আসল কারণ জানতে 
পেরেছিলাম ; কিন্তু তবু গল্পের ধারা বজায় রাখবার জন্য যেমন-যেমন ঘটেছিল, 
সেইভাবেই এ কাহিনী অনেকটা বলে যাচ্ছি। রহস্তের মীমাংসা যথা- 
সময়েই হবে। 
স্বড়্-পথ দিয়ে যত এগিয়ে যাচ্ছিলাম তত একটা শব্দ আমাদের কাছে 
ক্রমশ অত্যন্ত স্পষ্ট হয়ে উঠছিল । খানিক দূর যাবার পরই মনে হল সাধারণ 
শব্দ এ নয়, বিরাট যেন একটা জনকোলাহল ৷ এ শব্দের কারণ তখন কিছুই 


বুঝতে পারিনি 1 
হুড়দ্-পথ আর খানিকটা যাবার পরই শেষ হয়ে গেল, আবার দেখা গেল 


__সামনে একটি বিরাট ইস্পাতের মত জিনিসের ধাতব দেওয়াল। সে 
দেওয়ালও হঠাৎ কেমন করে ফাক হয়ে গিয়ে বিশাল একটি প্রবেশ-পথ বেরিয়ে 
" পড়ল। এখানে এসে অবধি সাঁধারণ দরজা কোথাও দেখতে পাই নি। সব 
জায়গাতেই এইরকমভাঁবে ভৌতিক দেওয়াল He হয়ে প্রবেশ-পথ বেরিয়ে 
পড়েছে। 

দেওয়াল ফাক হবার পর আমরা যেখানে প্রবেশ করলাম সেটাকে একটা 
বিরাট গুহা-মুখ বল! যৈতে পারে। ওপর দিকে চেয়ে দেখলাম, আর 
আলোকোজ্জন জলরাশি সেখানে নেই | বহু উধ্বে ZS ছাদ আছে মনে 
হল। সামনে পাথরের খাঁড়া খাঁড়া দেওয়াল ভেদ করে অনেকগুলি পথ বেরিয়ে 
গেছে। এখানে সমস্ত পথই দেখলাম পাহাড়ের Tl ভেদ করে রেলের টাঁনেলের 
মত তৈরি করা হয়েছে। প্রথম দৃষ্টিতে যেটুকু বুঝলাম, তাতে মনে হল একট! - 
বিশাল পাহাড়কে গর্ত করে করে ফৌপরা করে এরা নিজেদের বাসস্থান 
বানিয়েছে_-উইটিবির যেন একটা বড় সংস্করণ। আশ্চর্যের বিষয় পথগুলি 
তেমন আলোকিত নয়, কেমন একটা আবছায়া অন্ধকার সব জায়গায় বিরাজ 
করছে। 

ডান পাশের একটি পথ ধরে আমাদের বাহকেরা এবার অগ্রসর হতে লাগল | 
সুড়ঙ্র-পথে যে শব্দ শুনেছিলাম সে শব্দ ক্রমশই প্রবল হয়ে উঠছিল । বিরাট 
পুরীটি সে শব্দে গম্গম্‌ করছিল | 

যে পথ দিয়ে আমরা! যাচ্ছিলাম সেখানে লোকজন তেমন নেই মনে হচ্ছিল, 
কিন্তু খানিক বাদেই ভুল ভাঙল এবং ব্যাপার দেখে একটু আশ্চর্যই হয়ে 
গেলাম | পথের একটি বাক ফেরবাঁর সময় আমাদের সামনে একজন লোক এসে 
পড়েছিল, কিন্ত আমাদের দেখবামাত্র লোকটা একেবারে ব্যস্ত-সমস্ত হয়ে 
একপাশে সরে গিয়ে আধ! অন্ধকারে দেয়ালের গায়ে যেন নিজেকে মিশিয়ে দিয়ে 
কাঠ হয়ে দাড়িয়ে পড়ল। তা সত্বেও আমাদের একজন সঙ্গী তাকে দেয়ালের 
গা থেকে একহাতে টেনে এনে প্রচণ্ড এক ঘুপির আঘাতে মাটিতে শুইয়ে দিলে | 
লোকটা বিন্দুমাত্র প্রতিবাদ করলে না, শুধু তার চোখছুটো মনে হল ক্রোধ 
গোপন করবার চেষ্ট। সত্বেও faa হয়ে উঠল । লক্ষ করে দেখলাম লোকটার 
গায়ের পোশাক আমাদের সঙ্গীদের মত শাদা নয়, পাঁটকিলে রঙের এবং তাদের 
দুধারে এদের মত ছুটি ঠুলি নেই। তবে তার নাকের গড়নও একটু অদ্ভুত 
বুকমের। আমাদের বাহকেরা তার দিকে ভ্রক্ষেপমাত্র না করে তাকে সেই 
অবস্থাতে ফেলে রেখেই এগিয়ে চলল । এই অকারণ অত্যাচারে আমার রক্ত 
গরম হয়ে উঠেছিল, কিন্ত প্রতিবাদ করে লাভ কী ! 

এর পর থেকে চোখে পড়তে লাগল আমাদের পথের দুধারে দেয়ালের কাছ 
ঘে'ষে অন্ধকারে t ঢাকা দিয়ে এমনি বহু লোক দাড়িয়ে আছে । আমাদের 
আসার শব্দ পেয়ে বহক্ষণ আগে থাকতেই তার! ও রকম তটস্থ অবস্থায় দীঁড়িয়ে - 
পড়েছে বলে সন্দেহ হল। তাদের সবারই বেশ পাটকিলে রঙের। শাদা 
পোশাকের লোক আমাদের দিক দিয়ে যে-কম্রন গেল, তাদের কিন্ত ও রকম 


৩২ 


ae ভাব নেই, তারা বেশ সহভভাবেই পথের মীবখীন দিয়ে যাচ্ছিল। 
দক্ষিণের পঞ্চম জাতীয় লোকদের মত এই পাটকিলে পোশাকের লোকদের 
nace শীদা-পোশাকীদের SES ব্যবহারে কৌন কারণই খুঁজে তখন পাইনি । 

আরও কতদূর আমাদের এই পাঁযাণপুরীর ভেতর দিয়ে বয়ে নিযে যাবে ভাবছি 
এমন সময় আমাদের বাহকেরা একটি পথের মোড়ে এসে থামল । যে হট্টগোল 
বহুক্ষণ আগে থাকতে শুনতে পাচ্ছিলাম, এবার সেট। অত্যন্ত বেশি বলে মনে 
হচ্ছিল। আমাদের বিপরীত দিক থেকে একটি শাদা পোশাকের লোক 
দ্রুতবেগে আমাদের দিকে আসছিল | তাঁকে দেখেই বোধহয় আমাদের 
বাহকেরা থেমেছিল | 

লৌকটা এসে আমাদের বাহককে কী বললে বোঝা! গেল না, কিন্তু দেখলাম 
আমাদের সঙ্গীরা সে সংবাদে ভয়ানক চঞ্চল হয়ে উঠেছে। আমাদের নিচে 
নামিয়ে একজন একটা ধারালো ছুরির মত জিনিস দিয়ে আমাদের পায়ের বাধন 
কেটে. দিলে, এবং আমাদের বন্ধ হাত ধরে টানতে টানতে দ্রতবেগে একার পাশের 


HAL পথে ঢুকে পড়ল | 
বেশি দূর এগুতে হল না। হঠাৎ সামনে পেছনে অসংখ্য কণ্ঠের উন্নত 
চিৎকার শুনতে পেলাম এবং তারপর বন্যার মত দুদিক থেকে অসংখ্য পাটকিলে 


পোশীকের লোক আমাদের রক্ষীদের ওপর নানা অন্তর হাতে এনে ঝাঁপিয়ে 
পড়ল। দুপক্ষের চিৎকীরে আর হত-আহতদের আর্তনাদে পাথরের পুরী তখন 
কেঁপে-কেঁপে উঠছে। কয়েক মুহূর্তের মধ্যে পাথরের sped, পরিষ্কার পথ রক্তাক্ত 
হয়ে উঠল। খানিক আগেই যাঁদের ভীত কাপুরুষের মত পথের ধারে 
নিজেদের আত্মগোপন করতে দেখেছি তারাই যে এমন উন্মত, fea হয়ে উঠতে 
পারে_-চোখে না দেখলে বিশ্বাস করতে পারতাম না। আমাদের শাদা 
পোশাকের বাহকেরা! নির্ভীকভাবে প্রাণপণে যুঝছিল বটে, কিন্তু বিপক্ষের দল 
সংখ্যায় অনেক বেশি-_ধীরে ধীরে তারা শাদা পোশাকের লোকদের শেষ করে 
আনছিল। 


প্রথম আক্রমণের সময় ছত্রভঙ্গ হয়ে আমরা দুজনে রাস্তার একধারে হটে 


এসেছিলাম । হতবুদ্ধি ভাবটা একটু কাটবামাত্র পলায়নের এই walt বুঝে 


আমি শরতের একটা হাত ধরে টেনে বললাম, ‘afer দেখছ কী? 


শিগগির পালিয়ে এস | এখানে থাকলে দুপক্ষের কারুর কাছেই আমরা রেহাই 
রা আমাদের তাড়াতাড়ি টেনে 


পাব না সৌভাগ্যের কথা এই যে বাহকে 
নিয়ে যাবার জন্যে পায়ের বীধন খুলে দিয়েছিল এবং এই পাষাণপুগ্নীতে গোলক" 
ধবার মত পথের অভাব ছিল না। 


আমাদের সামনেই একটি নির্জন গলি-পথ পেয়ে তাই ধরেই আমরা ছুটতে 
লাগলাম । পা খোলা থাকলেও হাত বাঁধা, ছোটবার বিশেষ সুবিধে হচ্ছিল 
এমন নয়। কিন্ত প্রাণের দায় বড় দায়। ক্ষুধায়, তৃষ্ণায়, ক্লান্ত কাতর দেহ 
নিয়েও আমরা যথাসম্ভব জোরে চলতে লাগলাম । অবশ্য ছুটতে ছুটতে আমরা 
বুঝতে পারছিলাম__-আঁশা করবার আমাদের বিশেষ কিছু নেই | এই অপরিচিত 
পুরীর কিছুই আমরা জানিনা । পেছনের আসন্ন বিপদ এড়িয়ে এলেও সামনে 
যে তার চেয়ে ভয়ঙ্কর কোন বিপদ অপেক্ষা করে নেই, তা কে বলতে পারে! 
শুধু ভাগ্যের ওপর অন্ধ বিশ্বাস রেখেই আমাদের এগিয়ে যেতে হবে, এইটুকু 
আমরা মনে মনে ঠিক করেছিলাম। আপাতত কোথাও একটু আহার ও 
. বিশ্রাম করবার নিরাপদ জায়গা পেলেই আমরা ধন্য হয়ে যেতাম | 

কিন্ত বিপদ ঘটল | যে সম্ভাবনার কথা কল্পনায় আসেনি, পরিহাস করবার 
জন্যেই বোধহয় বিধাতা তাই আমাদের ভাগ্যে ঘটিয়ে দিলেন | 

“রং আমার পিছু-পিছু দৌড়ে আসছিল। আমাদের গলি-পথটি এক জায়গায় 
এসে তিনটি ভাগে ভাগ হয়ে তিন ধারে চলে গেছে। তার কোন্টা দিয়ে যাব 
শরতের সঙ্গে পরামর্শ করবার জন্যে পেছন ফিরতেই সবিস্বয়ে দেখলাম পেছনে 
কেউ নেই ৷ 

আশ্চর্য ব্যাপার ! বরাবর সোজা পথ দিয়ে আমরা আগে-পিছে দৌড়ে 
এসেছি ; পেছনে চাইবার প্রয়োজন ন! হলেও, আমার স্পষ্ট ধারণা শরতের 
পদশব্দ বরাবর আমার পেছনে পেয়েছি । এর ভেতর থেকে কোথায়, কখন 
শরৎ অন্তর্ধান হয়ে গেল! এতক্ষণ বাদে সত্যি আমার দুঃখে হতাশায় কান্না 
আসছিল। এই অপরিচিত রহস্তাপুরীতে শরং ছাড়। আমার বন্ধু কেউ নেই । 
“এত দুর এত বিপদ একসঙ্গে কাটিয়ে আসার পর এভাবে তাকে হারার কল্পনাও 
করিনি। RAN দুজনের কাছাকাছি থাকতে পাওয়ার সৌভাগ্যে এত প্রতিকূল 
ঘটনার ভেতরেও মনের যেটুকু জোর ছিল তা এবার হারিয়ে ফেললাম । সঙ্গে 
সঙ্গে মনে হল সমস্ত শরীর আমার ক্লান্তিতে অসাড় হয়ে গেছে। ভবিষ্যং সম্বন্ধে 
কৌন ভয়ও আমার আর রইল না। এরপর ধরা পড়লেও যেন আমার কিছুই 
আসে যায় না। নির্বান্ধৰ পুরীতে, অপরিচিত জাতের হাতে যদি আমার ভয়ঙ্কর 
কষ্টদায়ক THs ঘটে, তাতেও যেন দুঃখিত হবার কিছু নেই । 

শুধু কর্তব্য-বোধেই ক্লান্ত পদে আবার শরতের খোঁজে পিছু ফিরলাম। কিন্ত 
কোথায় শর! সমস্ত গলিটা পার হয়ে এলাম। এমন কোন একটা aie 
চোখে পড়ল না, যেখান দিয়ে শরৎ ভুল করে অন্য কোথাও চলে যেতে পারে বা 
তাকে কেউ ধরে নিয়ে যেতে পারে। আর তাহলে শরৎ কি একবার এটুকু 

শব্দও BTS না? Cats থেকে আমর! পালিয়েছিলীম সেখানে পর্যন্ত এবার 
নির্ভয়ে খুঁজতে গেলাম । যে দৃশ্য সেখানে আমীর চোখে পড়ল, তার চেয়ে 
ভয়ঙ্কর বীভংস কিছু আমি কখনও দেখিনি। সেখানে যুদ্ধ শেষ হয়ে গেছে, 
শ্বশীনের মত সমস্ত পথ নিস্তব্ধ; আর সেখানে অসংখ্য শাদা ও পাটকিলে 
পোশাকের লোকের রক্তাক্ত মৃতদেহ পথ জুড়ে পড়ে আঁছে। আমাদের বাহক- 
দের বোধহয় সকলকেই নিঃশেষ করে মেরে পাটকিলে পোশাকের লোকেরা অন্ত 
কোথাও চলে গেছে। অস্ত্রশস্ত্র নিচে অনেক পড়ে আছে। একটি ধারালো 
ছোরার মত are নিজের হাতের বাধন নিজেই কোনরকমে কাটলাম। তারপর 
মৃতদেহগুলিকে অনেক উলটে পালটে দেখলাম । সে সমস্ত মৃতদেহের ভেতর 
অবশ্য শরৎ নেই | বহুক্ষণের ক্লান্তির পর এই বীতৎস ত্র দৃশ্যে সমস্ত মাথাটা 
বিম-ঝিম্‌ করছিল। সেখান থেকে সরে পড়বার জন্যে পেছন ফিরতেই হঠাৎ 
মাথা ঘুরে পড়ে গেলাম | আবু জ্ঞান রইল না। 


) এগারো! 
কতক্ষণ বাদে জানি না, জ্ঞান হবামাত্র মনে হল কাছে কোথাও একটা VLA 
করে শব্দ হচ্ছে | আমি তখনও দেখি সেই পথের ওপর বহু মৃতদেহের মাঝখানে 
পড়ে আঁছি। সে-সমন্ত মৃতদেহের ক্ষত থেকে চৌয়ানো রক্ত আমার গায়েও 
লেগেছে। সমস্ত শরীরটা আবার শিউরে উঠল। কিন্ত যে শব্দটা শুনতে 
পেয়েছিলাম, তার কারণ ন! জেনে নড়তে সাহস হচ্ছিল না। 

খুব ধীরে ধীরে ঘাঁড়টা ফেরালাম। শব্দের কারণও এবার বোঝ! গেল । 
পাটকিলে পোশাকের ছুটি লোক অত্যন্ত সন্তৰ্পণে চোরের মত সেই সমস্ত শব- 
দেহের মাঝখানে দুটি থলি নিয়ে হামাগুড়ি দিয়ে কি খুঁজে বেড়াচ্ছে। তারা 
ca কিসের সন্ধান করছিল তাও জানতে দেরি হল না। শাদা পোশাকের একটি 
লোকের মৃতদেহ VTS হয়ে পথের ওপর পড়ে ছিল। আশ্চর্য হয়ে দেখলাম, 
তাদের একজন সেই মুতদেহের নাক থেকে সেই ঠুলির মত জিনিস ছুটি খুলে 
নিয়ে থলিতে ভরল | | 

মড়ার ভান করে হাত দিয়ে মুখটা চাপা দিয়ে পড়ে থাকলেও প্রতিমূহূ্তে 
ভয় হচ্ছিল যে তারা আমার ভিন্ন পোশাক দেখে হয়ত সন্দিদ্ধ হয়ে উঠবে | এক" 
বার সন্দিগ্ধ হলে তারা যে কী করতে পারে কিছুই জানা ছিল না। শাদা 
পোশাকের লোকেরা আমাদের বেঁধে নিয়ে যাচ্ছিল, এর! যে দেখবাশীত্র মেরে 
তাই বা কে বলতে পারে? জান হবার পর থেকে আমার হতাশাটা 


ফেলবে না, 
চ্ছিল, প্রাণ থাকতে আশা ছাড়া কাঁপুরুষের কাজ। 


যেন দূর হয়ে গেছল | মনে হ 

এখনো শর২কে খুঁজে পাবার এবং এই রহস্তপুরী থেকে উদ্ধার পাবার আশা 
একেবারে নেই, তাই বা কে বলতে পারে | 

আমার দিকে তাদের দৃষ্টি পড়বার অগেই পালাবার চেষ্টা করব কি না এবং 
পালালে এই দুজনের হাত এড়িয়ে যাওয়া সম্ভব হবে কি না মনে মনে বিচার 
করছি, এমন সময় ভাগ্যই আমার কর্তব্য স্থির করে দিল। পাঁটকিলে পোশাকের 
একজন লোক হঠাৎ একটু চিৎকার করে আমার দিকে ঝাপিয়ে এল-_আমার 
হাত-পা বোধহয় আমার অজ্ঞাতে নড়ে উঠেছিল এবং তা! তার দৃষ্টি এড়ায় নি। 
লোকটা আমার ওপরে পড়বামাত্র আমি হাত ও পায়ের ঠেলা দিয়ে তাকে উন্টে 
ফেলে দিয়ে উঠে দাড়ালাম । তারপর আত্মরক্ষার জন্যে একটি মৃতদেহের পাশ 
থেকে একটি বল্পমের মত অস্ত্র তুলে নিয়ে সামনে দৌড় দিলাম | তখন আর পথ 
বিচার করবার সময় ছিল না। 

লোকছুটিও তংক্ষণাৎ চিৎকার করে আমার পিছ নিল। তাদের হাতে 
ধরা পড়বার যে ভয়টুকু ছিল, শরীরের এই দুর্বল অবস্থাতেও একটু দৌড়োতেই 
তা অমূলক বুঝতে পারলাম । শাদা পোশাকের লোকদের মত এদেরও পায়ের 
পাতা জোড়।। সেই জোড়া পা নিয়ে তারা মাটির ওপর দেখলাম আমাদের মত 
ভাল করে দৌড়োতে পারে না। আমি তো দেশে থাকতে দৌড়ের জন্যে কত 
জায়গায় পুরস্কারই পেয়েছি, কিন্ত আমার চেয়ে ঢের নিরেস দৌড়বাজকেও এরা 
ধরতে পারত ন। | 
1 কয়েক পা দৌড়েই আমি এদের নাগালের বাইরে চলে গেলাম। সামনে কিছুদূর 
গিয়ে আমাদের পথটা একটা দেওয়ালের পাশ দিয়ে অদৃশ্য হয়ে গেছে। সেখানে 
একটু আগে পৌছতে পারলে, আমি কোন্‌ দিকে গেছি এরা! বুঝতেও পারবে 
না জেনে আরো জোরে দৌড়োচ্ছিলাম, এমন সময়ে পেছনে আমার অন্ুসরণ- 
কারীদের আবার চিংকার শুনলাম । সে চিৎকার শিকার-সন্ধানের উল্লাসের 
নয়, গভীর আতঙ্কের । একটি বিশেষ শব্দ তারা দু-তিন বার সভয়ে উচ্চারণ 
করলে, শুনতে পেলাম। শব্দটি বাঙলায় ডান!’ বলে লেখা যেতে পারে। এ 
শব্দের মানে তখন বুঝিনি, কিন্তু বোঝবার দেরি ছিল না। 

সেই মুহূর্তেই আমার সামনে-যেখানে WSR বেঁকে গেছে সেখানে 
দেখলাম বল্লম হাতে তিনটি শাদা পোশাকের লোক আমাদের দিকে ফিরে 
দাড়িয়ে । ধারা খানিক আগে শাদা পোশাকের লোকদের বিরুদ্ধে অমন করে 
লড়েছে, মাত্র তিনজনকে দেখে তাদের অত ভয় পাবার কারণ প্রথমত কিছুই 
খাঁজে পেলাম না। কিন্তু তার পরেই শাদা পোশাকের লোকের! গলার এক- 
TAT অদ্ভুত শব্দ করে পেছন থেকে কাকে যেন ডাঁকলে। তার পরের মুহূর্তেই 


৩৬ 


তাদের ডাকে যে-দুটি প্রাণী সামনে এগিয়ে এল, তাদের চেহারা দেখে আমার 
বুকের রক্ষ হিম হয়ে গেল। পাটকিলে পোশাকের লোকেরা এদের দেখেই যে 
আতকে উঠেছে, এটুকু বুঝতে আমার বিলম্ব হল না। অতি বড় দুঃস্বপ্নেও 
মানুষের সহচর হিসেবে এ রকম প্রাণী আমি কল্পনা করতে পাঁরি নি। 

আমাদের দেখবামাত্র শাদা পোশাকের লোকেরা হুঙ্কার দিয়ে আমাদের 
তাড়া করলে । তাঁদের সঙ্গে তাঁদের সহচর জানোয়ারছটিকেও আমাদের পেছনে 
লেলিয়ে দিতে তাঁরা ভোলে নি। পাঁটকিলে পোশাকের লোকছুটির সঙ্গে আমিও 
এদের অনুসরণের লক্ষ কি না তখন ভেবে দেখবার ফুরসত নেই। আবার 
cag ফিরে আমি দৌড়োতে শুরু করলাম । দেখলাম, পাঁটকিলে পোশাকের 
লোকেরা আমার অনুসরণ ভুলে নিজেদের প্রাণ বাঁচাবার জন্যে আমার সঙ্গেই 
দৌড়োচ্ছে। কিছুক্ষণ আগে যাঁদের শিকার-শিকারী সম্পর্ক ছিল তাদের উভয়েরই 
এখন সমান ছুরবস্থা। শুধু শাদা পোশাকের লোক তিনটি থাকলে আমার 
দুর্ভাবনার বিশেষ কারণ ছিল না, তারা দৌড়ে আমায় ধরতে পারত না। কিন্ত 
যে জানোয়ার দুটিকে শুধু মুহূর্তের জন্য দেখেই আমার বুকের রক্ত হিম হয়ে 
গেছল, তাদের গতিবেগ ও হিংস্রতা আমার অজানা। পাঁটকিলে পোশাকের 
লোকদের ভয় দেখে মনে হচ্ছিল যে তাদের চেহারা যেমন ভীষণ, প্রকৃতি ও 
শক্তি তার চেয়ে নিশ্চয়ই কম নয়। এক পলকের দেখায় তাদের সঠিকভাবে 
বর্ণনা করা অসম্ভব, শুধু এইটুকু বলতে পারি যে সাধারণ দেড়ো কীকড়া যদি 
একটা বাছুরের মত বড় হয়, তাহলে খানিকটা হয়ত সেই ভীষণ জানোয়ারের 
মত দেখাতে পারে।  কীকড়ার মতই সে জানোয়ারটির সামনে ছুটি ভীষণ দাড়া 
এবং তাঁদের রাঙা চোখগুলি থেকে যেন আগুন ঠিকরে বেরুচ্ছিল। 

গ্রাণভয়ে পালাবার সময়েও, এরকম ভীষণ জানোয়ারকে কেমন করে এই 
অদ্ভুত জাতের মানুষ কুকুরের মত শিকারে শিক্ষিত করেছে,'ভেবে অবাক হয়ে 
ষাচ্ছিলাম। 

একটু দৌড়েই আমি পাটকিলে পোশাকের লোকদের ছাড়িয়ে গেলাম, কিন্ত 
পেছনে পাথরের মেঝেয় হাড় ঠোঁকার মত খট-বট শব্দ শুনে বুঝতে পারলাম” 
আমীর গতি যত দ্রুতই হোক এই রহস্তপুরীর ভীষণ জানোয়ারগুলিকে এড়িয়ে 
যাওয়া! আমার পক্ষে সম্ভব নয়। তাঁরা প্রায় আমায় ধরে ফেলেছে | 

সেই মুহূর্তে পাটকিলে রঙের একজন লোক আর্তনাদ করে উঠল | নিজের 
অনিচ্ছাতেও মুখ ফিরিয়ে দেখলাম, সেই ভীষণ জানোয়ার তার একটি প্রকাণ্ড 
দাড়া দিয়ে লোকটির কোমরের কাছে কামড়ে ধরেছে। দুটি দাড়ার প্রচণ্ড 
নিপ্পেষণে লোকটার দেহের হাড় যেন মড়মড় করে ভেঙে যাচ্ছে মনে হচ্ছিল। 

আর একটি জানোয়ারও আমাদের বরে-ধরে। সামনে এ দৃশ্ঠ দেখে, কিছুক্ষণ 
আগেও এই পাটকিলে পোশাকের লোকগুলি আমার শক্ত ছিল কি না তা আর 
মনে রাখতে পারলাম 'ন!। পেছু ফিরে হাতের বল্লম দিয়ে প্রাণপণে সেই 
জানোয়ারের আগুনের মত রাঙা চোখের ওপর আঘাত করলাম | বল্পমের ফলা 
জানোয়ারটার চোখ ভেদ করে মাথার ভেতর পর্যন্ত বিধে গেল, কিন্তু আশ্চর্যের 
বিষয়, দাড়া তার খুলল ন]। একসঙ্গে মানুষ ও জানোয়ার মেঝেতে লুটিয়ে 
পড়ল- মৃত্যু-আলিঙ্গনে | 

বলমটা খুলে নিয়ে পরমূহ্র্তেই নিজের প্রাণ বাচাবার চেষ্টা দেখতে হল। 
দ্বিতীয় জানোয়ারটি ইতিমধ্যে একেবারে সামনে এসে পড়েছে। লাফ দিয়ে 
পাশে সরে গিয়ে তার দাঁড়ীর আক্রমণ ব্যর্থ করলাম.বটে, কিন্ত টাল সামলাতে 
“না| পেরে পাথরের ওপর পড়ে গেলাম | 


বারো . 

পা ফন্‌কে পড়ে যাওয়ায় সেই ভয়ঙ্কর ডানার: দাড়ার প্রথম কামড় ব্যর্থ হয়ে 
গেছল বটে, কিন্তু তাতে আর কতক্ষণ রেহাই পাওয়া যায়! পরমূহর্তেই ঠিক 
কীকড়ার মত পাশাপাশিভাবে হেঁটে এসে রহস্তপুরীর সেই অদ্ভুত জানোয়ার 
আমার ওপর ঝাঁপিয়ে পড়বার উপক্রম করলে। একটি মুহূর্ত! বুঝতে 
পারছিলাম, আর একটি মুহূর্ত বাদেই সেই: ভীষণ দাঁড়ার আঘাতে আমার 
শরীরের হাড় গুঁড়িয়ে যাবে। কিন্ত সেই একটি মুহূর্তই তখন যেন অত্যন্ত দীঘ 
মনে হচ্ছিল । বায়োস্কোপের ছবিতে যেমন কখনো ক্যামেরার কায়দায় সামান্য 
একটা ক্ষণিকের ঘটনাকে অত্যন্ত দীর্ঘকাল ধরে দেখা যায়__আবন্ মৃত্যুর ছায়ায় 
আমার মনের সমস্ত শক্তি অসম্ভব রকম সজাগ হয়ে ওঠায় আমিও তেমনি সেই 
অতিকায় কীকড়ার প্রত্যেকটি অন্দ-সঞ্চালন স্পষ্টভাবে দেখতে পাচ্ছিলাম। তার 
এক পলকের আক্রমণের উদ্যোগ আমার কাছে যেন এক যুগ ধরে চলেছে মনে 
হচ্ছিল। লোকে বলে, মৃত্যুর পূরব-ুহর্তে জীবনের সব ঘটনা নাকি এক-এক 
করে চোখের সামনে ভেসে ওঠে ; কিন্তু আমার সেসব কিছুই হয়নি, শুধু আমার 
যেন সমস্ত শরীর আড়ষ্ট হয়ে গেছে মনে হচ্ছিল। মৃত্যুর জন্তে tes হবার চেষ্টা 
করেছিলাম, ঠিক যে পেরেছিলাম তা বলতে পারি না। 

কিন্তু ডানার সে আক্রমণের উদ্যোগ আর সমাপ্ত হল না, তার আগেই অবাক 
হয়ে দেখলাম, পাটকিলে পোশাকের লোকটা হঠাৎ তার হাতের বল্পম দিয়ে 
পেছন দিক থেকে বিকট সেই জানোয়ারের পিঠে সজোরে আঘাত করলে 
বর্ম গে জানোয়ারের পিঠ ভেদ করে একেবারে ভেতরে চলে গেল। 

খানিক আগেই যে শক্ত হিসেবে আমায় তাড়া করছিল, অকম্মা তার এই 
পরিবর্তনের কারণ ভাববার তখন সময় ছিল না। মাটি থেকে বিদ্যুংগতিতে 
আমি উঠে দীড়ালাম। শাদা পোশাকের লোকেরা তখন আমাদের কাছাকাছি 
এসে পড়েছে । ডানার কামড়ে পাটকিলে পোশাকের যে লোকটি মারা গেছল, 
তার হাতের বল্পমটা তুলে নিয়ে আমার রক্ষাকর্তার সঙ্গে আমি তাদের দিকে 
সামনে ফিরে দাড়ালাম | বিনা বাধায় ধরা দেব না, এই তখন আমার পণ। 

শাদা পোশাকের লোকেরা আমাদের এভাবে রুখে দীড়াতে দেখে কি জানি 
কেন থমকে দীড়াল। সংখ্যায় তার! আমাদের চেয়ে বেশি, কিন্তু তাদের দুটি 
অনুচর জানোয়ারকে মীরা যেতে দেখে তাঁরা বোধহয় ভড়কে গেছল। আমরা 
দুজনে একদলে হয়ে তাদের বিরুদ্ধে দীড়াব, এও তারা বোধহয় আশা! করে নি। 
খানিক নিজেদের মধ্যে কি পরামর্শ করে তারা দেখলাম পিছু হটতে আরম্ভ 
করেছে | 

তাদের সঙ্গে যুদ্ধ করার ইচ্ছে শরীরের এই ক্লান্ত অবস্থায় আমরাও ছিল 
না; তাদের ফিরে যেতে দেখে সত্যই ভাগ্যকে ধন্যবাদ দিলাম । খানিক বাদেই 
তার! স্থড়ঙ্-পথের বীকের মুখে অদৃশ্য হয়ে গেল | 

এইবার আমি আমার রক্ষাঁকর্তার দিকে ফিরে তাঁকালাম। দেখলাম, 
বিপদের সময়ে আমায় সাহায্য করলেও এবং শাদা পোশাকের লোকেদের বিরুদ্ধে 
আমার পাশে দীড়ালেও সে এখন যেন সন্দিঞ্চভাবেই একটু দূরে সরে 
দ্রাড়িয়েছে। 

দুজনেই খানিকক্ষণ দুজনের দিকে অবাক হয়ে চেয়ে রইলাম। কেউ 
কারো ভাষ! জানি না, কে কী প্রকৃতির লোক তাও জানি না, REI এ 
অবস্থায় কী কর! কর্তব্য ঠিক করা একটু শক্ত । এতক্ষণে বুঝেছিলাম যে তার 
mare ওভাবে নিজের প্রাণ বিপন্ন করে বাচাবার চেষ্টা করাতেই: সে আমার 
প্রতি প্রসন্ন হয়েছিল । আমার বিপদে সাহায্য করার কারণও নিশ্চয় তাঁর 
তাই I কিন্ত এখন আপাতত বিপদ কেটে যাওয়ার দরুন আমার সংসর্গে থাকা 
নিরাপদ কি না সে বুঝতে পারছিল না। আমিও অবশ গোলে পড়েছিলাম। 


তেরে 
খানিক দুজন পরম্পরের fice বিস্মিতভাবে চেয়ে থাকার পর আমিই প্রথম 
পিছু ফিরলাম । লোকটা যেভাবে তার বন্লম বাগিয়ে ধরেছিল তাতে সন্দেহ 
হচ্ছিল যে আমি তার দিকে একটু এগুনেই সে ভয় পেয়ে আক্রমণ করতে দ্বিধা 
করবে না। আমি যে তার শক্রতা করতে চাই না, এটা বৌঝারার.জন্যেই 

আমি পেছন ফিরেছিলাম । অবশ্য এতে আমার বিপদ কম ছিল না। সে যদি 
আমার পেছন থেকে আক্রমণ করত, তাহলে আমার আত্মরক্ষার বিশেষ উপায় 
ছিলনা। কিন্তু সে-রকম কিছু সে করলে না । আমি ফিরে চলে যেতে যেতে 
একবার মাথা ঘুরিয়ে দেখলাম, সে আমার দিকে তখনও বিশ্মিতভাবে 
চেয়ে আছে। 

শাদা পোশাকের লোকেরা আবার কোন্দিক দিয়ে কখন এসে পড়বে ঠিক 
নেই । আমি তখন তাকে ছেড়ে নিজের প্রাণ বাচাবার জন্যে একটা আশ্রয় 
খোঁজবার উদ্দেশ্যে এগিয়ে যাচ্ছিলাম । পেছনে তাঁর গলার শব্দ পেয়ে অবাক 
হয়ে থমকে দীড়ালাম। দেখলাম, লোকটা আমার দিকেই তাঁর জোড়া পায়ে 
অদ্ভুত হাসের মত গতিতে এগিয়ে আসছে । আমার কাছে এসে আমার একটা 
হাত ধরে কি সে বললে অবশ্য কিছুই ধরতে পারলাম না, কিন্তু তাঁর বল্লমটা 
যখন সে হাত বাড়িয়ে আমার হাতে গুজে দিয়ে আমার বল্লমটা টেনে নিল, 
তখন সে আমার সঙ্গে বন্ধুতা পাতাতে চাচ্ছে, এটুকু বুঝতে দেরি হল না। বলম 
বদলাবদলি করে লোকটা আমার হাত ধরে হঠাৎ টানতে লাগল । বুঝলাম, 
সে কোথাও আমায় নিয়ে যেতে চায়। এই নির্বান্ধব রহস্তময় পুরীতে তখন 
তার সাহায্য নিতে দ্বিধা করে কোন লাভ নেই। ভাবলাম বিপদ তো 
সর্বক্ষণই আছে, দেখাই যাক না একবার লোকটাকে বিশ্বাস করে। তাঁর সঙ্গে 
সঙ্গেই চললাম | 

নানা নুড়দ্ব, গলিপথ ঘুরে লোকটা একটা জায়গায় এসে থামল, সঙ্গে সঙ্গে 
আমাদের সামনের দেওয়াল ফাঁক হয়ে গেল। দেখলাম একটা মার্বেল পাথরের 
মত মোলায়েম পাথরের তৈরি ঘর। সম্পূর্ণভাবে তাঁর ওপর নিজেকে ছেড়ে দিয়ে 
তার সঙ্গে সেই ঘরে ঢুকতেই পেছনের দেওয়াল আবার বন্ধ হয়ে গেল। লোকটা 
যে কী করতে চায়, কোথায় নিয়ে যেতে চায়, তখনও কিছুই বুঝতে পাঁরি নি। 
আগাগোড়া সমস্ত পথ সে “বাই” ‘বাইধ’ এই রকম কি একটা কথা অনেকরার 
উচ্চারণ করেছে। ‘বাইধ’ যে কী বস্ত_কিছুই অবশ্য আন্দাজ করতে পারি নি। 

ঘরে ঢুকে সে দেয়ালের গায়ে. একটা বোতামের মত জিনিস টিপে দিল । 
সঙ্গে সঙ্গে ঘরের তলা থেকে প্রবলবেগে ঘরের ভিতর জল উঠছে দেখতে 
পেলাম। প্রথমটা| ব্যাপার দেখে হতভদ্ব হয়ে গেছলাম, কিন্তু মিনিট-ছুয়েকের 
ভেতরই জল যখন আমার কোমর ছাড়িয়ে বুক পর্যন্ত ওঠবার উপক্রম করল, 
তখন হঠাৎ এর ভেতর কোন ছুরভিসদ্ধি আছে সন্দেহ করে ভীত হয়ে উঠলাম। 
লোকটা আমার একটা হাত তখনও ধরে ছিল; সে হাতটা ছাঁড়িয়ে আমি এই 
বিপদ থেকে পালাবার জন্যে ব্যস্ত হয়ে উঠলাম। কিন্তু কোথায় পালাব?. এ 


৪০ 


রহস্তপুরীর কোথাও কোন দরজা নেই । কেমন করে যে এখানে দেওয়াল ফাক 
হয়ে সব বেরোয় কিছুই জানি না । আমাদের ঘরটা এখন মনে হচ্ছিল যেন 
আগাগোড়া একটা মন্ত পাথর কেটে তৈরি, কোথাও তাঁর পি'পড়ে গলবাঁর মত 
ফাকও নেই ! এখান থেকে ষাব কৌথায়, কেমন করে? 

দেখতে দেখতে জল আমার গলা পর্যন্ত উঠল। সত্যি এবার ভীত হয়ে 
উঠলাম | আমার হাত ছাড়িয়ে নেবার পর-মুহর্তেই লোকটা, আবার সজোরে 
আমার হাত ধরে নিষ্লেছিল। রাগে, ছুর্ভাবনায় মরিয়া হয়ে তাকে একটা ধাক্কা 
দিলাম; সে জলের ভেতর পড়ে গেল, কিন্তু তখনই উঠে কেমন যেন বিস্মিত 
দৃষ্টিতে তাকিয়ে আমায় কি বললে । এই রকমে ফাদে ফেলবার জন্যে আমার 
তখন যে রকম রাগ হয়েছিল, তাতে তাঁকে বোধহয় আমি খুন করতে পারতাম, 
কিন্ত জলের ভেতর আঁমি অসহীয়। . লোকটার কিন্ত দেখলাম জলের ভেতর. 
কিছুমাত্র ভয় নেই । জল আমার গলা ছাড়িয়ে নাক পর্যন্ত উঠেছে, কোনরকমে 
আমি হাত পা নেড়ে ভামবার চেষ্টা করছি, এমন সময়ে সে হঠাৎ তার ঝুলি 
থেকে একটা সেই কুড়োনো! ঠুলি বার করে আমাকে ধরে ফেললে । জলের, 
ভেতর ভেদে থাকবার চেষ্টা. করতে করতে যতদূর সম্ভব আমি তার সঙ্গে ধন্তা- 
ধস্তি করলাম, কিন্তু লোকটা নির্বিকীরভাবে কি বলতে বলতে সেই ঠুলি আমার 
নাকে পরিয়ে দেবার জন্তে প্রাণপণ চেষ্টা করতে লাগল। ছোট ঘর তখন জলে 
প্রায় ভর্তি হয়ে উঠেছে, ভাসতে গিয়ে আমার মাঁথা তখন প্রায় ঘরের ছাদের 
কাছে গিয়ে ঠেকেছে । তার সঙ্গে ধস্তাধস্তি করতে গিয়ে নাকানি-চোবানি 
খেয়ে আমি হায়রান হয়ে উঠলাম । যেভাবে জলে ঘর ভতি হয়ে যাচ্ছিল তাতে 
বেশিক্ষণ লড়তে পারব এ ভরসাও ছিল না। খানিক পরে নিশ্বাস নেবার 
জায়গাই যে থাকবে না। জীবন সম্বন্ধে হতাশ হয়ে আমি মরবার আগে এই 
এই বিশ্বীসধাতককে মেরে মরব ঠিক করে তার গলাটা চেপে ধরলাম, কিন্ত 
জলের ভেতর হাতটা কিভাবে ফসকে যেতেই সে আমার নাকে ঠুলিটা পরিয়ে 
দিলে। ঘরের তখন প্রায় সবটাই জলে ভতি হয়ে গেছে। . 

এক হাতে আমি ঠুলিটা আবার নাক থেকে খুলে ফেলতে যাচ্ছিলাম, হঠাৎ 
অবাক হয়ে দেখলাম জল আমার মাথা ছাড়িয়ে উঠলেও নিশ্বাস নিতে আমার 
কিছ কষ্ট হচ্ছে al | পরিষ্কার জলের ভেতর লোকটার মুখ এবার স্পষ্ট দেখতে 
পাচ্ছিলাম, দুহাতে আমার ছুটো হাঁত ধরে রেখে সে যেন আমার দিকে চেয়ে 
হাসছিল মনে হচ্ছিল | আশ্চর্যের বিষয়, তাঁর নাকে কোনরকম ঠুলি নেই; 
তাই বলে জলের ভেতর তার কোন অসুবিধে হচ্ছে বলেও মনে হল শা। 
আমার সঙ্গী এবার তার থলি থেকে আর-একটা! গগল্স্‌ চশমার মত জিনিস বার 

করে আমার চোখে এটে দিলে | এবার আর বাঁধা দিলাম না|. দেখলাম, 
সেই আট চশমার ভেতর দিয়ে জলের ভেতরকার জিনিস বেশ ভালই দেখ। 
যাচ্ছে, চোখে জল লাগছে a | : 

পাঁটকিলে পোশাকের লোকদের নাকের অদ্ভুত গড়নের কথা উল্লেখ 
করেছি । এবার জলের ভেতর ভাল করে লক্ষ করে দেখলাম__তাঁদের গলাও 
কেমন অদ্ভুত, গলার দুধারে চিবুকের নিচে মাছের কানকোঁর মত খাঁজ কাটা। 
পৃথিবীর অনেক অদ্ভুত দেশ, অনেক AES জীবের কথা শুনেছি পড়েছি, কিন্ত 
এ রকম একটা ব্যাপার কখনও কল্পনাও করতে পারি না। সেই মুহুর্তে 
সামনাসামনি দেখেও ATS ঘটন। আমার স্বপ্ন বলে মনে হচ্ছিল। 

বিস্মিত হয়ে আকাশ-পাঁতীল ভাঁবাঁর সময় অবশ্ত তখন ছিল না, সমস্ত ঘর 
জলে ভি হয়ে যাওয়ামাত্র আমার সঙ্গী দেয়ালের আর-একটা বোতাম টিপে 
দিলে এবং তংক্ষণা্ আমাদের অপর্দিকের একটি দেয়াল সরে গিয়ে যে দৃশ্য 
চোখে পড়ল, তা মর্তের মান্য নিশ্চয় কোনদিন কল্পনা করে নি। 

আমাদের সামনে জল-_অগাধ, অসীম, ধতদূর পর্যন্ত: চোখ যায় ততদুর 
ate বিস্তৃত জলরাশি | লোকটা! আমার হাঁত ধরে ঘর থেকে বাইরে বেরিয়ে 
এল বেরুবামাত্র মনে হল সমস্ত সৃষ্টি যেন উন্টে গেছে! আমার পায়ের 
তলায় মেঘলা দিনের আঁবছ! আলোয় ঢাকা আকাশ, আর আমার মাথার ওপর 
যেন তারাহীন অমাবস্তার কাজলের মত ঘন কালো রাত্রি। চোখে না দেখলে 
সে দৃশ্ত বর্ণনা করে বোঝানে। কঠিন। 

চলতে চলতে পায়ে মস্থণ মোলায়েম কাঁদা ঠেকছিল। সে কাঁদা যেন 
অসংখ্য জোনাক পোক! গুড়িয়ে তৈরি করা হয়েছে। নিচে যেদিকে চাই: 
সেই কাঁদ থেকে অস্পষ্ট ঠাণ্ডা Gs AGS আলো! উঠছে। নিচে থেকে: সেই 
'আলো! ওঠায় আমাদের ছাঁয়। পড়ছিল ওপরে । সে ছায়া দেখলাম ক্রমশ 
অস্পষ্ট হয়ে ওপরের ঘন কালো! জলে মিলে গেছে। 

নাকের ঠুলির এত গুণ আঁছে কে জানত! এই জলের ভেতরও নিশ্বাস 
নিতে ব| ফেলতে, একটু সামান্য অদ্ভুতরকম গন্ধ পাওয়া ছাড়া আর কোন 
অস্থৃবিধেই হচ্ছিল না| এই কাঁচের মত পরিষ্কার জলের ভেতর নিশ্বাস নিতে 
কোনরকম sah না হওয়ায়, কোথায় আছি ভুলে গিয়ে একবার তে 
অনাবধানে মুখ খুলে খানিকট। জলই খেয়ে ফেললাম । আমার সঙ্গী অবশ্য 
মাছের মতই অনায়াসে সে জলের ভেতর যাচ্ছিল | 

কষ্ট য| কিছু হচ্ছিল চলতে। মাটির ওপর আমি যেমন অনায়াসে এদের 
ছাড়িয়ে যেতে পারি, জলের ভেতর দেখলাম এদের সুবিধে তেমনি আমার চেয়ে 

বেশি। জলের তলার সেই আলোয় উজ্জল কীদীর ওপর দিয়ে আমায় একরকম 
প্টানতে টানতেই দে নিয়ে যাচ্ছিল। 

বিস্ময়ে অভিভূত হয়ে তাঁর ACF চলতে চলতে আমি নিজের অবস্থার কথা 
প্রায় ভুলেই গেছলাম। নিচে থেকে যেখানে আঁলো ওঠে, সেই AGS জলের 
জগতে সবকিছুই আমার কছে অপরূপ | 

যে জায়গা দিয়ে আমরা! যাচ্ছিলাম, পৃথিবীর ভাষায় সেটাকে পার্বত্য 
উপত্যকা বলা খায় । : উচ্‌-নিচু আলোর প্রান্তর চারিধারে অন্ধকারের কিনারায় 
গিয়ে মিলিয়ে গেছে। তাঁর ভেতর দূরে দূরে অদ্ভুত, কালো কালো জদ্দলের মত 
কি দেখা যাচ্ছিল, কোথাও কোথাও দূরে ঠিক উপুড়-টবের মত FAS লালচে 
রঙের একরকম টিবি দেখা যাচ্ছিল। আমার সঙ্গী তারই একটির দিকে 
চলেছে মনে হল | নট 

আশ্চর্দের বিষয় এই যে, ডুবো-পাহাড়ের পুরী থেকে এই জলের জগতে 
বেরিয়ে এসে কোনরকম মাছ এ পর্যন্ত আমার চোখে পড়ে নি। কোথাও 
কোন শব্দ নেই__কোথাঁও কৌন: প্রাণী নেই, শুধু মনে হচ্ছিল আমরা ছুটি 
অদ্ভুত জীবই যেন এই জগতের একমাত্র অধিবাসী | “ 

কিন্ত নির্ভনতা। আমাদের বেশিক্ষণ ভোগ করতে হল না। উপুড়কর। টবের 
আকারের উচু টিবিটার কাছে আমর! প্রায় এসে পড়েছিলাম । এতক্ষণ 
নিচের মাটি ছিল ফাকা, কিন্তু যত এগোচ্ছিলাম তত প্রকাণ্ড প্রকাণ্ড শ্তাওলার 
মত একরকম: জলজ গাছের ঝোপ দেখতে পাচ্ছিলাম। গোটাকতক অদ্ভুত 
চেহারার নাতিবৃহত মীছও এখানে দেখা যাচ্ছিল। উচু টিবিটার কাছে এসে 
দেখা গেল সেটা একরকমের বাসস্থান ছোট পাহাড়ের চড়াই বেয়ে উঠে 
সেখানে পৌছতে হয়। এই চড়াইটি এইরকম শ্যাওলার জঙ্গলে ভতি বললেই 
হয়। মাঝখানে লোকের চলাচলে খানিকটা পথ হয়ে গেছে। সেই 
পথ ধরেই আমরা উঠছিলাম। হঠাৎ আমাদের চারিধারের স্থির জলে একটা 
আলোড়ন AIST করলাম | জলের ভেতরই কানের পর্দায় কি রকম একটা শব্দ 
যেন লাগছিল | আমি অবাক হয়ে চারিদিকে চাইছি, এমন সময় আমার সঙ্গী 
আমাকে প্রাণপণে হেঁচকা দিয়ে টেনে পাশের ঝোপের ভেতর ফেলে দিলে |. 
. হতভম্ব হয়ে এবারও হা করে খানিকটা জল আমি খেয়ে ফেললাম । আমার 
সঙ্গে দেও ঝোপের আড়ালে এনে বসে পড়েছিল । ব্যাপারটা কিছু বুঝতে না 
পেরে আমি তার দিকে চাইলাম । ঝোপের অন্ধকারে অস্পষ্টভাবে দেখলাম, 
সে হাত তুলে ওপর দিকে দেখাচ্ছে। 

ওপর দিকে চেয়ে প্রথমটা কিছু'বুঝতে পারলাম না। তাঁর পরেই চোখে 

পড়ল, ছোটখাট শাঁদ! একটা সামিয়ানার মত কি জিনিস আমাদের মাথার: 
প্রায় হাত চল্লিশ ওপরে ভাসছে । একটু লক্ষ করে বুঝলাম, সেটা কোন - 
প্রাণীর পেট | সামিয়ানার মতই সেটা গোল, শুধু দুধারে বড় বড় দুটো ভান! 
আছে। সে ডানাছুটি. নাড়তে নাড়তে সেই প্রকাণ্ড প্রাণীটি ধীরে ধীরে এগিয়ে 
গেল | আমাদের মাথার ওপর থেকে কিছু দূরে সরে যাবার পর জানোয়ারটিকে- 
ভাল করে দেখতে পেলাম । পৃথিবীর কোন প্রাণীর সঙ্গে তুলনা দিতে হলে 
একমাত্র কচ্ছপের কথাই বলতে হয় । অবশ্য চিড়িয়াখানার সবচেয়ে বড় কচ্ছপ 
তাঁর কাছে একটা পুতুল । পৃথিবীর সবচেয়ে বড় কচ্ছপ পঞ্চাশটা একসঙ্গে 
করলেও বোধহয় তাঁরা তাদের এই অতিকায় আত্মীয়টির পিঠে আশ্রয় পেতে 
পারে। চেহাঁরাও তার ঠিক কচ্ছপের TWAT | এই প্রকাণ্ড জীবটির মুখ কচ্ছপের, 
চেয়ে অনেক AA এবং শুধু তাই নয়, যতদুর দেখতে পেলাম, মনে হল তার 
পায়ের চিহ্ন নেই। কচ্ছপের চেয়ে এ জানোয়ারটির পিঠ অনেক সমতল | 

কিন্ত জানোয়ারটি একটু দূরে যাবার পর আমি যা.দেখে অবাক হয়ে গেলাম 
তা তার বিশালতা নয়। 

জানোয়ারটির পিঠের ওপর জন-পাচেক শাদা পোশাকের লোক অদ্ভুত 
গোটাকতক খুঁটির মত জিনিস ধরে বসে আছে। 

7 ) 
দুরে উবুড়-কর| টবের মত যে ইমারতটি দেখা যাচ্ছিল শাদা পোশাকের 
লোকগুলি তাদের সেই অদ্ভুত বাহনের পিঠে চড়ে সেইদিকেই গেল এবং 
_ খানিক বাদেই দেখতে পেলাম তার! সেই টবের ছাদে নেমেছে। টা 

পাটকিলে পোশাকের লোকটি তখনও আমার হাত ধরে ছিল। “intel 
টবের ছাদে নামবাঁর সঙ্গে ACH অকস্মাৎ অনুভব করলাম, আমার হাতের ওপর 
তার মুঠি শক্ত হয়ে উঠেছে । শাদা, পোশাকের লোকেরা যে কৌন সাধু 
উদ্দেশ্য টবের ছাদে যায় নি, এটা আমারও সন্দেহ হয়েছিল কিন্তু কী যে তারা. * 
করতে পারে তার কোন ধারণা আমার ছিল a1 | 

ফলাফলের জন্যে বেশিক্ষণ অপেক্ষা করতে হল না। আমার পাটকিলে সঙ্গীর 
হাতটা কাপছে এইটুকু BIS করবার সঙ্গে সঙ্গেই দেখতে পেলাম টবাঁরৃতি 
ইমারতের তলার একটি স্থান ফাঁক হয়ে কিলবিল করে পাটকিলে পোশাকের 
লোকের! তার ভেতর থেকে বেরিয়ে পড়ছে।  প্রাণভয়ে, মানুষের গতিবিধি 
লবত্রই একরকম হয়। তাঁরা যে একটা ভয়ঙ্কর বিপদ এড়াঁবার জন্যে পালাবার 
চেষ্টা করছিল এটুকু বুঝতে দেরি হল না। 

কিন্তু পালিয়েও তাদের নিস্তার নেই মনে হল। সেই টব থেকে বেরিয়ে 

অনেকে_-কেন বলা যায় না--বাইরে এসে জলের ভেতর কাঁত হয়ে পড়ে 
যাচ্ছিল দেখতে পেলাম । ইতিমধ্যে আর-একটি মহাকুর্মের পিঠে আরও 
একদল শাদা এসে ঘটনাস্থলে হাজির হয়েছে। টব থেকে বেরিয়ে যারা 
কোনরকমে পালাবার চেষ্টা করছিল এদের হাতে তাদের আর রক্ষা রইল না। 
অতিকায় কচ্ছপের পিঠ থেকে ছোটিখাটি তাকিয়ার মত কি-একটা জিনিস তারা 
নিচের এইসব পাটকিলে লোকদের ওপর ফেলে দিতে লাগল ৷ জিনিসটি ভারি 
SES | নিচে পড়ার অন্দে সঙ্গে তার চারিধারের অনেকখানি জল একেরারে 


San 


, ঘোর লাল হয়ে ওঠে । কিন্তু সে লাল রঙ মিনিট-খাঁনেক বাদেই মিলিয়ে যায় 


এবং মিলিয়ে যাবার খানিক পরেই দেখা যায়, কাছাকাছি যাঁর ছিল তারা সবাই 
কাত হয়ে পড়েছে । জিনিসটাকে একরকম জলের al বলা যেতে পারে। 
অবশ্য সত্যিকারের বোমার চেয়ে এর ক্ষমতা অনেক বেশি ।- পৃথিবীর alee 
তৈরি বোমার চেয়ে এ জলের বোমা বেশি মারাত্মক ও অমোঘ | 
শাদাদের এই নৃশংস হত্যাকাণ্ড দেখতে দেখতে সত্যিই সমস্ত শরীরে ভয়ে 
কাটা দিয়ে উঠছিল। কিন্তু সেইসন্দে শাদীদের ওপর রাগও যেন সামলাতে 
পারছিলাম না। সমুদ্রের তলায় এই শাদা বা! পাটকিলে পোশাকের মানুষদের 
কারুর সঙ্গেই আমীর কোন সম্বন্ধ নেই এবং এরা উভয়ে একই দেশের ও একই 
জাতের লোক; তাদের ছু-দলই আমার কাছে সমান হবার কথা । কিন্তু সেই 
FES আমার মনে হচ্ছিল আমি যেন শুধু পাটকিলে লোকদেরই আত্মীয় হয়ে 
গেছি। তাদের জন্যেই আমীর তখন অত্যন্ত দুঃখ হচ্ছিল | ২ 
ক্রমশ দেখা গেল সেই Briefe ইমারত থেকে পাটকিলে পোশাকের 
লোক আর বড় বেশি বেরুচ্ছে না | যার| বেরিয়েছিল তারাও সবাই জলের 
বোমার আঘাতে তখন মারা গেছে। খানিক বাদে চারিধারে একেবারে শান্ত 


হয়ে গেল। Pacer পিঠে চড়ে যে-ছু-দল শাদা এসেছিল তারা বারকয়েক 


সেই জলের বাড়ির চারিধারে প্রদক্ষিণ করে আবার ফিরে গেল | 

তাদের ফিরে যাবার সময়ে আর-একটু হলেই আমরা ধরা পড়ে CTA | 
অতিকায় কচ্ছপের একটি অত্যন্ত নিচু দিয়ে-ঠিক আমাদের মাথার ওপর দিয়ে 
যাচ্ছিল। তার সেই বিশাল শাদা পেটটা আমি একেবারে স্পষ্ট দেখতে 
পাচ্ছিলাঁম। হঠাৎ আমাদের চারিধাঁরে ঝোপের কাছে বিশাল গলা বার করে 
সে সম্ভবত একটা গাছের মাথাতেই কামড় দিতে যাচ্ছিল, কিন্তু আচমকা মুখের 
অত্যন্ত কাঁছে তাঁর সেই ভীষণ মুখ নেমে আসতে দেখে স্বাভাবিক অভ্যাস-মত 
ভয়ে চিৎকার করতে গিয়ে খানিকটা জল খেয়ে ফেলে আমি একটা কেলেঙ্কারি 
বাধিয়ে ফেললাম | ' এটা যে পৃথিবী নয়, এখানে আর য| কর মুখ খোলবার যে 

উপায় নেই, সে কথা আমার মনেই ছিল ন।। সৌভাগ্যক্ৰমে বিষম না| লাগলেও 


, অনেক জল খেয়ে ফেলে আমি বোধহয় নড়ে উঠেছিলাম ; আমীর সেই মুহুর্তের 


অস্থিরতা থেকেই আমাদের দেখতে পেয়ে অতিকায় কচ্ছপটি হঠাৎ থেমে গেল | 
তখন তে ভয়ে আমার সমস্ত বুক শুকিয়ে গেছে। তার সেই জালার মত 


ভয়ঙ্কর মুখের জলন্ত কয়লার মত রাঙা চৌখছুটো তখন আমার দিকেই নিবদ্ধ | 


ওপরের শাদীরা আমাদের দেখতে না পেলেও আমার মনে হল এই; অতিকাদ্ধ 
জলচরটির হাতেই আজ আমাদের রক্ষা নেই। তীর মুখের ছুধারের পাঁটিতে 
লম্বা দীতের সারি দেখে বুঝতে পারছিলাম যে পৃথিবীর ওপরে তীর যে বামন 
আত্মীয়ের আছে, তাদের মত বল্লাহারী তিনি নন। নরমাংসে তার বিশেষ 
অরুচিও বোধহয় নেই। 

পারের তলার সেই মোলায়েম কাদার ওপর অসাড়ভাবে উবুড় হয়ে পড়ে 
থাকতে থাকতে প্রতি মুহূর্তেই সর্বনাশ আশঙ্কা করছিলাম | ছুধারের ডান! 
নেড়ে সেই কচ্ছপ-সত্রাট আরে! খানিকটা নেমে এলেন । তার সেই হিংস্র 
foetal মুখটা তখন একেবারে আমার চৌখের ঠুলির কাছে। সেই হিংস্র 


দাত ন। ব্যবহার করে শুধু তীর বিশাল দেহের তাঁর একবার আমাদের ওপর, 


রাখলেই বোধহয় আমরা! Stel হয়ে যেতাম । কিন্তু কচ্ছপ-রাজের কিছুই করা 
হল না। আমাদের শক্ররাই তাদের নিজেদের অজ্ঞাতে সেবাত্রা আমাদের, 
রক্ষা করলে | 

শাদা পোশাকের লোকেরা কচ্ছপের বিশাল পিঠের ওপর থেকে আমাদের 
নিশ্চয়ই দেখতে পায় নি। তাদের বাঁহনের আকস্মিক এই অবাধ্যতায় চটে 
গিয়ে তারাই তাঁকে চলাবার ব্যবস্থা করলে ৷ হঠাৎ দেখলাম ওপর থেকে বাকা 
একট! ধনুকের বীটের মত জিনিস নেমে এল, তীর ডগায় কয়েকটা কাটা 
লাগানো) সেই কীট! দিয়ে ওপর থেকে শাদা পোশাকের লোকেরা কচ্ছপের 
পেটে বারকয়েক খোঁচা দিলে | বুঝতে পারলাম পিঠের শীদী শক্ত খোলার ওপর 
কচ্ছপরাজ কিছু টের পান ন! বলে তাকে চলাবার এই ব্যবস্থা। বারকয়েক খোঁচা 
খেয়েই কচ্ছপটির বোধহয় নর-মাংসের লোভ আঁর রইল না।. হঠাৎ আমাদের 
চারিধারের জল দুধারে ডানার ঝাপটে সবেগে আলোড়িত করে সে চলে গেল 


/ তার পরও খানিকক্ষণ পর্যন্ত আড়ষ্ট হয়ে পড়ে ছিলাম। আমার স্গীটিইআমায় . 


টেনে তুলল। জলের ভেতর পা টেনে টেনে তখন আর আমি চলতে পারছি 
না ক্লান্তিতে প্রতি মুহূর্তেই মনে হচ্ছিল অজ্ঞান হয়ে যাব। তবু এগুতেই হল । 

আমার পাটকিলে সঙ্গীটি দেখলাম সেই টবের দিকেই চলেছে । আমাদের 
চারিধারে অসংখ্য পাটকিলে পোশাকের মৃতদেহ ভাসছে 'দেখতে পাচ্ছিলাম ! 

কিছুক্ষণ আগেই যেখানে কোনপ্রকার- জলচর' জীবের চিহ্ন ছিল না বলেছি, 
সেখানে দেখলাম অসংখ্য কালো রঙের অদ্ভুত একরকম মাছ এসে মৃতদেহের 
চারিধাঁরে জড়ো হয়েছে | মাছ বললে ঠিক তাঁদের বর্ণনা করা হয় না, অনেকটা 
চামড়ার ব্যাগের মতই তাদের আকুতি। চামড়ার ব্যাগের মতই তাঁদের মুখ- 
গুলোও দেহের মাঝখানে । চামড়ার ব্যাগকে একধাবে কাতি রাখলে যেমন হয়, 
সেই রকমই তাঁরা দেখলাম আড়াআডিভাবে সীতার কাটে। এদের জলের 
শকুন বলা যেতে পারে | লোভ তাদের এমনি প্রচণ্ড যে আমরা কাছে আসায় 
তাঁরা তরে একটু দূরে সরে গেল মাত্র, কিন্তু পালাবার কৌন লক্ষণই প্রকাশ 
করল না | আমার সঙ্গীটি মনে হল রেগে উঠে হাতের ছোট বল্লম চালিয়েতীদের 
কটাকে মাঁরবাঁর চেষ্টা করলে । কয়েকটা মারাঁও গেল। কিন্তু তাঁরা প্গপালের 
মত অসংখ্য । আমাদের আক্রমণ করবার মত সাহসও তাঁদের অবশ্য দেখলাম 
না, কিন্তু ভয়ে তাঁরা বেশি দুরে পালিয়েও . গেল নাঁ। আমরা একটু সরে : 
যাবামাত্র মৃতদেহগুলির ওপর ছেঁকে ধরে পরম্পরের ঝাপটা-বাঁপটিতে জল 


আলোড়িত করে তুলতে লাগল | k 
এ-বীভৎস দৃশ্য চোখে দেখা যায় না।, প্রতিকার করবারও উপায় নেই 


বুঝেই বোধহয় আমার সঙ্গী শেষ পর্যন্ত তাদের ছেড়ে দিয়ে এগুতে শুরু করল। 
cole একটা টিবির মত উচু জায়গার ওপর সেই টবের মত ইমারতটি তৈরি । 
একটুখানি উঠে আমরা তার পাঁদমূলে এসে পৌছলাম। 

টবের নিচে খানিকটা গহ্বরের মত জায়গা। তার ভেতর আমরা গিয়ে 
ঢুকতেই অবাক হয়ে দেখলাম, গহ্বরের দরজা বন্ধ হয়ে গেছে। আমার সঙ্গী 
সেই জলের ভেতরই TAC TIC. কি একটা কল স্পর্শ করল । সঙ্গে সঙ্গে 
SALAH জল নেমে যেতে লাগল | খানিক বাদে দেখলাম সমস্ত জলই বেরিয়ে 
গেছে। সেই মুহূর্তে সামনের আর-একটি পথ খুলে গেল এবং আঁমরা তার 
ভেতর দিয়ে এগিয়ে যেতেই দেখলাম পেছনে তা নিঃশব্দে বন্ধ হয়ে গেছে। 
পরে বুঝেছিলাম এখানকার সমস্ত বাঁড়ি-্ঘরই এই কায়দার তৈরি i বাইরের 
জল ভেতরে ঢোকবার জন্য ও ভেতর থেকে বেরুবার জন্য প্রত্যেক জায়গায় 
একটি করে কোনরকম পাম্পের ব্যবস্থা আছে। তার দ্বারা জল বার করে দেওয়া 


ও ভর্তি করা যায়। চাঁরিধারে.যেথানে জল সেখানে এ রকম ব্যবস্থা না করলে 
সমন্তই জলে জলময় হয়ে যেত। সাধারণভাবে নিশ্বাস ফেলবার কোন ঘর 
থাকতে পারত না। 


কিন্তু তখন আমার সমস্ত শরীর অসাড় হয়ে গেছে। যে প্রকাণ্ড হল- 
খবরের মত জায়গায় আমরা প্রবেশ ' করলাম তারও চারিধারে অনেকগুলি 

পাটিকিলে পোশাকের মৃতদেহ' পড়ে আছে। এইটুকু মাত্র দেখবার পরই 
আমার মাথাটা ঘুরে উঠল ॥ আমি সেইখানেই বসে পড়লাম । বসে পড়েই 
মনে হল আমার নিশ্বাস যেন বন্ধ হয়ে আসছে । কোথাও যেন আর হাওয়া 
পাচ্ছি না॥ আমার সঙ্গীটি আমায় ছেড়ে একটু এগিয়ে সেই ঘরের দেওয়ালের 
ধারে কি করতে গেছল, চিৎকার করে তাঁর দৃষ্টি আকর্ষণ করবার চেষ্টা করলাম | 
কিন্তু শুকনো গল! দিয়ে আওয়াজ বেরুল না। চোখের সামনে সমস্ত ঘরটা 
যেন ধোঁয়ায় ভরে উঠতে লাগল | ওরই ভেতর চকিতে মনে হল, নাকের 
ওপরকাঁর ঠুলিটার জন্যেই বোধহয় নিশ্বাস নিতে পারছি না । ঠুলিটার ভেতর 
মানুষের নিশ্বাস নেবার যে নকল হাওয়া ছিল তা বোধহয় ফুরিয়ে এসেছে 
কিন্তু সমস্ত দেহ-প্রাণ এমনি অবশ হয়ে এসেছে, যে ঠুলিটা টেনে 
নাক থেকে খুলতে পারলাম না। আমার সঙ্গী কাছে এসে সাহায্য 
করবার আগেই নিশ্বাস না নিতে পেরে আমি মারা যাব বুঝতে পারছিলাম, 
কিন্ত তবু দ্বিতীয়বারের চেষ্টায় হাতটাও তুলতে পারলাম না । তারপর আর 
মনে রইল না। ; 


পনেরে! 

জ্ঞান যখন ফিরে এল অল্প অল্প করে, তখন দেখলাম আমি সেই ঘরেই 
তেমনি অবস্থাতেই শুয়ে আছি_ গুৰু আমার পাশে হাটু গেড়ে বসে আমার 
সঙ্গী আমার বুকের ওপর হাত রেখে বোধহয় আমার হ্বদ্পিগ নড়ছে কি না 
পরীক্ষা করছে। 

আশ্চর্য হয়ে দেখলাম, যে ঠুলিছুটো| খোলবার জন্যে আমি প্রাণপণে চেষ্টা 
করে তখন পারি নি এবং যেগুলিকে আমার দমবন্ধ হয়ে আসার কারণ মনে 
করেছিলাম, সেগুলি তখনো আমার নাকে তেমনি আটা আছে। 

আমি মুখ দিয়ে বেশ অনায়াসে নিশ্বাস নিচ্ছি। এ কথা৷ আগে কেন মনে 
হয় নি ভেবে লঙ্জিত হয়ে গেলাম । নাক দিয়ে নিশ্বাস নিতে ন! পারলেও 
যে মুখ দিয়ে অনায়াসে শ্বাস-প্রশ্বাসের কাজ চালানে| যায়, সে কথাটা কেন যে 
ভুলে গিয়েছিলাম কে জানে। কিন্তু তাহলে আমার দম বন্ধ হয়ে আসবার 
কারণ কী? 

সে রহস্যের মীমাংসা অবশ্য তখন খুঁজে পাই নি। পরে জানতে পেরেছিলাম। 
টব-আকরুতি এই বাড়িগুলির ভেতর কৃত্রিম উপায়ে নিশ্বাসের উপযুক্ত হাওয়া 
তরি করবার কল থাকে । মে কলের আসল চাবি থাকে টবের মাথায় এবং 
তার অধিকার একমাত্র শাদা-পোশাকীদের হাতে। তারা পাটিকিলেদের জব্দ 
করবার দরকার হলে ওপরে এসে নেমে এই-কল বন্ধ করে দেয় এবং সঙ্গে 

সঙ্গে আর-একটি যন্ত্র খুলে দেয়, যাতে নকল হাওয়ার সমস্ত অক্সিজেন একেবারে 
BAGH | পাটকিলে পোশাকের লোকেরা তাদের গলার ছ্ধারের মাছের 
কানকোর মত জিনিসটির জন্তে জল থেকে হাঁওয়া সংগ্রহ করতে পারে, কিন্ত 
যেখানে জল নেই সেখানে তাদের সাধারণভাবেই নাকের দুটি ফুটো দিয়ে 
কাজ চালাতে হয় । এর পূর্বে আমরা যে দৃশ্য দেখেছি, তার অর্থ এইবার 
অনেকটা বোঝা যাবে ।  শাদাীপোশাকীরা -ওপরে এসে হাওয়া-কল বিগড়ে 
দেবার পর নিশ্বাস বন্ধ হয়ে মরবাঁর ভয়ে পাটকিলেরা অমন ব্যস্ত-সমস্ত হয়ে 
বাইরে জলে বেরুবার চেষ্টা করছিল। কিন্তু 'সেখানেও তাদের যে নিস্কৃতি 
মেলে নি তা বোধহয় মনে অছে। আমি যখন ঘরে ঢুকি তখন আমার ঠলির 
হাওয়| নিঃশেষ হয়ে গেছল সত্য, কিন্তু তাঁর সঙ্গে ঘরের হাঁওয়াও তখন 
অন্সিজেনশৃন্ত হয়ে গেছে। আমীর সঙ্গী বাযুহীন ঘরেও খানিকক্ষণ তার দুটি 
কানকোর পুঁজি-করা অক্সিজেনের জোরে টিকতে পারে, কিন্তু আমার পক্ষে 
এক মুহূর্ত নিশ্বাস না নিতে পারলেই মৃত্যু । আমার সঙ্গী ঘরে ঢুকে হাওয়া- 
কল ঠিক করবার জন্তেই দেওয়ালের কাঙেগেছল। আমার ঠুলিতে যে নকল, 
‘হাওয়া ফুরিয়েছে, তাই বা সে কেমন করে জানবে? fee আমার অবস্থা 
তখন ঘরে ঢুকেই কাহিল হয়ে পড়েছে। 

' ওপরে শাদীরা আসল চাবি ধরে থাকলে অবশ নিচে থেকে হাঁওয়া-কল 
খোল সম্ভব হত না । আমার স্দী হয়ত আবার জলে বেরিয়ে পড়ে প্রাণ বাচাতে 
পারত, কিন্ত আমায় সেই ঘরেই প্রাণ দিতে হত, সৌভাগ্যের বিষয় তখন 


ওপরে অপর পক্ষের কেউ ছিল A | : 
খানিক বাদে আমি সুস্থ হয়ে উঠে বসলাম। আমার সঙ্গী আমার নাক 


থেকে ও চোখ থেকে এবার ঠুলিছুটো খুলে ফেলল, তারপর সে নিজে থেকেই, 
কী বুঝে জানি না* খয়েরের রঙের একটা ছোটখাট ইটের মত জিনিস এনে 
দিলে আমার হাতে। 

সেই অদ্ভুত জিনিস নিয়ে কী করতে হবে 
তার দিকে তাকালাম । সে সুখ নেড়ে কি 
বিসর্গও আমি বুঝব কেমন করে ? 

এইবার বোধহয় তার মাথাতেও বৃদ্ধি টা 
করলে, তা বোঝা একটা শিশুর পক্ষেও সহজ | 


সে হঠাৎ একধারে কামড় দিলে | 
- আর আমায় কিছু বলতে হল না| থিদেতে আমার বত্রিশ নাড়িতে তখন 


পাক দিচ্ছে। যুগ-যুগান্তির ঘেন খাই নি এমনি মনে হচ্ছিল | ইটই হোক আর 

ভেবে না পেয়ে আমি অবাক হয়ে 
খানিকটা বলল কিন্তু তার বিন্দু- 


এবার যে ভাষ! মে প্রয়োগ 
সেই খয়েরের রঙের ইটটি ধরে 


পাঁটকেলই হোক, আমি তার হাত থেকে একরকম জোর করেই নিয়ে দিলাম 
এক কামড় | | ) 


স্বাদটা খুব যে ভাল তা বলতে পারব না, কিন্তু পৃথিবীর কোন সুস্বাদু 
খাবার কোনদিন অত আগ্রহ ও আনন্দের সঙ্গে খেয়েছি বলে মনে হয় না। 
'জিনিসটায় কেমন একটা মাছের তেলের মত গন্ধ । প্রথমটা শক্ত লাগে দাতে, 
কিন্ত খানিক বাদেই মুখের ভেতর মিলিয়ে ঘায়। ) 

পরে অবশ্য জেনেছিলাম জিনিসটা তাদের রাজ্যের একরকম AGE মাছের 
জমাট-করা তেলই বটে । এই মাছটি তাদের রাজ্যে প্রচুর এবং তার তেল গরিব 
পাঁটকিলেদের প্রধান আহার, যেমন বাঙলা দেশের লোকের ভাঁত আর হিন্দু- 
স্থনীদের আটা । জিনিসটি কিন্ত আমাদের ভাত বা রুটির চেয়ে অনেক বেশি 
পুষ্টিকর বলেই আমার ধারণা । 

আহারের পর জলের প্রয়োজন, কিন্ত সে কথা তাকে কী করে বৌঝাবো! 
ভেবে পেলাম না । কারণ, তারই Heras মুখে গেলাস. থেকে খাওয়া, ঘটি 
করে জল ঢাল! এমনকি শেষ পর্যন্ত হাতের আজলা করে জল খাওয়ার অভিনয় 
করে দেখিয়েও কোন ফল পেলাম না। 

'. কী আশ্চৰ্য! এরা কি জল খায় না? দীর্ঘকালের উপবাপের পর খাবার 
খেয়ে তখন আমার GRIT ছাতি ফেটে যাচ্ছে | কিন্তু আমার সঙ্গী অনেকক্ষণ 
আমার দিকে অবাক হয়ে চেয়ে থেকে শেবকালে এনে দিল একটা মাছের পট- 
কার আকারের শাদা'ধবধবে একরকম জিনিস | : 


ব্যাপার দেখে আমি হাঁসব কি কাদব ভেবে পেলাম না1 এ যেন ঠিক সেই 
আমাদের 


তৃষ্ণ| নিয়ে চাহিলীম এক গ্লাস জল, 
টপ করে এনে দিল একখানি বেল!” 
এটাও যে একটা আহার্ধ তা বুঝতে পেরেছিলাম, কিন্ত আহার্ষ নিয়ে আমি 
কী করব? আমার চাই জল। আরো খানিকক্ষণ হতাশ হয়ে, জলের আশা 
একরকম পরিত্যাগই করলাম | আমীর সঙ্গী কিন্তু সমস্তক্ষণ ধরে আমায় সেই 
জিনিসটি খাবার জন্যে ইদিত করেছে। অবশেষে বিরক্ত হয়ে এবং নেহাৎ তার 
পীড়াপিড়িতেই আমি সেই মাছের পটকার আকারের জিনিসটি মুখে পুরে 


দিলাম এবং তংক্ষণাৎ আমার বিস্ময়ের আর সীমা রইল না। দাত দিয়ে একটু, 
কামড়াবামাত্র অত্যন্ত সুস্বাদ পরিষ্কার জলে আমার মুখ ভর্তি হয়ে গেল |. 
জিনিসটি কী তখনও জানতে পারি নি, কিন্ত এইভাবে জল খেতে অভ্যস্ত বলেই 

যে আমার জঙ্গী আমীর জল খাবার বাসন! মুক অভিনয়ের দ্বারা বুঝতে পারে নি 
সেটা টের পেলাম | 

জিনিসটি কী এবং এ রাজ্যে তার প্রচলনের আসল কারণ অবশ্য পরে: 
বুঝেছিলাম | 

বোল 

আমার স্টরমার-ডুবি হবার পর থেকে এ পর্যন্ত আমার শরীরের ওপর দিয়ে কী. 
ধকল ষে গেছে এবং ভেতরে ভেতরে কত ক্লান্ত যে আমি হয়ে পড়েছি, তা; 
বুবতে পারলাম আহার শেষ করবার পর। মনে প্রচণ্ড কৌতুহল ও উদ্বেগ 
থাকা সত্বেও সমস্ত শরীর আমীর একেবারে অবশ হয়ে, এসেছে। তখন CHT 
মতেও চোখের পাতীছুটো খুলে রাখবার ক্ষমতাঁও আর পেলাম না। মাল্গষের, 
ভেতর যে অদম্য প্রাণশক্তি অত্যন্ত প্রতিকূল অবস্থার ভেতরও মরিয়| হয়ে শেষ 
পর্যন্ত যোঝে__কিছুতেই, হার স্বীকার করে হাল ছাড়তে চায় না, আমি শুধু 
এতক্ষণ তার জোরেই যেন খাড়া ছিলাম 1 সামান্য একটু নিশ্চিন্ত আশ্রয় মেলা- 
মাত্র আমীর শরীর একেবারে মনের অবাধ্য হয়ে উঠল | 

কতক্ষণ যে ঘুমিয়ে ছিলুম বলতে পারি নাঁ। কারণ সময় নিরূপণ করবার, 
কোন উপায় এখানে নেই। দিন-রাত্রি বলে কোন কথা এখানে থাকাই অসম্ভব | 
আর ঘড়ি বলে এদের যদি কিছু থাকে তাও এখানে আমার অপরিচিত | ঘুমো-- 
বার সময় যে আলো! ঘরে দেখেছিলাম সেই আলোই বৃহৎ হলঘরটিতে তখনও 
আছে। শুধু আমার সঙ্গীটিকে দেখতে পেলাম না। 

আহারের পর ঘুমৌবার ফলে শরীরটাকে বেশ সতেজ ও হাক বোধ হচ্ছিল | 
উঠে বসে আমি আমীর চাঁরিধারের আবেষ্টনটা একবার দেখে নিলাম, তারপর, 
আমার বর্তমান অবস্থাটা ভাল করে একবার হৃদয়ঙ্গম করবার চেষ্টা করলাম। 

- আমার অবস্থা সংক্ষেপে বললে এইরকম দাড়ায় | ্তরমীরডুবির পর আমরা 
অপরিচিত এক জাতের লোকের হাতে এসে পড়েছি । তার! আবার হু'দলে 
বিভক্ত আমরা তাদের মধ্যে এসে পড়বার সময় সৌভাগ্য ও Bel 
ক্রমে সেই দু-দলে চলেছে মারামারি | যাদের হাতে আমরা প্রথমে পড়েছিলাম, 
তাঁরা আমাদের একরকম বন্দী করেই নিয়ে চলেছিল, কিন্তু আমাদের সমন্ধে কী 

তাদের উদ্দেশ্য ছিল তা জানবার আগেই দৈব ঘটনায় আমরা তাঁদের হাত ফসকে 
পালিয়েছি। কিন্তু পালাবার ফলে আমাদের দুই বন্ধুতে ছাড়াছাড়ি হয়েছে এবং 
শরৎ যে কোথায় আছে এবং বেঁচেই আদবে আছে কি না, তা আমি কিছুই 
জানিনা । আমি ঘটনাক্রমে যে পাটকিলে লোকটির সদ পেয়েছি, সে আমীর, 
প্রতি প্রসন্ন ও আমার শুভান্ধ্যারী বলেই এখনও মনে হচ্ছে, কিন্তু তাঁর নিজের, 

অবস্থাই কেমন এবং আমাদের ভবিশ্যং যে কী তা আমার অজ্ঞাত। কিছু আন্দাজ 
করবার ক্ষমতাও আমার নেই। আমার সঙ্গী একেবারে ভিন্ন গ্রহের মান্য 
“বললেই চলে । আমরা দু-জনে কেউ কারো! ভাষা বুঝি না, কেউ কারো বহন্ত 
- উদ্ঘাটন করতেও পারিনি । এখন এই অবস্থায় আমার কী কর্তব্য ? 
কিছুই অবশ্য ঠিক করতে পারলাম aT | শুধু এইটুকু বুঝলাম যে ভাগ্য ও 
এই অপরিচিত সঙ্গীটির ওপর সম্পূর্ণভাবে নির্ভর করেই আমায় থাকতে হবে। 
ভাগ্যের কথা৷ বলতে পারি না, কিন্ত আমার সঙ্গীটি যে নির্ভরযোগ্য, তার 
পরিচয় খুব শিগগিরই পেতে আরম্ভ করলাম 
আহারের ব্যবস্থা থেকে যে শিক্ষা আরম্ভ হয়েছিল সে শিক্ষা চলতে লাগল | 
সেই টব-আক্কৃতি ইমারতের ভেতরেই আমার সময় কাটছে। তখন পৃথিবীর 
দিন-রাত্রির মাপে সে সময় যে কত তা আমার পক্ষে বলা অবশ্য কঠিন। কিন্তু 
কম করে ধরলেও মাস ছু-একের আগে সে ইমারত থেকে বাইরে এক পা 
বাড়ানোও যে আমাদের পক্ষে সম্ভব হয় নি, এ কথা জোর করে বল! যেতে 
' পারে! খিদে পাওয়ার সময় থেকেই এরকম Sealy অবশ্য আমি করেছিলাম | 
এর ভেতর আমার শিক্ষা পুরোদমে চলেছিল | আমার পাটকিলে পোশাকের 
বন্ধু যে-জাতের মানুষই হোক ন! কেন, নির্বোধ যে নয় এ আমি অল্প দিনেই 
বুঝতে পারলাম । প্রথম দিনই মুক অভিনয়ের ভাষার সার্থকতা দেখে সে 
আমায় তাদের ভাষা শেখাবার উপায় ঠাউরে ফেলেছিল ।  সমস্তদিন 
আমাদের কোন কাজ নেই। বিপক্ষ দলের ভয়েই বোধহয় আমার 
সঙ্গী ইমারতের বাইরে বেরুতে তখনও সাহস করে না। সারাদিন 
‘সেই টবের ভেতরই আমাদের কাটে । কখনও সিড়ি বেয়ে উঠে আমাদের 
ইমারতের মাঝামাঝি যে প্রকাণ্ড কাচের মত একরকম জিনিস দিয়ে ঢাকা 
জানলা আছে, তারই সামনে গিয়ে হয়তো আমরা বসি । বাইরের আলোকিত 
বারি-প্রান্তর আমাদের চোখে পড়ে । সেখানে নানা রঙের অদ্ভুত মাছ ছাড়া 
আর কিছু নেই। কখনও-কখনও Shay কয়েকদল শাদা-পোশীকীদের্‌ দেখা 
যায় কিন্ত তারা দূরেই আনাগোনা করে, আমাদের দিকে আসে না | এই 
ইমারতে যে কেউ থাকতে পারে এ ধারণা তাদের হবেই বা কোথা থেকে ! 
তাদের ডুবো-পাহাড়ের প্রাসাদে কী যে চলছে, দু-দলের ঝগড়ার পরিণাম কী 
হল সে হন্ধে আমাদের কৌতুহল হয়, কিন্তু কিছুই আন্দাজ করতে পারি না। 
কখনও বা সেই ইমারতের নানা অদ্ভূত জিনিন দেখে আমার সময় কাটে। আর 
এরই ভেতর সারাক্ষণ আমার সন্বী তাদের ভাষা আমায় শেখায়। কোন একটা 
জিনিস দেখিয়ে সে যুখে তাঁদের ভাষায় তার নাম উচ্চারণ করে, আমিও তার 

TIAA করার চেষ্টা করি এবং অন্থকরণ বোধহয় ভালই করতে পারি। ধীরে 
তাদের জিনিসের নাম থেকে নানারকম বিশেষণ, এমনকি তাঁদের ক্রিয়া-পদ 
পর্যন্ত আমি শিখে ফেললাম এবং একদিন আশ্চর্য হয়ে দেখলাম, ভাল করে 
বলতে না পারলেও, আমার সন্দীর সাধারণ কথা৷ আমি বেশ বুঝতে পাঁরছি। 
ভাষা শেখার সঙ্গে সঙ্গে আমাদের বন্ধুও প্রগাঢ় হয়ে উঠল । আমাদের 
সঙ্গীর নাম এতদিনে জানতে পেরেছিলাম; তার নাম নীরা ন’ অবশ্য নি’ 
এর 'এস-র মাঝামাঝি করে উচ্চারণ করতে হয় | নাকের বিশেষ গঠনের জন্তেই 
বা অন্য যে কারণে হোক এদের ভাবায় আঙ্গনাসিক শব্দের প্রাচুর্য বড় বেশি। 
কি কারণে বলা যায় না, আমার সত্যকার পরিচয় জানবার জন্যে নাঁরা কখনও 
আগ্রহ প্রকাশ করে না, কিন্ত আমাকে এই বন্দী দশ| থেকে উদ্ধার করতে সে 
যে চায়, এ কথ। সে নানাতাবেই আমায় জানায়। অবস্থা আমাদের ছু'জনেরই 
অবশ্য একরকম | ইমারতের সঞ্চিত খাবার ক্রমশই ফুরিয়ে আসছে এবং এখান 
থেকে বাইরে বেরুনো যে নিরাপদ নয়, নারার ব্যবহারে তা বেশ ভাল করেই 
বুঝতে পারছি। এক-এক সময় আমার ভয় হয়, যে হয়ত চিরদিনই এই 
কারাগারে আমাদের স্বেচ্ছাবন্দী হয়ে থাকতে হবে | 
* যতদিন সম্ভব আমাদের রসদ বাচিয়ে রাখবার জন্তে আহারের পরিমাণ 
আমরা ইতিমধ্যেই কমিয়ে দিয়েছিলাম, কিন্তু তা সত্বেও ধীরে ধীরে আমাদের 
ভাড়ার শৃষ্য হয়ে এল | 
সেদিন শেষ জমাট তেলের 'ছু-টুকরো দুজনে খেয়ে আমরা fara চিত্তে 
ওপরের জানলার ধারে গিয়ে বসেছিলাম | 
মানুষের চলাচল ন! থাকলে জলের রাজ্যের জঙ্গলও পৃথিবীর মত অত্যন্ত 
তাড়াতাড়ি বাড়ে বলেই মনে হয়। আমাদের আশ্রয়টির চারিধারে ইতিমধ্যেই 
ভূত জলীয় বৃহদাঁকার উদ্ভিদের জঙ্গল হয়ে গেছল। সে জব্ঘল এত ঘন যে তার 
ভেতর দিয়ে আলো ওঠে না |. অন্যমনস্কতাবে মেইদ্দিকে চেয়ে থাকতে থাকতে 
হঠাৎ আমি চমকে উঠে অবাক হয়ে বললাম, “AIA, ওগুলো কী বল তো ? 
আমাদের জলের মাঠের ঠিক নিচে ঝোপের গাঁ অন্ধকারের POG S| 
ভূত জিনিস স্পষ্টভাবে মাঝে মাঝে দেখা যাচ্ছিল। ছেলেদের একরকম বীশি 
আছে-_সাঁধারণ অবস্থায় তা গুটিয়ে থাকে কিন্ত ফু দিলেই হঠাৎ লঙ্গা 
হয়ে সৌজা সামনে অনেকখানি বেড়ে যায়। নিচের অন্ধকারে যা দেখতে 
পাচ্ছিলাম সে অনেকটা এইরকম | ছেলেদের বাশির চেয়ে অবশ্য আকারে 
শ-খানেক গুণ বড় একটা বেলুন-বাঁশিতে যেন থেকে-থেকে কে ফু দিচ্ছিল আর 
সেগুলো ফুলে উঠে সামনের দিকে ঠেলে বেরুচ্ছিল লা হয়ে। বাঁশির সঙ্গে এ 

জিনিলটির তফাত, এই যে, এ জিনিসটি সোনা হয়ে ওঠার সনে ঠিক বর্ম মুলুকের 
হাতির মত একটা জিনিস তার আগার খুলে যাচ্ছিল। খানিক বাদেই অবশ্য 
হাতি গুটিয়ে গিয়ে আবার সমস্ত জিনিসটা কু কড়ে যাচ্ছিল | 
আমি জিজ্ঞাস করনার আগেই দেখলাম নারা। নিজেই তা লক্ষ করেছে। কী 
কারণে বলা বায় না” তার সমস্ত মুখ-চোখ উচ্ছন হয়ে উঠেছিল। হঠাৎ 
উত্তেজিত হয়ে সে আমার হাত ধরে এক-রকম টানতে টানতে সিঁড়ি দিয়ে নিচে 
নামিয়ে নিয়ে এল। WS ধরে সারা দিন-রাত তার কাছে শিখলেও 
তাদের ভাষা-জ্ঞান আমার তখনও অবশ্য সম্পূর্ণ হয় নি । নামতে নামতে অত্যন্ত 
See দে ঝা আমায় বোঝাতে চাইছিল তার অর্ধেক কথার মানেই আমি 
বুঝতে পারলাম না যে ছু-একটা৷ ছাড়া-ছাড়া কথা বুঝতে পারছিলাম, তার কোন 
Bars অর্থ BAA | “যেখানে খুশি যাব’, ‘কেউ ধরতে পারবে না» খাবার পাব 
অনেক*__এনব কথার অর্থ কী? 
অর্থ বোঝবার অবসরও তখন নেই | আমায় নিয়ে হুড়-মুড় করে নিচে 
নেমে এসে নারা নেই ডূবো-পাহাড়ের প্রাসাদ হতে সংগ্রহ করে আনা৷ থলি 
থেকে একটা নতুন হুলি বার করে আমার নাকে এঁটে দিলে । - চোখের ঠুলি 
' আমি নিজেই এটে নিলাম। তারপর ঘরের কোণের একটা, ভালা-হীন 
বাক্সের ভেতর থেকে পাতলা, চ্যাপটা, অনেকটা! পানের আকারের কতকগুলো 
ধাতব পাঁত কেন যে দে নিলে বুঝতে পারলাম না। CHAE আকারে প্রায় 
দেড় বিঘত Az এবং তাসের ইস্কাবনের চিহ্কের মত তাঁর একটা দিক খুব 
স্ুচলো| হয়ে এসেছে। 
এইবার আবার সেই বন্ধ ঘরে জল পাম্প করা, তারপর বাইরের Taal খুলে 
যাওয়ার সঙ্গে সন্দে ইমারুতের বাইরে বার হওয়া | - 
আমাদের আশ্রয়-স্থানটি এই মাস-দুই সময়ের ভেতরই কী রকম জলে 
পরিণত হয়েছে, ভেতর থেকে আমরা wl কিছুই অনুমান করতে পারি নি 
দেখা গেল। জলজ উদ্ভিদের বাঁড় অত্যন্ত বেশি এরই মধ্যে আমাদের 
সামনের পথ একেবারে “So হয়ে উঠেছে। আমাদের ইমারতের গায়েও 
অসংখ্য জলজ শ্তাওলার ধরনের গাছ জন্মে .মেটাকে কতকীলের পরিত্যক্ত 
একট! ভূতুড়ে পোড়ো। প্রাসাদের ধ্বংসাবশেষের মত দেখাচ্ছে । 
জলের ভেতর একেই জোরে এগোনে| যাঁর না, তীর ওপর ঝোপের 
অন্ধকারে আমার অন্গী আমার একটা হাত ধরে অত্যন্ত সন্তর্পণে যেন পা 
ফেলছিল। কী যে তার মতলব ভাল করে বুঝতে পারছিলাম না৷ ধীরে ধীরে: 
তার মদদে ঝোপের ভেতর দিয়ে নিচের সমতল ক্ষেত্রের দিকে অগ্রসর হচ্ছিলাম | 

এক জায়গায় এসে নীরা হঠীৎ থেমে গেল। বোপগুলো৷ সেখানে একটু 
পাতলা হয়ে এসেছে, নিচের কাদা থেকে যে আলো উঠছে তাতে জায়গাটা 
একটু অম্পষ্টভাবে দেখা যায় । দাড়িয়ে পড়ার সঙ্গে সব্দে সেখানে এক AES 
দৃশ্ঠ দেখতে পেলাম । আমাদের সামনে হাঁতত্রিশ দূরে ঠিক নীল রঙের যে 
গাছটি দেখা যাচ্ছিল হঠাৎ তা থেকে জানলা থেকে যেমন দেখেছিলাম তেমনি 
একটি বৃহৎ ছাতা! কট করে বেরিয়ে খুলে গেল। খানিক বাদে দে হাতা 


যখন বুজে গেল, যখন দেখলাম যা ছাতা ভাবছিলাম সেটি একটি সচল প্রাণী 


ছাতা বন্ধ' হবার acy সঙ্গে খানিকটা এগিয়ে এসেছে। পরমুহূর্তে ঠিক 
বিপরীত দিকে অমনি একটি ছাত! খুলে গেল। এবং সেটা বন্ধ হবার পর 
দেখা গেল প্রাণীর দেহটি সেইদিকে একটু এগিয়ে আছে। 

এমন অদ্ভূত প্রাণী আমি কখনো। কল্পনাও করতে পারি নি। তার দেহের 
চারিধারে ছাতার মত কতগুলো বাহু যে আছে বলা যায় না। আমাদের 
চোখের সামনেই নানাদিকে তার ছাতা খুলছিল আর বন্ধ হচ্ছিল । তার পৃথক. 
কোন পা বা ডানা দেখতে পেলাম না, ও ছাতার মত বাহুর দ্বারাই সে জল টেনে 
যেদিকে খুশি এগোয় মনে হুল । সমস্ত বাহুগুলি যখন গুটিয়ে রাখে তখন প্রাণী 
টিকে এবড়ো-খেবড়ো একটা খুব মোটা গাছের. গু'ড়ির মত দেখায় 
'_ এই প্রাণীর জন্যে নারা কেন অত উৎসাহ প্রকাশ করেছিল বুঝতে পারলাম 
না। চুপ করে দাঁড়িয়ে থাকতে থাকতে এক সময় নার! ডান হাতে সেই ইস্কারনের 
মত ধাতব পাত একটি বাগিয়ে ধরল। তারপর অন্তত কৌশলে সেটা সেই 
প্রাণীটিকে লক্ষ করে Row দিল। 

এটা যে জলের মধ্য ব্যবহার্য একরকম যন্ত্র এটুকু বুঝতে আমার তখন আর 
বাকি ছিল ati | জলের ভেতর ছোঁড়বার সুবিধের জন্যে এ যন্ত্রটি পাতলা ও 
চ্যাপটা করে তৈরি। আরও কৌশল করে ছুঁড়তে পারলে দে জিনিসটি ঠিক 
তীরবেগে জল কেটে সামনে বেরিয়ে গিয়ে লক্ষভেদ করতে পারে। 

যে কারণেই ছোক নাঁরার লক্ষ ঠিক হয় নি। অন্টি সামান্ার জন্যে কক্ে 
গেল এবং সেইসঙ্গে যে প্রাণীটির গতি অত্যন্ত মন্থর বলেই ভেবেছিলাম তাঁর, 
অসাধারণ ক্ষিপ্রতা দেখে বিস্মিত হয়ে গেলাম। আমাদের চারিধারের জল 
তোলপাড় করে দ্রুতগামী এঞ্জিনের পিন্টনের চেয়েও তাড়াতাড়ি ভার এক- . 
দিকের দুটি ছাতা-হাত চালিয়ে সে যে পলকের মধ্যে কোথায় অদৃশ্য হয়ে গেল 

ত পারলাম না | : 

ha নারা এবার বার্থ হয়ে ইমীরতে ফিরবে কিন্তু তার কোন 
লক্ষণ দেখা গেল না। এ প্রাণীর চাল-চলন তার জানা, সে আমার হাত ধরে 

আরও নিচে আলোর দিকে নামতে লাগল | দেখলাম তার অনুমান মিথ্যা নয়। 
অত জোরে বেরিয়ে গেলেও প্রাণীটি বেশি দূরে যার নি। শ-খানেক গজ দূরেই 
একটি আলোকিত স্থানে পাথরের মত স্থির হয়ে আছে। পৃথিবীর ওপরকীর 
অনেক প্রাণীর স্বভাবও এমনি আমি জাঁনি, সেজন্তে বিশেষ বিস্মিত তখন হলাম 
নাঁ। কিন্ত নার! এবারেও তাঁকে আঘাত করবার সুযোগ পেল না। হঙ্ধাবন- 
aa ছোড়বার সত কাছাকাছি যেতে না-যেতেই আবার ভয় পেয়ে প্রাণীটি তীর- 
বেগে সেখান থেকে অন্য দিকে এগিয়ে গেল । কিন্ত এবারেও বেশি দূরে সে 
গেল না, তীর ভাব দেখে মনে হল বামায়ণের সোনার হরিণের মত সে যেন 
আমাদের ছল করে ভুলিয়ে নিয়ে চলেছে | : 

“ ইতিমধ্যে আম্র! আমাদের আশ্রয় থেকে অনেক দুরে আলোকিত সমতল 
ক্ষেত্রে নেমে এসেছিলাম ॥ অনেক কষ্টে প্রাণীটর অত্যন্ত কাছাকাছিও এবার 
সন্তৰ্পণে আসা গেছল। নার! অন্ত ছোড়বার Braise করছে, এমন ATT CHATS 
পেছন ফিরে আমি একেবারে শিউরে উঠলাম । মাত্র একশে। গজ দূরে তিন 
চারটি সহাকৃর্ের পিঠে প্রায় জন-বারে। শাদা-পৌশাকী আমাদের দিকে ক্রুতবেগে 
এগিয়ে আসছে | তাঁরা যে আমাদের দেখতে পেয়েছে এ বিষয়ে সন্দেহ করবার 
কিছু ছিল না। কারণ আমরা পরিফাঁর সমতল আলোকিত জায়গায় দাড়িয়ে 
ছিলাম, শ-তিনেক হাতের ভেতর কোথাও একটা সামান্য Serta ঝোপও 
সেখানে নেই | আমাদের দিকে লক্ষ রেখে তাঁদের GIR বঁড়শির মত চালন1- 
দণ্ড দিয়ে দেখলাম Vial তাঁদের বাহনের পেটে অনবরত খোচা দিচ্ছে। 

ভরে হতবুদ্ধি হয়ে আমি নারার হাঁত ধরে টান দিলাম। কিন্ত সে তখন 
তার Te ছুঁড়তেই তন্ময় । যেন বিরক্ত হয়েই আমার হাতটা বা! হাত দিয়ে 
সরিয়ে দিল | / 

সভয়ে আর-একবাঁর পেছন ফিরে দেখলাম, বিপক্ষ দল্‌ পঞ্চাশ গজের ভেতর 


এসে পড়েছে, অতিকায় কূর্মগুলিও আমদের ধরবার আশাতেই যেন তাদের 
ভীষণ দীতাঁল মুখগুলো বাড়িয়ে সজোরে ছুটে আসছে। 


সতেরো! 

পরমুহূর্তে জলের ভেতরই কানে একরকম শব্দের মত পন্দন অনুভব করলাম | 
আমার সঙ্গী তখন তার সেই ইস্কাবন-অন্ত--ঠিক যেমন করে কাত ভাবে বাঁজি- 
কর তান ছোড়ে সেইভাবে সামনে নিক্ষেপ করেছে। তীরের মত জল কেটে 
সেই পাতলা অস্ত্র গিয়ে এবার জানোয়ারটির গাঁয়ে বিধে গেল। AOC কানের 
ভেতর যে আঁওয়াজটি অন্তর করেছিলাম সেটি আরও প্রবল হয়ে আমাদের 

ঠিক পাশেই জলের ভেতর একটা বিস্ফোরণের মত ব্যাপার ঘটল। জলের 
ভেতর যেন একটা কি ফেটে গেছে মনে হল এবং খানিকটা জায়গা তার সঙ্গ 
গাঁঢ় বেগুনে রঙে রঞ্জিত হয়ে গেল। 

নারা এবার আমার সঙ্গেই একবার পেছনের দিকে ফিরে তাকাল। দেখা 
গেল অতিকায় কচ্ছপগুলি আরও এগিয়ে এসেছে এবং তার ওপর থেকে aR 
চোঙের মত একরকম জিনিস কয়েকজন - শাঁদা-পোশাকী বাগিয়ে ধরে আছে। 
সেগুলো যে একরকমের জলবন্দুক এবং আমাদের লক্ষ করেই যে তাঁরা সেগুলো 
চালাচ্ছে এটুকু বুঝতে দেরি হল না। সামান্যর জন্যে অনেকগুলি গুলি ফস্কে 
আমাদের আশে-পাশে ফেটে গেল। এ গুলি শুধু যে গায়ে লাগলেই বিপদ তা 
নয়, যেখানে ফাটে সেখানে থাকলেও নিস্তার নেই__অনেকখানি জল এ গুলিতে 
বিষাক্ত হয়ে ওঠে | 

এবার আর নারার সে আগেকার মত শান্ত ভাব নেই।: ক্ষিপ্র-গতিতে 
আমাকে টেনে সে সামনের জানোয়ারটার দিকে এগিয়ে চলল | বর্ণনা করতে 
যতক্ষণ লাগল ব্য।পারগুলি অবশ্য তার অনেক কম সময়ের মধ্যেই ঘটল | নারার 
অন্ত্-নিক্ষেপ, আমাদের চারিধারে জল-গুলির বিস্ফোরণ ও আমাদের পেছন 
ফিরে চেয়ে দেখেই সামনের দিকে দৌড় দেওয়া_ পর-পর ঘটনাগুলি কয়েক 
সেকেণ্ডের মধ্যেই ঘটেছে। এই কয়েক সেকেণ্ডের মধ্যে আমাদের নিরুপায় 
অবস্থাটাও আমি ভাল করে হৃদয়দ্ধম করেছি। পেছনে আমাদের প্রবল সশস্ত্র 
দ্রুতগামী শক্র। সামনে চারিধারে লুকোবার মত একটা জলীয় উদ্ভিদের 
ঝোপও নেই, আমাদের জলের ভেতর পালাবার ক্ষমতাও অত্যন্ত পরিমিত) 
এ অবস্থায় কী আশায় নারা আমায় টেনে নিয়ে চলেছে আমি বুঝতে পারলাম 
Tl একটা আশ্চৰ্য ব্যাপার প্রথমটা আমার নজরে পড়ে নি, এইবার পড়ল। 
সেই অদ্ভুত ছাতা-জানোয়ারটি ইস্কাবন-অন্্রে বিদ্ধ হওয়ার পর আর নড়ে নি। 
সেইখানেই মড়ার মত স্থির হয়ে আছে_-তার সে Fagen মত গতি কেমন 


করে লুপ্ত হল কে জানে | 
জলের জগতে এ পর্যন্ত এমন অনেক ঘটনা ঘটেছে পৃথিবীর মান্ষের 


দৃষ্টিতে যা আজগুবি বলে মনে হবে । অনবরত সেসব দেখে বিস্মিত হতেই 
প্রায় ভুলে গিয়েছিলাম কিন্তু এবার নারা যে কাণ্ড করল তাতে নতুন করে 
যেন হতবুদ্ধি হয়ে গেলাম । ভয়ে নারার কি মাথা খারাপ হয়ে গেছে! পেছনে 
যখন শক্ররা আমাদের প্রায় ধরে-ধরে, সেই সময় নারা আমাকে টেনে নিয়ে 
একরকম জোর করেই সেই ছাতা-জানোয়ারের প্রকাণ্ড পিঠের ওপর আমায় 
তুলে দিল। জানৌয়ারটা তখনও তেমনি মড়ার মত স্থির হয়ে আছে। শামুকের 

পাতালে-৪ 


ভেতরের শ'সের মত তার পিঠটা নরম । আমি বসতেই ঠিক নরম ফুলের 
পাপড়ির মত পিঠটা খানিকটা! বসে গেল। নাঁরাঁও দেখলাম আমার সঙ্গে তাঁর 
পিঠে এনে উঠেছে । জানোয়ারটি তখনও নড়বার নাম করে নি। 

অবাক হয়ে নারার মতলবটা বৌঝবার চেষ্টা! করছি, এমন সময় একটা হাত 
দিয়ে আমায় সেই জানোয়ারের পিঠে উপুড় করে ফেলে, ইস্কাবন-অন্ত্রট তুলে 
নিয়ে নারা আমাদের পেছনে জানোয়ারটির গায়ে মৃদু আঘাঁত করলে । নিজেও 
সে তারপর সামনের দিকে ঝুঁকে পড়ল। 

ভাগ্যিস উপুড় হয়ে পড়ে জানোয়ারটির পিঠের কুঁজের মত একটি গুটানো 
RETR ধরে ফেলেছিলাম, নইলে সেদিন কোনমতেই আমার জীবন রক্ষা হত 
Tl পেছনে অতিকায় কৃর্মগুলি তখন মুখ বাড়িয়ে আমাদের প্রায় ধরে-বরে। 
শিকার একেবারে হাতে মনে করেই বোধহয় শাদা-পোশাকীর| গুলি আর 
ছুড়ছে না। এমন সমর প্রচণ্ড এক ঝাকুনি দিয়ে আমাদের aes বাহনটি 
তার সামনের ছুটি ছাতা-হাত নেড়ে বিদুৎবেগে এগিয়ে গেল। 

সে কী গতি! মনে হল জীবন্ত একটা টর্পেডোর পিঠে যেন বসে আছি। 
Re করে জলের স্রোত আমাদের যেন উপড়ে ফেলবার চেষ্টা করে গায়ের 
চারিধার দিয়ে বয়ে যাচ্ছে। ধরে থাকা সত্বেও মনে হচ্ছিল, যেকোন মুহূর্তে 
জানোয়ারটির পিঠ থেকে খনে পড়তে পারি। 

প্রায় দুশো| গজ দূরে গিয়ে জানোয়ারটি একবার থামল । পলকের জন্যে 
পেছন ফিরে চাইলাম | 'জলের ভেতর ছুশো গজ অনেক দূর । ভাল করে 
অত দূরের জিনিস দেখাই যায় না। তবুও অশ্পষ্টভাবে দেখতে পেলাম, 
একেবারে নাকের তলা দিয়ে শক্রকে পালিয়ে যেতে দেখে প্রথমটা বোধহয় 
হকচকিয়ে গেলেও শাদা-পোশাকীরা সার বেঁধে কুর্মপৃষ্ঠে আমাদের অনুসরণ 
করতে ATS করেছে। দু-একটা গুলিও আমাদের দিকে তার ছুড়ল কিন্ত 
জম বন্দুকের গুলি বেশি দূর যায় না। আমাদের পেছনেই সেগুলো ফেটে 
গেল। আমাদের কাছে পৌঁছল at | 

আর কিছু দেখবার সময় হল না। নার! আর-একবার জানোয়ারটির 
গায়ে আঘাত দিতেই আবার সেই দৌড় আরম্ভ হল। 

এরকম অদ্ভুত বাহনের কথা৷ কোনদিন কেউ কল্পনাও করেছে কি না জানি 
শা। যেমন বিদ্যুতের মত তার গতি, তাকে চালানোও তেমনি সৌজা | 
জানোয়ারটির চারিধারেই ছাতা-হাত। যেদিকে যাওয়া দরকার তার উপ্টো৷ 
দিকে জানোর়ারটির গায়ে আঘাত করলেই তীরবেগে সে ছাতা-হাত চালিয়ে 
এগিয়ে যারে । সামনে, পেছনে, পাশে, যেকোন দিকে তাকে ইচ্ছামত চালানে। 

যায়। নার! যে কেন এই siesta ধরবার জন্যে অত ব্যাকুল হয়েছিল 
এইবার বুঝতে পারছিলাম | পরে জেনেছি এ জানোয়ারটি অত্যন্ত নির্বোধ 
বলেই তার বিদ্যুংগতি সত্বেও ধর পড়ে। সামান্ত আঁঘাত লাগলে সে যেমন 
পালাবার জন্যে ব্যস্ত হয়, বেশি একটু আঘাত লাগলেই তেমনি Rows হয়ে 
আরো! অনেক প্রাণীর মত নে মৃত্যুর ভান করে। তাঁর পৃষ্ঠে আর হবার দেই 
সুযোগ | রঃ 

আমাদের বাঁহনটি এক-এক দৌড়ে দেড়শো-ছুশো গজ পার হয়ে ক্রমশ 
এগিয়ে চলেছিল । উজ্জল জলের রাজ্য ছেড়ে আঁমরা ক্রমশ যেদিকে যাচ্ছিলাম 
সেখানে জলীয় উদ্ভিদের অরণ্যে সমস্ত অন্ধকার। পেছনে আমাদের শক্ররা 
ক্রমশই অস্পষ্ট হয়ে আসছিল | - 

অনেকক্ষণ এইভাবে যাবার পর আর Pisa শাদা-পোশাকীদের দেখা 
গেল wl তবু খানিকক্ষণ নারা ছাতা-জানোয়ারটিকে থামতে দিল না। 
চারিধার এখন অন্ধকার হয়ে এসেছে । আশে-পাশে ভূতের মত সব বিশাল 
জলীয় উদ্ভিদের ঝোপ । সে ঝোপ যখন অত্যন্ত QUST হয়ে উঠল তখন নারা 
ছাতা-বাহনকে থামলে | মনে;হল শীদীদের হাতে ধরা পড়বার তেমন ভয় 
আর নেই। উপযুক্ত মুহূর্তে সৌভাগাক্রমে এই জানোয়ারটিকে আয়ত্ব করতে - 
পেরে এ যাত্রা! আমর! বেঁচে গেছি। 

কিন্ত বেঁচে সত্যিই কি গেছি? কোন্‌ জায়গায় যে এমে পড়েছি কিছুই 
জানি না। নিচের কাঁদা থেকে সামান্য যে আলো! এখানে উঠেছে তাতে 
চারিধারের কিছু প্রায় দেখা যায় না। এখান থেকে একট। কোন আশ্রয়ে 
তো আমাদের পৌছতে হবে! কোথায় সে আশয় ? 

খিদেন ও Gala প্রাণ যাচ্ছিল। তৃষ্ণা মেটাবার হুযোগ আছে বলেই মনে 
হল। মাছের পট্কার মত যে ফলটি এর! পানীয়ের বদলে ব্যবহার করে, 
চারিধারে তা অজন্র গাঁছে ফলে আছে। জলের ভেতর হা নাঁ করে তার 
একটি ছুটি মুখে পুরে দিয়ে জলের অভাব দূর করা যাবে। কিন্তু আহার ? 
আহার যদি-বা! মেলে আমাদের পক্ষে জলের ভেতর তা খাওয়া কেমন করে 
তা ছাড়া এইখানে আমার ঠুলির বাতাসই বা কতক্ষণ থাকবে ! 


সম্ভব | 

জলের ভেতর কথা worl যায় নী । নারা যে এই বিপদে কী করবে 
ঠিক করেছে কিছুই বুঝতে পারছিলাম না। এই অজানা রাজ্যে তার ওপর 
সম্পূর্ণভাবে নির্ভর করা ছাড়া উপায় নেই জেনেই চুপ করে তার কার্ধকলাপ 
দেখতে লাগলাম | 


খানিক কি যেন ভেবে নিয়ে নার! হঠাৎ সেই ইক্কাবন-অন্্রটি সজোরে 

আবার জানোয়ারটির পিঠে এক জায়গায় বসিয়ে দিলে। তারপর আমার 
হাত ধরে টেনে সে আমায় নামবার ইন্দিত করলে । বুঝলাম জানোয়ারটিকে 
এক জায়গায় ধরে রাখবার এই পদ্ধতি । পদ্ধতিটি অত্যন্ত নির্মম বলে অবশ্য 
মনে হয়েছিল । 
জানোয়ারটি এধারে-ওধারে তার ছাতা-হাঁত খোলবাঁর যেটুকু চেষ্টা করছিল, 
অন্তাঘীতের পরে নেসব একেবারে থেমে গেল; নে একেবারে নিষ্পন্দ । 
নারার ই্দিতমত তখন তার পিঠ থেকে নাঁমলাঁম। এখানে পায়ের তলায় 
কাদা অত্যন্ত গভীর, ত! ছাড়া চারিধারে এখানে এত রকমের বিদ্ঘুটে আকারের 
গাছ ও অন্যান্য ছোটখাট জলচর প্রাণী ঘুরে বেড়াচ্ছে যে প্রতি পদে এগুতে 
ভয় হয়। মনে হয় তারা বুঝি আক্রমণ করবে | 
কিন্তু তাদের দেখলাম জক্ষেপ নেই | অসঙ্কোচে তারা আমাদের চারিধারে 
সাঁতরে বেড়াতে লাগল। 
প্রথমে নেমেই আমরা কয়েকটি পটকা-কল মুখে দিয়ে pal নিবারণ 
করলাম। তারপর নারা আমার হাত ধরে সন্তর্পণে একধারে এগুতে লাগল | 
বিপদ আমাদের যত বড়ই হোক, চারিধারের দৃশ্য দেখে তা না ভুলে থাঁকা 
যায় না। জলের রাজ্যের দুর্ভেষ্ব অরণ্য-_কিন্তু অরণ্য বললে তার কিছুই 
বর্ণনা হয় না। পৃথিবীর গভীরতম জঙ্গলের সঙ্গেও তার কোন মিল নেই। 
কৌন অসার্ধারণ চিত্রকর উন্মত্ত অবস্থায় gat দেখেও এমন চিত্র বোধহয়, 
কল্পনা! করতে পারত না। আমাদের চারিধারে বিশাল জলজ সব গাছ_কত 
বিচিত্র তাদের আকার, কত বিচিত্র তাদের ae ! আসলে তাদের অনেকগুলি 
গাছই নয়_নানা ধরনের প্রাণী। তারা ইচ্ছে করলে একটু-আবটু নড়ে 
বেড়াতেও পারে। 
এই অরণ্যে বিপদ যে কত ত! অবশ্য খানিকক্ষণ যেতে না-যেতেই বুঝতে 
পারলাম। আমাদের চারিধারে অসংখ্য যেসব বিচিত্র আকারের জলচর প্রাণী 
ঘুরে বেড়াচ্ছিল তাদের দেখেই আমি প্রথম ভয় পাচ্ছিলাম। তাদের 
অধিকাংশের নিজের গা থেকেই আলো বেরোচ্ছে! এক-একটি আকারে, 
বড় একটি পিপের মত। কিন্তু তাঁদের সবাই নিশ্চয় হিং নয়__অস্তত বিপদ 
প্রথম তাদের কাছ থেকে না এসে এমন দিক থেকে এল যে- 
কল্পনাও করি নি। 
ঘন'সম্নন্ধ জলীয় গাছের ঝোপের ভেতর দিয়ে সন্তর্পণে আমরা চলেছি। 
এখানে তার TRACE চালানো সম্ভব নয় বলেই যে নারা তাকে থামিয়ে রেখে 
এসেছে এটুকু এবার বুঝতে পারছিলাম। একটি অপরূপ গাছ বহুদূর থেকেই 

দিকের কথ! আমি 


আমাদের দৃষ্টি আকর্ষণ করেছিল। গাছ অবশ্য সেটি ঠিক নয়। প্রকাণ্ড একটা 
মিছরির কৌদীর মত তার নিচের দিকটা গোলাকার । অনেকটা স্ষটিকের 
মতই তার রঙ এবং তাঁর ভেতর দিয়ে স্বচ্ছ আলো বেরুচ্ছে । সবচেয়ে অপরূপ 
গাছের ওপরের দিকটা । সেখানে অনেকটা কেয়াফুলের মত আকারের বহু 
চমখকার রঙের শাখ! ধীরে ধীরে জলের স্রোতে ছুলছে। গাছটার কাছে এসে 
সেটা ভাল করে দেখবার জন্যে নারার হাতি ছাড়িয়ে আমি একটু এগিয়ে 
যাচ্ছিলাম । নার প্রথমে আমার গতি বোধহয় লক্ষ করে নি। অনেকক্ষণ 
. ধরেই নিচের দিকে চেয়ে কি যেন দেখতে দেখতে সে চলেছিল। আমি 
গাছটার হাঁত-পাঁচেকের মধ্যে এসে পড়তেই অদ্ভুত এক কাণ্ড ঘটে গেল। 
মিছরির কৌদার মত যে গাছের তলাটা মস্থণ গোলাকার মনে হয়েছিল, ছেলেদের 
কাগজের ফুলের মত হঠাৎ সেটা যেন খুলে গেল। গাছটা যেন এতক্ষণ 
নিজেকে ভাঁজ করে রেখেছিল, হঠীৎ তার গা-ময় পাপড়িগুলে। ফুলে ফেঁপে 
উঠেছে। সঙ্গে সঙ্গে বহু বড়-বড় ফোঁকর তার গাঁয়ে ফুটে উঠতে দেখলাম | 

সেই সময় চারিধারের জলে অসম্ভব একটা আলোড়ন অন্তুভব করলাম | 
পা যেন আর কাঁদায় রাখতে পারছি না। ঘুর্মির মত সেই গাছটির দিকে 
জলের cate আমায় টেনে নিয়ে যাচ্ছে। কাদার ওপর উপুড় হয়ে পড়ে সে 
আকর্ষণ প্রতিরোধ করবার চেষ্টা করলাম। কিন্তু দে wed কাদায় ধরবার মত 
কিছু নেই। প্রতিমুহূর্তেই বুঝতে পারুছিলাম সেই গাছটার দিকে এগিয়ে 
ঘাচ্ছি। গহবরের মত বড় বড় সে গাছের দেহের বহু কোটর আমার জন্যে ই 
করে আছে! আমার চোখের সামনেই 'অনেকগুলে। বড়-বড় মাছ জলের টানে 
সেই গাছের গভীর সব ফোঁকরের ভেতর APY হয়ে গেল | 


আঠারো 

মনে মনে নিজের নিবুদ্ধিতাকে ধিক্কার দিচ্ছি, এমন সময় ARST করলাম 
পেছন থেকে আমার পায়ের গোড়ালি কে চেপে ধরেছে। 

বুঝলাম যে নারাই আমার বিপদ বুঝে আমার সাহায্যে এসেছে। কিন্তু 
তখন আর সময় আছে বলে মনে হল না। প্রাণপণ শক্তিতে দুজনে ধস্তাধস্তি 
করা সত্বেও গাছের পেষণে জলের স্রোতের সঙ্গে আমরা তিল তিল করে তার 
দিকে এগিয়ে যেতে লাগলাম । মিনিট-দশেক এইভাবে বুঝবার পর ক্লাস্ত 
হয়ে প্রায় হাল ছেড়ে দিচ্ছি, এমন সময় হঠাৎ গাছটা আবার সেই পূর্বের মত 
গুটিয়ে গেল। তার মহ উজ্জল গা দেখে তখন কে বুঝবে যে অত শয়তানি 
তার ভেতরে আছে । গাছটি স্বাভাবিক অবস্থা! পাবার পরই জলের টান বন্ধ 

হয়ে গেছল। তংক্ষণাং নাঁরা আমাকে ধরে ছেঁচড়াতে ছেচড়াতে বহু দূরে 
গিয়ে তবে থামল। AIT মৃত্যু থেকে রক্ষা পেয়ে বুকের ভেতবটা, তখনও 
আমার কীপছে। পেছন কিরে চেয়ে দেখলাম গাছটি তেমনি তার মনোহর 
amas দিয়ে তখন আশ-পাঁশের জীবজন্কে গ্লু করছে। তার ভীষণতার 
অনুমান তবু বোধহয় একটি ব্যাপার থেকে আমার কর! উচিত ছিল । এই বন- 
জঙ্গলের ভেতরও সে গাছটির দশ হাতের মধ্যে কোন গাছপাল। নেই । দু-দুবার 
আমাকে মৃত্যুমুখ থেকে রক্ষা করবার জন্য আমার নারার কাছে রুতজ্ঞতা প্রকাশ 
করা উচিত ছিল। কিন্ত জলের ভেতর তা! অসম্ভব । 2 

এ ব্যাপারের পর প্রতি পদেই আতঙ্কে আমার বুক কীপতে লাগল | 
সৌভাগ্যের বিষয় নার! আর বেশিদূর গেল না । নিচের দিকে চাইতে চাইতে 
এক জায়গায় এসে সে থামল। এখানে তলার কাদার রঙ একটু আলাদা । 
স্পঞ্চের মত ছোট ছোট একরকম জলজ গুল্ম চারিধারে বিছিয়ে আছে। সেই- 
খানে নিচু হয়ে নার! হঠা২ কাদ! খু'ড়তে আরম্ভ করলে | প্রথমটা কিছুই বুঝতে 
পারলাম ন!। কিন্তু খানিক বাঁদেই কাদার ভেতর স্থবুহৎ কুমড়োর মত একটা 
জিনিস সে যখন বার করে নিয়ে এল, তখন ব্যাপারটা সরল হয়ে গেল। বুঝতে 
পারলাম জিনিসটি আমাদের আহার্দ এবং নার। এতক্ষণ এরই সন্ধান করছিল। 
জিনিসটি আমার হাতে তুলে দিয়ে নার! আবার কাদ| ঘাঁটিতে আরম্ভ করল। 
হাতে করে যতদূর বুঝলাম সেটা কোনৃপ্রকার প্রাণীর ডিম । আমাদের মত. 
নিরস্ত্র অসহায় লোকের পক্ষে অন্য কোন খাদ্য সংগ্রহ করা সহজ নয় বুঝেই 
বোধহয় নারা এতক্ষণ এই ডিমের গোপন স্থান খু'জছিল। দেখতে দেখতে 
আরো! গুটিকতক ডিম সে খুঁড়ে বার করলে । উৎসাহিত আমিও এবার তাঁর 
সঙ্গে যোগ ন। দিয়ে পারলাম না। জমাট তেল খেরে খেয়ে মুখে তো অরুচি 
ধরেছিলই, তার ওপর আমাদের আশ্রয়ে জমাট তেলও কদিন ধরে যথেষ্ট খেতে 
পাই নি। এখন কোনরকম একটা! আশ্রয় পেলে কিছুদিনের মত খাবার ভাবন। 
দূর হবে, মুখও বদলাতে পারব | 

দুজনে মিলে খানিকক্ষণের মধ্যেই গুটিদশেক বড় বড় ডিম সংগ্রহ করে 
ফেললাম | সেগুলে| কোনরকমে বাগিয়ে ধরে উঠে দীড়াতেই কিন্তু বিস্ময়ে 
হতবুদ্ধি হয়ে গেলাম। আমাদের পেছনে চার-পাচজন লোক কখন এসে নিঃশব্দে 


দাড়িয়েছে, আমরা কিছুই টের পাই নি। তাদের সবারই পাটকিলে পোশাক 
এবং হাতে একটি করে বল্লম। 


নারাও প্রথম আমারই মত অবাক হয়ে গিয়েছিল। কিন্তু তার চমক 
শিগগিরই ster | আগন্ধকদের একজন আমার দিকে তার সড়কি তুলে ধরতেই 

ল্য 


সে এগিয়ে গিয়ে জলের ভেতর হাত নেড়ে কি একরকম ইঞ্দিত করলে । অন্ত 
লোকগুলিও সেইসন্দে হাতের নানারকম She করছিল | 

অবাক হয়ে আমি তাদের কাণ্ডকারখান। দেখছিলীম। সত্যি কথা বলতে 
কি, লোকটির বল্লম তোলা দেখেও এবারে আমি ভীত হই নি। জলের ভেতর 
কথ PST যায় ন! বলেই যে তারা হাতের এইরকম সঙ্কেত দ্বারা ভাব বিনিময় 
করবার পন্থা আঁবিষীর করেছে এটুকু বুঝতে পারছিলাম । কিন্তু হাতের ভাষা 
আমি কিছুই জানি না। তাঁদের আলাপের বিন্দুবিসর্গও ধরবার উপায় 
আমার নেই। 

খানিক বাদে লোকটা বল্লম নামিয়ে নিল। মনে হল যে কৈফিয়তই নার! 
দিয়ে থাকুক, তীর! তাতে সন্তষ্ট হয়েছে। তাদের দুজন আমাদের হাত থেকে 
কয়েকটা ডিম তুলে নিয়ে আমাদের Sta লাঘব করে দিল। 

কিন্ত এর! কারা, কোঁথা থেকেই aati এল, কিছুতেই ঠাওরাঁতেপাঁরছিলাম 
না। নার! বেশ প্রসন্ন মনেই তাদের সন্দে ফিরতে শুরু করেছিল। যেতে 
যেতে দেখলাম যে আমাদের নতুন সঙ্গী মাত্র তিন জন নয়, আরও বহু পাটকিলে 
পোশাকের বল্পমধারী লোক আশ-পাশ থেকে ক্রমশ আমাদের সঙ্গে যোগ দিচ্ছে। 

তার! যেই হোক এবং জঙ্গলের ভেতর থেকে তাদের আবির্ভীব যেমন 
রহস্তময়ই হোক না| কেন, তার! যে আপাতত আমাদের শত্রু নয় এবং নারার যে 
তাদের ওপর বেশ একটু ASS আছে এটুকু বোঝা সহজ। তাদের অনেকেই 
নারার সামনে এসে সোজা হয়ে দাড়িয়ে একটা করে হাত ওপরে তুলে ধরছিল । 
এটা এ রাজ্যের একরকম কুনিশ বলেই মনে হল। 

আমাদের বাহনটিকে যেখানে রেখে এসেছি সেইদিকেই আমরা চলে- 
ছিলাম। সংখ্যায় আমরা ata তখন জন-ত্রিশ হয়েছি। একজন পাঁটকিলে 
চিমটের মত পাতল! ae একটা জিনিস মাঝে-মীঝে একটা আঙুল দিয়ে টেনে 
ছেড়ে দিচ্ছিল। সঙ্গে সঙ্গে আমার অনভ্যন্ত কানেও জলের ভেতর আমি 
একটা! তীক্ষ শব্দ অনুভব করছিলাম । এটা সম্ভবত তাঁদের পরস্পরকে আহ্বানের 
সঙ্গেত। সেই স্পন্দনের দ্বারাই আমাদের অবস্থান টের পেয়ে বৌধহয় নানা 
দিক থেকে এরা এসে আমাদের দলে যোগ দিচ্ছিল। 

আধো-অন্ধকার অদ্ভুত জলের অরণ্যের ভেতর দিয়ে ছায়ামুডির মত আমরা 
আগু-পাঁডু চলেছি। আমাদের চারিধারে বিচিত্র বর্ণের মাছ ঘুরে বেড়াচ্ছে | 
সমস্ত ব্যাপারটা আমার স্বপ্নের মত মনে হচ্ছিল | ৃ 

যেতে যেতে আমাদের সঙ্গীদের কথা ভীবছিলাম। এতগুলি পাঁটকিলে 
পোশাকের লোকের বনের ভেতর বাস করার IAI কতকটা যেন পরিষ্কার হয়ে 

গেল ভাবতে ভাবতে । মনে হল এরাও সম্ভবত শাঁদা-পোঁশাকীদের হাত থেকে 
পালিয়ে নিরুপায় হয়ে জঙ্গলের ভেতর আশ্রয় নিয়েছিল। এখন নারার নেতৃত্বে 
- কোন গোপন আস্তানায় চলেছে। 

তন্ময় হয়ে যেতে যেতে হঠাৎ চমকে উঠলাম। এক মুহূর্তে তীব্র আলোয় 
THT অন্ধকার কেমন করে একেবারে দূর হয়ে গেল। সার বেঁধে যারা আগে 
পাছে চলছিল তারা সহসা ছত্রভঙ্গ হয়ে যে যেদিকে পারে পালাবার জন্যে যেন 
ব্যস্ত হয়ে উঠল। 

আলোর উত্স খোজবার জন্যে উপর দিকে চেয়ে দেখলাম, যে রকম যন্ত্রযানে 
নিজেদের অজ্ঞাতে আরোহণের পর থেকে আমার এই দুর্দশা শুরু হয়েছে সেই- 
রকম গুটিপাচেক বিশাল গম্বজারুতি যন্রপোতি আমাদের ঠিক মাথার ওপরে 
জলের মধ্যে ভাসছে। সা্লাইটের মত তাদেরই তীব্র আলোয় বন আলোকিত। 

বা হাতে একটা প্রচণ্ড টান পড়ল । পাশ ফিরে দেখি নার! আমার হাত 
SRST পাশের ঘন জঙ্গলের ভেতর ঢোকবার চেষ্টা, করছে। : আমাদের 
সঙ্গীর! সেই ভয়ের মুহূর্তে যে যেদিকে পারল পালাতে লাগল। আমি নারার 
Cory বুঝে যথাসম্ভব তার সঙ্গে তাড়াতাড়ি আলোকিত জলের সীমানার বাইরে 
যাবার চেষ্টা করলাম। কিন্ত সে আলোকে এড়ানো সহজ নয়। তুলোর মত 
নরম Weel বিশাল শ্যাগলার ঝোপের ভেতর দিয়ে জল কেটে অগ্রসর হওয়াও 
কষ্টকর। আমার তবু চোখে-নাকে ঠুলি ছিল। ন।রার যে কী ভয়ানক কষ্ট 
হচ্ছিল সেই জানে! আলোকিত সীমানার বাইরে গিয়ে পড়েছি ভেবে যেই 
একটু নিশ্চিন্ত হয়েছি অমনি দেখি, ব্রধানের সার্-লাইট ঠিক আমাদের অনুসরণ 
করে এসেছে। এবার যে বিপক্ষ দলের হাত থেকে আমর! উদ্ধার পাব এ আশ] 
আমার ছিল না। কারণ শুধু আলো তো! তারা ফেলছিল না, আলোটা তাদের 
শিকার লক্ষ করবার একটা উপায় মাত্র | আমাদের কয়েকজন সঙ্গী আমাদের 
কিছু আগেই জটলা পাকিয়ে একটা বৃহং শাওলার ঝোপের পাশে লুকোবাঁর 
চেষ্টা করছিল। হঠাৎ সেখানে একটি RANT আলো! এসে পড়ল। সঙ্গে 
সঙ্গে দেখতে পেলাম, তার তলায় একটি ফুটো থেকে সরু নলের মত কয়েকটি 
Se প্রবলবেগে নিক্ষিপ্ত হল। 

এত বড় একটা WERT থেকে খুব বড় রকমের কোনপ্রকার জলীয় বোমা বা 
টর্পেডো বেরুবে এইরকম আশঙ্কাই করেছিলাম | সামান্য কয়েকটা সক নল দেখে 
বিস্মিতও যেমন হলাম আশ্বস্তও হলাম কতকটা। সেই সরু নলগুলির আঘাত 
এড়ানো এমন কিছু শক্ত নয়। এতে আর এমন কী ক্ষতি হতে পারে, ভাবলাম | 

কিন্তু তখনও এই ভয়ঙ্কর অস্ির স্বরূপ বুঝতে পারি নি। বুঝতেও বিলম্ব 

হুল না। নিক্ষিপ্ত সরু নলগুলি দ্রুতবেগে জলের তলার মহুণ কীদীতেই বিধে 
গেল। কোন প্রকার বিস্ফোরণও হল না। কিন্ত দেখলাম নূলগুলি জলের 
eres দিয়ে আসবার সময় পেছনে অসংখ্য বুদ্দশ্রেণীর মত কি সৃষ্টি করেছে। 
সেই বুদ্ধ,দণ্ডলি সাবানের ফেনার মত ক্রমশই বড় হয়ে চারিধারে ছড়িয়ে যেতে 
লাগল। নারা অত্যন্ত চঞ্চল হয়ে আরো জোরে সে স্থান পরিত্যাগ করবার 
জন্তে ব্যস্ত হয়েছে দেখতে পেলাম, আর দেখতে পেলাম আমাদের ভূতপূরব aT 
দের আঁতঙ্ধব। তারা কোথায় যাবে ঠিক করতে না পেরে উদ্ভ্রান্ত হয়ে পড়ল। 
বদদপ্ুনি বড় হয়ে তখন তাদের ঘিরে ধরছে। প্রথম একজন হাত পা ছুড়ে 
কাতরাতে কাঁতরাতে টলে পড়ল | বিষাক্ত বাতাসে দম বন্ধ হয়ে আসলে মানুষের 
বুঝি ওঁ রকম অবস্থা হয়। সমস্ত জল বুদ্্দের মত পদার্থে তন ভরে গেছে। 
আরে| কয়েকজন আমাদের পেছনে কাতরাচ্ছিল। আমাদের কিন্তু তখন আর তা 
দেখবার সময় নেই। প্রাণ হাতে নিয়ে ঘন সামুদ্রিক জঙ্গলের ভেতর দিয়ে 
টেনে নিয়ে যাচ্ছে। জঙ্গল অত গভীর না 
হলে হয়ত ডুব-সীতারের মত করে এগিয়ে যাওয়া AS | কিন্ত সে উপায় নেই। 
সৌভাগ্যের বিষয় আমরা এবার অন্ধকারেই ছিলাম । আমাদের ঠিক মাথার 
ওপর দিয়ে যন্ত্রপোতগুলি আলো ফেলতে ফেলতে চলা-ফেরা,করছিল। কখনো। 
কোন বুক্ষঝৌপের তলার সেঁধিয়ে কখনো তলার কাঁদায় সমস্ত দেহ ডুবিয়ে 
আমরা কোনরকমে আত্মরক্ষা করতে করতে এগুচ্ছিলাম | 

এই জঙ্গলের ভেতর সব দিক আমার কাছে সমান ! নারাও এর ভেতর পথ 
খুঁজে নিতে পারে কি না৷ আমার সে সম্বন্ধে যথেষ্ট সন্দেহ ছিল | কিন্তু দেখলাম, 
আমার সন্দেহ অমূলক | সেই অন্ধকার জলের ভেতর দিয়ে সন্তর্পণে এগুতে 
এগুতে এক জায়গায় এসে সে থামল | নিচের কাদীয় অস্পষ্ট আলোয় সামনের 
দিকে চেয়ে দেখলাম আমাদের সেই বাহনটি তখনও সেখানে স্থির হয়ে আছে। 
এতক্ষণে সত্য প্রাণে একটু ভরসা হল, যে হয়ত এশ্যাত্রা রক্ষা পেতেও পারি। 

দুজনে ছত্রবাহু ভানোয়ারটির ওপর চেপে বসবার পর নার! তার পিঠ 
থেকে ইস্কাবন-অন্ত্র তুলে নিল | জানোয়ারটির একদিকে সে TR একটু আঘাত 
করেছে মাত্র, এমন সময়ে তিন তিনটি যন্ত্রপোতের সার্চলাইট ঘরে এসে ঠিক 
আমাদের ওপর নিবদ্ধ হল। দৈব একান্ত প্রতিকূল না হলে একেবারে তীবের 
কাছে এসে এমন করে নৌকো বুঝি ভোবে না। 

আমাদের বাহনটি অবশ্য সেই মুহুর্তে প্রবল বেগে একদিকে WEAR নেড়ে 
এগিয়ে গেল, কিন্তু তাতে কী হবে! শক্ত আমাদের চারিদিকে | তা ছাড়া 
এ তো! আমাদের মহাকর্সের সঙ্গে প্রতিযোগিতা নয় যে দৌড়ের জোরে তাঁদের 


নারা আমাকে হেঁচড়াতে হেচড়াতে 

ছাড়িয়ে যাব। যন্ত্রপোতগুলির বেগ যেন অসাধারণ | শুধু তাই নয়, সেগুলি 
TE আমাদের দেখতে পাবামাত্র শক্রপক্ষ তাদের যন্তযান চালিয়ে আমাদের 
লক্ষ করে অন্ত্র নিক্ষেপ করতে আরম্ভ করল। এবারে আর সে সরু নল নয়। 
TENS জল-গোলা। কুর্মার় শাদা-পোশাকীরা যেগুলি দিয়ে আমাদের মারবাঁর 
চেষ্টা করেছিল তার চেয়ে এ গোলা অনেক বেশি ভয়ঙ্কর, ঘায়ও অনেক দূরে। 
নারার চালনা-কৌশল যে কী অদ্ভুত এইবার তারও পরিচয় পেলাম | 
পৃথিবীর ওপর যুদ্ধের সময় সুদক্ষ এরোপ্রেন-চালক যে পট্তার সঙ্গে শক্রব্যহের 
ভেতর দিয়ে তাদের গোলা-গুলি এড়িয়ে তার বিমানপোত চালিয়ে বেড়ায়, 
নারার কৌশল তার চেয়ে কিছু কম নয়। সমুদ্রতলের এই নির্বোধ প্রাণীটি তার 
হাতের শাসনে প্রতি মুহূর্তে অসাধ্য সাধন করছিল। আমাদের চারিধারে ওপর 
নিচে যন্যানগুলি ঘুরে ঘুরে মারবার সুযোগ খুঁজছে । আশে-পাশে অনবরত 
তাদের বিস্ফোরক জল-গোলা কেটে জল তোলপাড় হয়ে উঠেছে। তারই ভেতর 
কখনো উধ্বে কখনে] নিচে, সামনে পেছনে, ডাইনে বায়ে, ছত্রবাহু জানো য়ার- 
টিকে অপরূপ কৌশলে চালিয়ে, নার! তাদের উদ্দেশ ব্যর্থ করছিল। আমাদের 
বাহনটির দম দেখেও অবাক হলাম | SE TG মত তারও যেন ক্লান্তি নেই। 
চারিধারের গোলা-গুলিতে ভয় পাওয়ার দরুন তার বেগও যেন বেড়ে গিয়েছিল। 
তিন-তিনটি দৈত্যের মত WNC আক্রমণ এড়িয়ে আমাদের সে পালাবার 
চেষ্টার বর্ণনা করা কঠিন। বিশালকায় পোতগুলি ঈগলের মত আমাদের 
ওপর ঝাঁপিয়ে পড়বার চেষ্টা করছিল আর আমরা ছোট পাররার মত নানাভাবে 
বেঁকে চুরে, ডিগবাজি খেয়ে তাদের হাত ফস্‌্কে পালাচ্ছিলাম। জলের রাজ্য 
RAR তাদের সার্চ লাইটে আলোকিত হয়ে উঠছে। ক্ষণে ক্ষণে তার ভেতর 
ফাটা গোলার তুমুল আলোড়ন উঠছে। আর ছত্রবাহু জানোয়ারটি থেকে 
WUE পড়ে যাবার ভয়ে প্রাণপণে আকড়ে ধরে আমরা নানাদিকে ঘুরছি। 
কিন্ত এমন করে প্রবল পক্রব্যুহের ভেতর কতক্ষণ টেকা যাবে তাই ভাবছিলাম | 
হঠাৎ আমাদের পক্ষে একটা শুভ WH ঘটে গেল। একটি 
নিক্ষিপ্ত গোলা আমাদের ace অপর দিকে একটি পোতে গিয়ে লাগল। 
আমরা তখন ঘুরতে ঘুরতে আরো গভীর জলীয় জঙ্গলের ওপর এসে পড়েছি । 
যে বনত্যানটিতে আঘাত লেগেছিল তার তলাট| সঙ্গে সঙ্গে ফেটে চৌচির হয়ে 
গেল। নিচের যে প্যাডলের জোরে তা চলে তার কয়েকটা পাখা তখন খসে 
পড়েছে, প্রবলবেগে ভেতরে জল টক্ছে। যপ্তযানটি ধীরে ধীরে নিচের 


MTT ওপর নেমে পড়ল | তার আরোহীদের উদ্ধার করবার জন্য বাকি দুটির 
ভেতর একটিতে যেতে হল | 


এই আমাদের জুযৌগ | আমাদের বিরুদ্ধে এখন একটিমাত্র শক্তুপোত ৷ 
নার! এ স্থযোগ অবহেলা করলে না। আমাদের বাহন” দেখলাম এবার 
প্রাণপণে একদিকে ছুটেছে। কিন্তু শত্রুর অনুসরণও থামল না। আমাদের 
দিকে তার সার্চ-লাইট নিবদ্ধ করে সমানভাবে গোল! ছু'ড়তে ছাড়তে শক্রপক্ষ 
এগিয়ে আদতে লাগল | 7 

আমরা তখন গভীর সামুদ্রিক জর্ঘলের ওপর এসে পড়েছি। নিচে থেকে 
এতটুকু আলোও উঠছে না। অমাবস্যার রাতে তবু পৃথিবীতে তারার আলো 
থাকে, এখানে জল তার চেয়েও অন্ধকাঁর। যন্ত্রযানের সার্চ-লাইটের আলো 
তার মাঝে অতি দীর্ঘ তলোয়ারের ফলার মত ঘুরছে। আমাদের বাহনটি 
এতক্ষণে বুঝি সত্যিই ক্লান্ত হয়ে পড়েছিল। শক্র ক্রমশই আমাদের কাছে এসে 
পড়ছে বুঝতে পারছিলাম | 

নার! সহসা একটা অত্যন্ত দুঃসাহসিক কাজ করে বসল। শাদীর 
সার্চলাইটের সীমার নিচে নেমে হঠাৎ সে ইস্কীবন-অন্টি জানৌয়ারটির গায়ে 
বসিয়ে দিলে । জলের মধ্যে আমাদের বাহন পরমুহূর্তেই একেবারে স্থির হয়ে 
শাদা-পৌশীকীরা বুঝতে পারল না। সামনের 
দিকে আলো! ফিরিয়ে তারা ঠিক আমাদের 
বুঝি এ যাত্ৰা রক্ষা পেলাম । 


গেল। আমাদের এ কৌশল 
দিকেই আমর! গেছি ভেবে সেই 
মাথার ওপর দিয়েই পাঁর হয়ে চলে গেল | 

কিন্তু বৃথা আঁশ! ! শত্রুকে ঠকিয়ে সামনে যেতে দিয়ে আবার যেই আমরা 
অপর দিকে যাঁবার উপক্রম করেছি, সেই মুহুর্তেই দেখি না, তাঁরা ঘুরে 
দাড়িয়েছে । আমাদের কৌশল বুঝতে পেরে আমাদের দিকেই সার্চলাইট 


ফেলে তারা সমস্ত জল THE | 

নার তাড়াতাড়ি ইস্কাবন-অন্তরটি আবার তুলে নিলে। কিন্তু একি! 
আমাদের বাহন যে নড়ে না! নারার মৃদু আঘাত সত্বেও বার কয়েক অত্যন্ত 
দুর্বলভাবে তাঁর বাহুগুলি নেড়ে সে একেবারে নিষ্পন্দ হয়ে গেল বুঝলাম 
এতক্ষণের ক্লান্তির পর নারার এবারের আঘাত 
এবার আর উপায় নেই। সার্চলাইট 
রপর যগ্রযান থেকে যে গোল! নিক্ষিপ্ত হবে 


তার আয়ু শেষ হয়ে গেছে। 
আর সে সহ করতে পারে নি। 
আমাদের খুঁজে বার করবেই এবং তা 


তা থেকে আমাদের আর নিস্তার নেই। 
অন্ধকারের ভেতর হঠাৎ আমার হাত ধরে নারা প্রবলবেগে টান দিল | 


জানোয়ারটির যে বাহু আঁমি ধরে ছিলাম নারার টানে তা থেকে হাত সরে গেল, 
পরমূহূর্তে অনুভব করলাম আমি আর জানোয়ারটির ওপর নেই। ক্রুতবেগে 
জলের তলায় নামছি। নারা আমার হাত ধরে আছে। 

তখনকার অবস্থার পক্ষে নার! যে অত্যন্ত বুদ্ধিমানের কাজ করেছিল 
তংক্ষণাৎ তা বুঝতে পারলাম। জলের ভেতর দিয়ে নিচে পড়া ঠিক প্যারাস্থট 
দিয়ে এরোপ্লেন থেকে নামার মত। খুব জোরে পড়তে হয় না। নামতে 
নামতে ওপর দিকে চেয়ে দেখলাম। শক্রপক্ষের সার্চ লাইট আমাদের বাহনটিকে 
খুঁজে পেয়েছে। সন্দে সঙ্গে একটি গোলা ছিটকে এসে জানোয়ারটির দেহ fea 
' ভিন্ন হয়ে গেল। জলের রাজ্যের যে অপরিচিত প্রাণী আমাদের এভাবে 
বাচিয়েছে তার এই পরিণাম দেখে সত্যি ভয়ানক কষ্ট হল। মানুষের মায়! 
অত্যন্ত সহজেই পড়ে। মনে হচ্ছিল আমার অত্যন্ত আদরের পোষা অনুরক্ত 
একটি জানোয়ারের যেন মৃত্যু হয়েছে | 

কিন্ত আমর! নামছি কোথায় ? কত উর যে আমর] ছিলাম, জলের 
জদল যে আমাদের কত নিচে ও সেখানে কী ভয়ানক ভাগ্য যে আমাদের 
অপেক্ষা করছে অন্ধকারে কিছুই জানবার জো নেই। ছত্রবাহুর বিনাশেও 
আমাদের শক্রপক্ষ নিরস্ত হয় নি। তার ওপর আমরা নেই টের পেয়ে তার! 
এখনও নিচের দিকে ক্রমাগত আলো ঘোরাচ্ছিল। একসময়ে তাদের আলো নিচে 
গিয়ে পড়ল। সেই আলোয় এখানকার জঙ্গলের ভয়ঙ্কর রূপ দেখে ভয়ে চোখ 
বুজলাম । আমাদের প্রায় এক হাজার ফুট নিচে থেকে গভীর QUST জলের 
জঙ্গল মনে হচ্ছিল ভ্রুতবেগে আমাদের গ্রাস করবার জন্যে এগিয়ে আসছে। 
নে আমরা আশয় পাব, না আরো ভয়ঙ্কর বিপদের হাতে পড়ব কে জানে; 

বিশাল একচচ্ষ দৈত্যের মত যন্ত্যানটি তখনও আমাদের সার্চ-লাইট ঘুরিয়ে 
Lary | 


উনিশ 

বেশিক্ষণ সশস্কচিত্তে আমাদের অপেক্ষা করতে হল না। খানিক বাদেই তুলোর 
মত নরম জলজ জলের ওপর আমরা এসে পড়লাম। ওপর থেকে দ্রতবেগে 
নামবার সময় ভয় ছিল হয়ত পড়বার আঘাতটা অত্যন্ত গুরুতর হবে। জলজ 
SAT অত নরম না হলে হয়ত তাই হত। কিন্ত আঘাত পাওয়া দূরে থাক, 
SH ওপর পড়ে প্রথমটা অত্যন্ত আরামই পেলাম যেন। ঠিক যেন নরম 
পালকের পুরু বিছানায় আমাদের ফেলে দিয়েছে। 

এখানে জলজ উদ্ভিদগুলি আকারে বিশাল হলেও আমাদের ভার সহ করতে 
পারবার মত শক্ত নয়। তার ভেতর দিয়ে আমরা বলে নিচে পড়লাম। 
আরামের অনুভূতি দুর হয়ে এইবারই ভয়ে সমস্ত মন আচ্ছন্ন হয়ে গেল। 

এখানে অন্ধকার যে কী গাঁ তা বলে বোঝানো যায় না। জঙ্গল এমন 

ঘন যে মনে হয় এর ভেতর দিয়ে পথ করে কোনদিনই বেরোতে পারব না। 
এই গাঢ় আঁধারের ভেতর আধ হাত দূরেও যদি কৌন ভয়ঙ্কর বিপদ থাকে 
তাও টের পাবার উপায় নেই ; Teak যন্ত্রধানের গোলা থেকে নিষ্কৃতি পেলেও: 
খুব সম্ভব এই জঙ্গলেই আমাদের সমাধি হবে বলেই মনে হয়। 

এই জঙ্গলের যেখানে পড়েছি সেখানেই আপীতিত বসে থাকা ছাড়া আর 
কিছু করবারও নেই । এ অরণ্য কত দূর বিস্তৃত কে জানে! দিক-ভুল হয়ত নারীর, 
এর ভেতর না হতে পারে, কিন্ত আমরা আর কত দূর এই অবস্থায় যেতে পারি | 

এতক্ষণের পরিশ্রমে আমাদের দুজনের শরীরই ক্লান্ত হয়ে পড়েছে, তা ছাড়া 
প্রত্যেক নিশ্বীসের টানের সন্ধে বুঝতে পারছিলাম আমার ঠুলির নকল হাওয়া 
ফুরিয়ে এসেছে। মাথার ভেতর কি রকম যেন বিম-ঝিম করছিল, গলাটা 
শুকিয়ে কাঠ হয়ে গেছে, বুঝতে পারছিলাম আর বেশিক্ষণ নয়। মনে মনে 
প্রার্থনা করছিলাম, নিশ্বাস নেবার যন্ত্রণা পরিপূর্ণভাবে আরম্ভ হবার আগে 
যেন জ্ঞানটা লোপ AT । ; 

কিন্ত নিশ্চিন্তে মরবার আরামটুকুও আমার ভাগ্যে নেই । জঙ্গলের যেখান 
দিয়ে আমরা নিচে পড়েছিলাম সেখানে এখনও একটু ফাক ছিল। তারই 
ভেতর দিয়ে হঠাত তীব্র আলো! দেখতে পেলাম। শাদা-পোশাকীরা তাদের 
কাজ অসমাপ্ত রেখে চলে যাবার লোক নয়। আমাদের বাহনটির ওপর আমরা! 
ছিলাম না জানতে পেরে এবং নিশ্চয় আমরা এই জঙ্গলের মধ্যে পড়েছি বুঝতে 
পেরে তারা৷ আমাদের খুঁজে বার করবার জন্যে নিচে নেমে এসে জঙ্গলের ওপর. 
আলো ফেলছে | 

জঙ্গলের যে ছূর্েগ্ভতার জন্য খানিক আগে দুঃখ করছিলাম তারই জন্যে 
এখন ভগবানকে ধন্যবাদ না দিয়ে পারলাম না। যন্ত্রধানের লোকেরা আমরা 
কোথায় পড়েছি তার অনেকটা আচ পেয়েছে। জঙ্গল এত ঘন না হলে তাদের 
সন্ধানী আলোর দৃষ্টি আমরা কোনমতেই এড়াতে পারতাম ন।। এখানে জলজ 
গাছের ঝোপের ভেতর তাদের আলো পড়লেও ওপর থেকে আমাদের খুঁজে 
বার করা শক্ত | 

আলো দেখতে পাওয়ার সঙ্গে সঙ্গে আমরা একেবারে জঙ্গলের তলায় বসে 
পড়ে যথাসম্ভব আশ-পাশের ঝোপের সঙ্গে নিজেদের মিশিয়ে ফেলবার চেষ্টা 
করছিলাম। যন্ত্রধানটি আমাদের ঠিক মাথার ওপর নেমে এসে ঘুরে ঘুরে চাঁরি- 
ধারে আলে! ফেলছিল। মনে হচ্ছিল আমাদের না পেলে তারা যেন আর নড়বে 
না! আমরা তাঁদের বড় বেশি ভুগিয়েছি বলেই যেন রাগ তাদের অত বেড়ে 


গেছে। 


আমাদের ওপর আক্রোশ তাঁদের যে কী ভয়ানক, খানিক বাদে ভাল করেই 
টের পেলাম | ওপর থেকে আমাদের সন্ধান না পেয়ে এক সময়ে যন্ত্রযানটি দূরে 
সরে গেল। ভাবলাম বুঝি তারা এবার আমাদের রেহাই দেবে | 
কিন্তু বৃথা আশ! ৷ নাঁরার্‌ মুঠৌর ভেতর আমার একটা! হাত ছিল | হঠা২ 
তাঁর মুষ্টি শক্ত হয়ে উঠল । সেইস্দে দেখতে পেলাম, আমাদের মাত্র বিশ গজ 
দূরে জঙ্গলের উদ্ভিদগুলি থেঁংলে ভীষণাকার যন্ত্রযানটি এবার তলাতেই নামছে। 
সার্চ-লাইটট| এখন আর নেই বটে কিন্ত সামনের ছুটি মোটরের হেভলাইটের মৃত 
বাতি আমাদের দিকে হিংস্র দৃষ্টিতে চেয়ে আছে মনে হল। 
নারার হাতের টানে একেবারে তলার জলজ গুন্মের ভেতর শুয়ে পড়ে এবার 
আত্মগোপন করলাম | এবার তারা কী করতে চায় প্রথমটা কিছুই বুঝতে পারি 
নি। খানিক বাদেই সন্দেহ-ভঞ্জন হয়ে গেল এবং সঙ্গে সঙ্গে পিঠের শিরদাড়া 
বেয়ে একটা ঠাণ্ড! বরফের স্রোত যেন নামল । এই জঙ্গলের ভেতর নার্চ-লাইট 
ফেলে শিকার সন্ধান করা অপস্তব বুঝে এবার তার! যে উপায় অবলম্বন করেছে 
তাতে আমাদের ধর! পড়তেই হবে। এখনই হোক a একটু বিলছ্বেই হোক 
এবার তাঁদের উদ্দেশ্য সিদ্ধ হবেই | 
যন্তযানের নিচের একটি অংশ দেখলাম ফাক হয়ে গেছে এবং তাঁর ভেতর 
থেকে হাতে টর্চ লাইটের মত একরকম আলে! ও বেঁটে একরকম সড়কি নিয়ে 
জন-দশেক শাদা পোশাকী বেরুচ্ছে। নিকটের সমস্ত বন সার বেঁধে খুঁজে 
আমাদের বার করাই যে তাদের মতলব এটুকু বুঝতে দেক্সি হল ন1| যন্ত্রধান 
থেকে বাইরে বেরিয়েই তারা ফাক-ফাক হয়ে দীড়াল, তারপর সেই ঘন বন 
দুহাতে ফাক করে এগুতে লাগল-_আমাদেরই দিকে। 
হাতের মশালের দ্বারা তাদের গতিবিধি আমর! স্পষ্টই বুঝতে পারছিলাম | 
জঙ্গল হাজার ঘন হোক, মিনিট পাঁচেকের ভেতরই তারা৷ যে এসে পড়বে এ 
বিষয়ে কোন সন্দেহই নেই | 


নিশ্বাসের অভাবে বুকে হাপ বরলেও আমি পেছন দিকে পালাবার জন্যে 
ব্যস্ত হয়ে উঠলাম। যতক্ষণ শ্বাস ততক্ষণ আশ । কিন্তু AR মুহুর্তে নারার 
ব্যবহার আমায় একেবারে অবাক করে দিল। পেছন দিকে পালাবার চেষ্ট। করা 
দুরে থাক, আমার হাত ধরে জোর করে টেনে আমায় শুইয়ে ফেলে সেই 
অবস্থাতেই বুকে হেঁটে মে শত্রুর সারের দিকেই অগ্রসর হতে চেষ্টা করল। 
'নারার যে ভয়ে মস্ডিদ্ধবিকৃতি হয়েছে এ বিষয়ে এবার আমার আর কোন সন্দেহ 
ছিলনা। আমি তাকে টেনে পেছু ফেরাতে প্রাণপণ চেষ্টা করলাম, কিন্ত 


৭০ 


রানা 


তার গাঁয়ে বল বড় কম নয়, ত! ছাড়া নিশ্বাসের অভাবে আমার শরীর তখন 
প্রায় অবশ হয়ে এসেছে। 

শেষ পর্যন্ত নারার খযাপামিতেই সায় দিলাম। ভেবে দেখলাম যে তফাত 
বিশেষ কিছু নেই__পালাবার চেষ্টা! করলেও মৃত্যু অনিবার্ষ। আমর! এগিয়ে 
গিয়ে তাকে একটু আগে থাকতে বরণ করছি মাত্র । যে নার! বহুবার আমায় 
নিশ্চিত মৃত্যু থেকে রক্ষা করেছে, উন্মাদ হলেও তাকে ছাড়াই বা কী করে যায়! 
বুকে হেঁটে তাঁর সঙ্গে আমিও এগিয়ে চললাম | ; 

আমাদের সামনে মাত্র পাচ গজ দূরে একটি শাদা-পোশাকী চাঁরিধারে টর্চের 
আলে! ফেলতে ফেলতে এগুচ্ছিল। নার! এইবার নিচের পচ! গুলের রাশ 
গভীর করে খুঁড়ে তার ভেতর নিজেকে একরকম পু'তেই ফেলল যেন। তার 
Sars আমিও তাই করে সর্বাঞ্ে গুল্ম ও জঙ্গলের কাদা-মাথা জঙ্জাল চাপা দিয়ে 
রইলাম। শাদা-পোশাকী ক্রমশ অগ্রসর হচ্ছে, তার টর্চের আলে! দেখে তা 
টের পাচ্ছিলাম । আমাদের সে দেখতে পাবে না এ ভরসা করা বৃথা | তা ছাড়া 
এ যাত্রায় যদি ন! পায় ফিরে col তারা! আবার আসবেই । তখন আমরা যাব 
কোথায় ? নারার এই খ্যাপামির কোন অর্থই আমি খুঁজে পাচ্ছিলাম না। 

শাদা-পোশাঁকী এবার আমাদের ঠিক ওপরে এসে পড়েছে। তার একটা 
পা আমার ঠিক হাতের ওপরে । টর্চ-লাইট ঘুরিয়ে ঘুরিয়ে অনেকক্ষণ সে এদিক 
ওদিক দেখল । আমি কাঠ হয়ে পড়ে ছিলাম। নিশ্বাসের অভাবে বুকটা ফেটে 
যাবার জোগাড় হচ্ছিল। তবু এতটুকু নড়বার উপায় নেই। 

শাদা-পোশীকী যখন আমাদের কাছ থেকে সামনে আরও কেক পা সরে 
গেল তখন আমার সমস্ত শরীর আড়ষ্ট হয়ে গেছে । মনে হচ্ছিল কত দিন রাত্রি 
যেন আমি এমনিভাবে শুয়ে আছি। শক্র তখনও বেশি দূর যায় নি। সুতরাং 
আরও খানিকক্ষণ এমনিভাবে পড়ে থাকতে হবে বুঝতে পারছিলাম | 

হঠাং নীরা আরও অদ্ভুত কাজ করে বসল। এতক্ষণ সন্তর্পণে বুকে হেঁটে 
আসার পর এ রকম করবার কী মানে কিছুই বুঝতে পারলাম না। লাফ মেরে 
হঠাৎ দাড়িয়ে উঠে নারা আমাকেও হাত ধরে টেনে তুলল এবং দুহাত দিয়ে 
বন ফাক করে সামনের দিকে এগুতে লাগল | জলের ভেতর একরকম স্পন্দন 
হয়। যে শাদা-পোশাকী. আমাদের ফেলে এগিয়ে গিয়েছিল সে দেখলাম টর্চ 
ঘুরিয়ে ফিরে দড়িয়েছে। এবার দে আমাদের দেখতে পেয়েছে | 

কিন্ত নারার দেখতে Heal না-পাওয়ায় এখন আর ভ্রক্ষেপ নেই | আমাকে 
অনুসরণ করতে ইন্দিত করে বন্‌ সরিয়ে সে দ্রুত সামনের দিকে এগুতে লাগল | 
কী তার Bory কে জানে ! আমার পা আর চলছিল | পেছনে টর্চ হাতে 


৭১ 


শাদা-পোঁশীকী আমাদের ধরবার জন্যে প্রবল বেগে এগুচ্ছে বুঝতে 
পারছিলাম | 
কী sity, আমাদের অন্য শিকারীরা, এ খবর পায় নি! জঙ্গলের ভেতর 
হাতের সড়কি ছোঁড়ার সুবিধে থাকলেও আমাদের রক্ষা ছিল না। শীদী- 
পোশাকীর সড়কির আঘাতেই আমাদের সব পালাবার চেষ্টা! শেষ হয়ে যেত। 
কিন্ত লোকটার সে সুবিধে নেই । মারবার অবসর পাবার জন্যেই সে প্রাণপণে 
এগুচ্ছিল। 
কিন্ত একি ! ata স্বেচ্ছায় যে সিংহের গহ্বরেই প্রবেশ করতে চলেছে! 
আমাদের সামনেই এবার যন্ত্রযধানের বিশাল দেহ। তার একটি স্থান খোল]। 
এইবার নারার উদ্দেশ্য বুঝতে পেরে স্তম্ভিত হয়ে গেলাম | ক্রতবেগে নার! যন্ত্র 
যানের সেই খোলা অংশের ভেতর ঢুকে পড়ল। আমি ক্লান্তিতে, যন্ত্রণায় একটু 
পেছিয়ে পড়েছিলাম । আমায়ও হাত বাড়িয়ে সে টেনে তুলে নিল। পেছন 
ফিরে দেখতে পেলাম, আমাদের অন্ুদরণকারী আমাদের কাণ্ড দেখে অবাক 
হলেও Hel পেয়ে তার সড়কি ছোঁড়বার উদ্যোগ করছে। তারপর আর কিছুই 
দেখা গেল না। যন্ত্রধানের দরজ। বিছ্যুংগতিতে বন্ধ হয়ে গেল। 


কুড়ি 
দরজা! বন্ধ হয়ে যাবার পর প্রথমটা অত্যন্ত ভয় পেলাম | ভেতরে গাঢ় অন্ধকার | 
মনে হল যন্ত্রযানের ভেতর শাদা-পোশীকীরাই বুঝি সুবিধে পেয়ে এইভাবে, 
আমাদের বন্দী করলে । তাঁরা যেন আমাদের জন্যে ফাদ পেতেই রেখেছিল, 
আমরা৷ স্বেচ্ছায় সে ফাদে এসে ধর! দিয়েছি | কিন্তু পরে হঠাৎ অন্ধকার কামরা 
আলোকিত হয়ে উঠতেই বুঝলাম এ ভয় অমূলক । নারাই কল টিপে দরজা! 
বন্ধ করে দিয়েছে ও আলো! জেলেছে। অনেকক্ষণ আগে থাকতেই আমার 
নিশ্বাস বন্ধ হয়ে আসছিল বলেছি, এই জল ভরা ঘরের ভেতর নিশ্বাদের কষ্ট 
আরও যেন বাড়ল। বুকের ভেতরটায় TAY জাল! করছিল । মাথাটা অনেক 
আগে থাকতেই তো ঝিমঝিম করছে । আমি ciel হয়ে আঁর দাড়াতে না 
পেরে নেতিয়ে তলায় পড়ে যাচ্ছিলাম, হঠাৎ aia আমায় হাত ধরে তুলে আমার 
নাক থেকে ঠুলিটা খুলে নিলে। ঠুলি গেলে যে নাকের ভেতর জল ঢুকে সেই 
মুহূর্তেই মারা যাব এ জ্ঞান আমার তখনও ছিল। নাঁরাকে বুঝি আমি বাধা 
দিতেও গেছলাম। কিন্তু ঠুলি খোলবার পর একেবারে অবাক হয়ে গেলাম | বেশ 
পরিক্কার col নিশ্বাস নিতে পারছি! দু-চারবার নিশ্বাস নেওয়ার পর মাথাটা 

একটু পরিষ্কার হতেই ব্যাপারটা বুঝতে পারলাম | নার! আর-একটি কল টেপার 
ঘরের জল ধীরে ধীরে কমে এসে আমার গলা পর্যন্ত নেমেছে; ঠুলির আর 
দরকার নেই। 

শুধু ভাল করে নিশ্বাস নিতে পাওয়ার আনন্দ যে এত বড় হতে পারে, 
আমার অবস্থার না পড়লে কেউ তা বুঝতে পারবে না। আমরা স্বেচ্ছায় 
একেবারে শত্রুর এলাকার ভেতর এসে ঢুকেছি_-এখনো৷ আমাদের ভাগ্যে কী 
আছে কিছুই জানি না) তবু তখন মনে কোন ভয়ই আর রইল A যা হবার হয় 
হোক, বুক ভরে পরিফার হাওয়া যে নিতে পেরেছি এই আনন্দেই আমি তখন 
মগ্ন হয়ে CATE | 

দেখতে দেখতে ঘরের সমস্ত জল বেরিয়ে গেল। এবার নারা কী করবে 
বুঝতে পারছিলাম না। যগ্যানের ভেতরকার শাদা-পোশাকীরা যে এখানে 
আমাদের উপস্থিতি টের পায় নি এটা ঠিক। বাইরে যার! আমাদের সন্ধানে 
বেরিয়েছিল তাঁদের পক্ষে ভেতরের লোকেদের খবর দেওয়া নিশ্চয়ই তেমন 
সহজ নয়। সহজ হলে এতক্ষণে ভেতরের লোকেরা আমাদের ধরবার উদ্যোগ 
করত | কিন্তু এই ঘরের ভেতর বরাবর বন্দী হয়ে থেকেই বা আমাদের লাভ 
কী! কোন এক সময়ে ভেতরের লোকেরা সন্দিগ্ধ হয়ে বাইরে তাদের যে-সব 
সঙ্গী বেরিয়েছে তাদের খোজ করবার চেষ্টা করবেই, এবং তখন আমাদের আর 
উদ্ধার নেই। 

ঘরের জল সরে যাবার পর আমরা দুজনেই নিচে বসে পড়েছিলাম বিশ্রাম 
করবার জন্যে । সমস্ত শরীরে তখন এমন অসীম ক্লান্তি যে নার! কিছুক্ষণ বাদে 
টেনে না তুললে আমি সেইখানেই বোধহয় ঘুমিয়ে পড়তাম । নারার কিন্তু আশ্চর্য 
শরীর ! এইটুকু বিশ্রামেই সে যেন আবার চাঁউা হয়ে উঠেছে। আমায় টেনে 
তোলার উদ্দেশ্য বুঝতে না৷ পেরে আমি অবাক হয়ে তাঁর মুখের দিকে তাকালাম | 
জল সরে যাওয়ার আমাদের কথা কওয়ায় আর বাঁধা ছিল না। নীরা আমার 


দিকে তাকিয়ে বললে, ‘প্রস্তুত হও!” 

কিছু না বুঝতে পেরে বললাম, “কেন ? 

ata] এবার যা বললে তাতে আঁমি একেবারে স্তম্ভিত হয়ে গেলাম। এই 
aaa আমাদের অধিকার করতে হবে? নাঁরা বলে কী! 

আকাশের চাদ ধরতে বললেও আমি এর চেয়ে বেশি আশ্চর্য হতাম AT! 
যন্তধানটিতে কতজন লোক আছে কে জানে ! তা ছাড়! যন্ত্রযানের আটঘাট না 
জেনে নিরন্তর অবস্থায় আমরা তাদের কাবু করব কী করে? 

এইসব ভেবেই আমি প্রতিবাদ করতে যাচ্ছিলাম, কিন্তু নারা তখন কল 


qu 

টিপে দিয়েছে। ভেতরের দরজ। নিমেষের মধ্যে খুলে গেল । নারা আমাকে 
নিয়ে সন্তৰ্পণে ভেতরে ঢুকল | 
আগের বারেও এই জলের জগতের যন্ত্রধানকে এত ভাল করে দেখবার 
gait আমি পাই নি। এবার তীর কল-কৌশল দেখে এ রাজ্যের বৈজ্ঞানিকদের 
ওপর আমীর শ্রদ্ধা বেড়ে গেল । যন্ত্রযানের ভেতরটা ছোটখাট একটা জাহাজের 
খোলের মৃত। সঙ্ধীর্ণ সোপান-পথ তার চারিধার দিয়ে উঠে নেমে গেছে। 
কলকন্জা ATE মাঝখানে | AAT দি'ভিপথের ধারে. ধারে কাচের মত স্বচ্ছ 
জিনিসের তৈরী জানলা । তার ভেতর দিয়ে সমস্ত দেখা যাঁচ্ছিল। 


এতক্ষণের মধ্যে আমাদের সঙ্গে কারুর সাক্ষাৎ হয় নি। সমস্ত যন্্রযান 
একেবারে নির্জন মনে হচ্ছিল | পা টিপে-টিপে এগুতে এগুতে একটি দরজার কাছে 
এসে নারা থামল। এইবার ভেতরে Wars আওয়াজ পেলাম। কিন্তু তারা 
সংখ্যায় কজন বাইরে থেকে কিছুই বোঝা গেল না। আমাকে নিঃশব্দে দীড়াতে 
Sire করে নারা দরজায় কান দিয়ে খানিক কি শুনলে কে জানে। তারপর 
হঠাঁৎ সে দরজায় ধাক্ষা দিলে । 

ward সি’ড়ির পাশে সামান্য একটুখানি দীড়াবার জায়গ!। দরজায় dial 
দিয়েই নার! আমার সঙ্গে সেইখানে সরে দাড়িয়েছিল। তার মতলব তখনও 

আমি বুঝতে পারি নি। 

পরমুহূর্তেই দরজা ফাঁক হয়ে গেল। দুজন শাদা-পোঁশাকী ব্যাপার কী 
দেখবার জন্যেই বোধহয় দরজা মুখে এসে দাড়িয়ে বাইরে একবার উকি মারলে। 
নারা এই সুযোগের জন্যেই অপেক্ষা করছিল ৷ অতর্রিতে দরজার ধার থেকে 
বেরিয়ে সে তাদের একজনের হাত ধরে প্রচণ্ড টান মারলে । লোকটা প্রস্তুত ন! 
থাকায় সে টানে নিচু সিড়ি দিয়ে একেবারে গড়াতে গড়াতে নিচে পড়ে গেল। 
দ্বিতীয় লোকটা সঙ্গীর এই অবস্থা দেখে তাড়াতাড়ি ভিতরে ঢুকে বোধহয় TAT 
বন্ধ করবার উদ্োগই করছিল কিন্তু নারা তাকে সুযোগ দিলে না। তার পেছু- 
AR সেও ভেতরে ঢুকে পড়ল | 


আমি নারাকে অনুসরণ করতে যাচ্ছিলাম কিন্ত সেই মুহূর্তে বিদ্যুৎগতিতে 
দরজা বন্ধ হয়ে যাওয়ায় ভেতরে ঢোক! আর আমার হল না। অবস্থা যে 
এবার কী রকম দাড়াল তা বোঝা! কঠিন নয়। এতক্ষণ একসন্দে আপদে- 
বিপদে থাকার পর এইবার আমাদের দুজনের প্রথম ছাড়াছাড়ি হল। দরজার 
ওপাশের শব্দ থেকে বুঝতে পারছিলাম সেখানে ভীষণ বস্তাধস্তি চলেছে | 
সেখানে নারার কী অবস্থা হচ্ছে কে জানে ! সাহায্য করবার আমার কোন 

উপায় নেই। এদিকে যে লোকটা সিড়ি দিয়ে গড়িয়ে নিচে পড়ে গিয়েছিল 
সে এতক্ষণ নিজেকে নামলে রাগে ক্ষিপ্ত হয়ে উপরে উঠে আসছিল। 

শাদা-পোশাকীটার হাতে কোনপ্রকার অস্ত থাকলে আজকের এ কাহিনী 
লেখবার জন্যে আর আমায় বেচে থাকতে হত না fee বিশেষ সৌভাগ্যক্রমে, 
দেখলাম আমার মতই সে নিরস্ত্র । আমার শরীর অত্যন্ত ক্লান্ত হলেও আর- 
একটি সুবিধে আমি পেয়েছিলাম । আমি ওপরে আর সে নিচে। সে আক্রমণ 
করবার জন্যে ওপরে ওঠবার উপক্রম করতেই প্রচণ্ড বেগে আমি তাঁর গায়ে 
একটা লাথি মারলাম । দে বেগ সামলাতে না পেরে আবার নিচে গড়িয়ে পড়ে 
গেল! এদিকে ভেতরে বস্তাধন্তির শব্দ আরো! প্রবল হয়ে উঠছিল। মনে হল 
নারার যেন চিংকারও শোনা গেল। আমার আততারী নিচে পড়ে যাঁওয়ায় 
একটু সময় পেয়ে আমি সজোরে দরজায় ধাক্কা দিলাম, যদি কোন রকমে দরজা 
খুলে যায়। কিন্ত সে আশ! বৃথা । আমার শক্র এদিকে দ্বিগুণ ক্ষিপ্ত হয়ে 
আবার উঠে আসছিল । এবারও আমি তাকে লাথি মেরে নিচে ফেলে দিলাম 
কিন্ত নিজে আর টাল সামলাতে পারলাম না। গড়াতে গড়াতে TT সি'ড়ি 
দিয়ে একেবারে তার ঘাড়ের ওপরই এসে পড়লাম | 

তারপর যে মারামারি শুরু হল তাতে শেষ পর্যন্ত আমিই কাবু হয়ে 
আসছিলাম। ক্লান্ত দুর্বল শরীর নিয়ে বেশিক্ষণ যুঝতে আমি পারছিলাম aT | 
এক সময়ে আমায় বেকায়দায় পেয়ে লোকটা আমার বুকের ওপর উঠে গলাটা 
টিপে ধরল । আমি প্রাণপণ চেষ্টাতেও তার হাত ছাড়াতে পারলাম না । মনে 
হুল আর বুঝি আশা নেই। 

সেই মুহূর্তেই ওপরের দরজা ফাক হয়ে গেল। আমার শক্রুর কাধের ওপর 
দিয়ে দেখতে পেলাম ক্ষত-বিক্ষত দেহে নারাই সেখানে এসে দঈড়িয়েছে, হাতে 
তার এ রাজ্যের সেই খাটো বল্পম। আমার নিশ্বাস বোধহয় আর একটু হলেই 
বন্ধ হয়ে আসত। কিন্তু তিলমাত্র বিলম্ব না করে নারা সেই বল্পম ছাড়ে 
মারলে। পরমুহূর্তেই অনুভব করলাম আমার শত্রুর হাতের YS শিথিল হয়ে 
এসেছে। অস্ফুট চিৎকার করে সে আমার পাশে গড়িয়ে পড়ল । আমি হঠাৎ 
তার বাহুপাশ থেকে মুক্ত হয়ে উঠে দাড়ালাম | 

নার! ততক্ষণে নিচে নেমে এসেছিল | দেখা গেল বললমটা আমার শত্রুর 
কাধের বেশ খানিকটা ভেদ করে তাকে যন্ত্রণায় অবশ করে ফেলেছে | কিন্তু 
যারা সে পড়ে নি। ধরাধরি করে তাকে আমরা ওপরের কামরায় নিয়ে গিয়ে 
এক জায়গায় হাত পা বেঁধে রেখে দিলাম। নারার সঙ্গে যার মারামারি হয়েছিল 
'সে:লোকটাও সেখানে পড়ে ছিল। নার! আগেই তাকে বেধে ফেলেছে | 

যে কামরাটাঁয় আমরা ঢুকেছি এইটেই যন্ত্রধানের আসল এপ্রিন-ঘর | চারিধারে 
যন্্রযান চালাবার কল-কৌশল, তার সঙ্গে জলের রাজ্যের নানারকম অদ্ভূত 
মানচিত্র । নারা সেদিকে চেয়ে বললে, ‘এবার আমরাই মালিক 7? 

আমি অবাক হয়ে বললাম, কেন? এখানে আর কেউ কোথাও নেই ?, 

নারা বললে, “না, আমি তা জানতাম বলেই অতখানি বিপদ ঘাড়ে 
করেছিলাম 1১ - 

ক্ষণিক আনন্দে আমি স্তব্ধ হয়ে রইলাম । সত্যিই এই বিশাল sade 
আমাদের অধিকারে, এ কথ! বিশ্বাস করতে পারছিলাম ন! । কিছুক্ষণ বাদে 
জিজ্ঞাসা করলাম, “কিন্ত এবার কী করবে ?? 

প্রথমে আহারের চেষ্টা” বলে নার! আমায়, নিয়ে কামরার একদিকে অগ্রসর 
হল। সে-ধারের ছোট একটি দরজা ফাক হয়ে যাবার পর দেখ! গেল নিচে 
ward সিড়ি নেমে গেছে । যন্ত্রধানের আটঘাট নারার দেখলাম বেশ চেন] । 
সেই সিড়ি দিয়ে নেমে যে ঘরে আমরা পৌছলাম তার চারিধাবের শেল্‌ফে 
জলচব রাজ্যের নানারকম খাবার সাজানো! | টবারুতি যে টঙে প্রথম নারার 
সঙ্গে আমি আশয় নিয়েছিলাম সেটা পাটকিলেদের বাসস্থান বলেই খাবারের 
ব্যবস্থা সেখানে অত্যন্ত খারাপ ; এখানে যেসব খাবার দেখা গেল আগে তা 
কখনও চোখে পড়ে নি। যে জমানো তেল খেয়ে মুখে আমাদের অরুচি ধরে 


গেছল তাঁর চেয়ে এগুলি অনেক বেশি RaQ সে সমস্ত খাবারের আমরা ফে 


কী রকম সদ্যবহার করেছিলাম তা বোধহয় আর বুঝিয়ে দিতে হবে ন|। 

আহারের পর্ব আমি সেইখানেই ঘুমিয়ে পড়েছিলাম । একটা অস্পষ্ট 
গুঞ্জন-শব্দে জেগে উঠে দেখি, কেউ কোথাও নেই। কতক্ষণ যে ঘুমিয়েছি, এর 
মধ্যে কি যে হয়েছে কিছুই জানি না। নাঁরাকে কাছে না পেয়ে একটু ভয়ও 
হচ্ছিল | স্থখের বিষয় শরীরটা বেশ ঝরঝরে হয়ে গেছল | নারার খোঁজে 
সিডি দিয়ে ওপরে উঠে এসে দেখলাম ভয়ের কিছু নেই। আমাদের শত্রু দুজন 
তখনও বন্ধ অবস্থায় এঞ্জিন-ঘরের পাশে পড়ে আছে। নার! কলকন্জার সামনে 
দাড়িয়ে একট] মানচিত্রের ওপর ঝুঁকে পড়ে কি দেখছিল। 

এতক্ষণ যে শব্দটা শুনে বিস্মিত হয়েছিলাম, বুঝলাম সেটা যন্ত্রধান চলারই 
আওয়াজ। নাঁরা তাহলে যন্ত্রযান চালাবার কৌশলও জানে ! কিন্তু সে চলেছে 
কোথায়? 

আমায় দেখতে পেয়ে নারা আমায় কাছে ডাকল | তার সামনে প্রকাণ্ড 
একটা আয়নার মত কীচ Tle | আমায় সেদিকে তাঁকীতে বলে নাঁরা একট! 
ছোট চাকার মত কল ঘুরিয়ে দিলে। পরমুহর্তে আয়নায় যে ছবি ফুটে উঠল 

তা দেখে আমি তো অবাঁক! সমুক্রতলের অপরূপ দৃশ্য আয়নায় ভেসে উঠেছে। 
বুঝলাম সাবমেরিনের পেরিস্কৌপের মত যন্ত্রধান থেকে নিচের দৃশ্য দেখবার 
জন্যেই এই ব্যবস্থা কর! হয়েছে | 

আয়নার ছবি থেকে বোঝা গেল, গভীর অরণ্যের সীমা ছাড়িয়ে আমরা 
ফাঁকা জায়গার ওপর দিয়ে ক্রতবেগে চলেছি। আমাদের প্রায় দুহাজার ফুট 
নিচে থেকে উজ্জল কাদার আলো উঠছে। মাঝে মাঝে দু-একটা জলজ পোকা 
ও নানাজাতীয় মাছের ঝাঁক ছাড়া সেখানে আর কিছু নেই ৷ 

আয়নার কৌশল দেখাবার জন্যেই নারা এবার সে কলটা বন্ধ করে আর- 
একটি চাকা ঘুরিয়ে দিলে। বুঝলাম এবার আয়নায় আমাদের চারিধারের 
জলের ছবি উঠেছে। সে জগ প্রায় অন্ধকার । ভূতের মত ঝাপসা বিশাল 
আকুতির নানা প্রকার প্রাণী আমাদের চারিপাশ থেকে সরে যাচ্ছে। হঠাৎ আর- 
একটি কল টিপতেই সে জল প্রখর আলোয় উদ্ভাসিত হয়ে উঠল,_-নাঁরা সার্চ- 
লাইট জেলে দিয়েছে। 

এই নিরাপদ আশ্রয়ের ভেতর থেকে জলের রাজ্যের সে দৃশ্য দেখবার মধ্যে 
একটা অদ্ভুত আনন্দ আছে। ঘরের চারিদিকে তাকিয়ে দেখলে কিছুতেই 
বিশ্বাস হয় না যে সত্যিই অগাধ জলের মধ্যে দিয়ে আমরা চলেছি। আয়নার 
ছবিগুলো কোন চিত্রকরের উন্মাদ কল্পনা বলে মনে হয়। 

কিন্ত সে চিত্র কত ভয়ঙ্করভাবে সত্য, অবিলম্বেই তাঁর প্রমাণ পেলাম। 
আমাদের চারিধারের দৃশ্য দেখা শেষ করে আবার নার! নিচের দৃশ্ব-পথ খুলে 
দিয়েছিল। আমি একটু অন্যমনস্ক হয়ে ঘরের চাঁরিধারে তাকিয়ে দেখলাম। 
সহসা নারার অক্ফুট চিংকারে চমকে উঠে দেখি, আয়নার ওপর ঝুঁকে পড়ে 
অত্যন্ত তন্ময় হয়ে সে কি দেখছে। 

প্রথমটা আয়নায় তাকিয়ে আমি বিশেষ কিছু দেখতে পেলাম না। হাজার 
ফুট নিচে জলের ওপর মনে হল একটা খুব বিশাল জলজ উদ্ভিদ দেখা যাচ্ছে। 
এতে এমন উদ্বেগের কী আছে বুঝতে পারলাম না। কিন্তু তাঁর পরেই দেখি 
নারা আমাদের যন্ত্রটীকে নিচের দিকে নামিয়ে দিয়েছে। সেইসঙ্গে সমুদ্র-তলের 
দৃপ্ত ক্রমশ আরো পরিস্ফুট হয়ে উঠতেই শিউরে উঠলাম । যেটাকে বিশাল 
জলজ উদ্ভিদ মনে করেছিলাম, সেটা ছোটখাট পাহাড়ের মত বিশীলকায় একটি 
ভয়ঙ্কর আঁরুতির জানোয়ার | খোলা-টোলা বাদ দিয়ে অনেকগুলি শামুকের 
wu একত্র করলে তাঁর চেহারার খাঁনিকটা আঁচ বোধহয় পাওয়া যায়। শুঁড়গুলি 
কিন্তু আগাগোড়া বড়-বড় কাটায় ঢাকা । সেই wet শুড়ের সাহায্যে 
জানোয়ারটি দ্রুতবেগে অগ্রসর হচ্ছে, আর তার সামনে প্রাণপণে জল টেনে 

পালাবার চেষ্টা করছে একটি লৌক। জানোয়ারটির তুলনায় তাকে একটা 
পিপড়ের মত দেখাচ্ছিল | 


একুশ 
নার! সনত্রধানটিকে আরো! নিচে নামিয়ে আনতেই লোকটাকেও ভাল করে দেখা 
গেল ৷ মনে হল লোকটা! পাটকিলে পোশাকের | নিজের জীত-ভাইকে বীচাঁবার 
জন্যে নার! এবার অত্যন্ত ব্যস্ত হয়ে উঠল। কিন্তু বীচানো৷ সহজ aq) 
জানোয়ারট। প্রায় লোকটাকে ধরে ফেলেছে । তার দীর্ঘ শু'ড়গুলো ঠিক মাথার 
উপর কিলবিল করে উঠেছিল । কয়েক মুহূর্ত বাদেই লোকট। যে মারা পড়বে 
এ বিষয়ে কোন সন্দেহ নেই | 
যন্্যানটিকে ঠিক জানোয়ারটার মাথার ওপর এনে নার! হঠাং কল বন্ধ করে 
দিলে। বুঝলাম যন্ত্রধান স্থির হয়ে গেছে। তার পরেই আমায় সঙ্গে করে 
দ্রুতবেগে,নারা নিচের একটি ঘরে নেমে এল । এ কামরাটি যন্ত্রধানের একেবারে 
তলায়। চারিধারে গোলাকার ছোট ছোট জানলার মত ছিদ্র, এবং প্রত্যেক 
ছিদ্রের পাশে ছোট ছোট মেশিনগানের মত একটি করে অস্ত্র বসানো। 
আমাদের বিরুদ্ধে যন্ত্রান থেকে যে জল-গোল! নিক্ষিপ্ত হয়েছিল সেইরকম গোলা 
একধারে ক্ুপাকার করে সাজানো । এগুলিকে গোলা বলা ভুল। কারণ 
আসলে এগুলি টর্পেডো জাতীয়__তেমনি লঙ্কা লাউয়ের মতো এদের আঁকার | 
তবে টর্পেডোর চেয়ে এগুলি অনেক ছোট | 
একধারের জানলার কজা-দেওর়া! টাকন] সরিয়ে দিতেই সামনের সমস্ত দৃশ্য 
পুরু কাচের ভেতর দিয়ে দেখ। গেল। সেই ভীষণ জানোয়ারটা লোকটিকে ধরে 
ফেলেছে বললেই হয়। তিনটি ভয়ঙ্কর ee জলের ওপর উচু করে তুলে সে 
বোধহয় শিকারের ওপর পড়বারই উদ্যোগ করছিল। নার! সে-্দৃশ্য দেখে এক 
মৃহ্ত অপেক্ষা করল না। বোমা নিক্ষেপের অন্্রটি একটুখানি, ঘুরিয়ে লক্ষ্য স্থির 
করে তৎক্ষণাৎ সুইচ টিপে দিলে | সামনের জলে আলোড়ন তুলে আমাদের 
ছোট টর্পেভোটি বিছুৎবেগে বেরিয়ে গেল | 
তারপরই ভয়ঙ্কর একট! বিস্ফোরণ হয়ে জানোয়ারটার ছুটো we ছিন্নভিন্ন 
হয়ে গেল। কিন্তু এই সামান্য আঘাতে সে বিশাল জানোয়ার কাবু হবে ভেবে 
আমি ত্যন্ত তুল করেছিলাম | আহত হয়ে তার মুর্তি এমন ভয়ঙ্কর হয়ে উঠবে 
কে জানত! একসঙ্গে সমস্ত শুড় ক্ষিপ্তভাবে আছড়ে আস্ফালন করে নিচেকার 
সমস্ত জল সে তোলপাড় করে তুলন। জলের সে বিপুল আলোড়নে আমাদের 
যান পর্যন্ত ছুলভিল। জানোয়ারটির শাস্ত মুঠি দেখেই ভয় পেয়েছিলাম, 

তার এই ক্ষিপ্ততা দেখে গাঁয়ের রক্ত জল হয়ে গেল। যন্ত্রযানের অপেক্ষাকৃত 
নিরাপদ আশ্রয়ে থেকেও বুক কীপছিল। 

ভয়ের কারণ একেবারেই যে ছিল না তা নয়, কারণ দেখলাম নারার মুখও 
শুকিয়ে এসেছে | কিন্তু সহজে হাল ছাড়বার পাত্র সে নয়। টর্পেডো ছৌড়বার 
অন্ত্রের লক্ষ যথাসম্ভব স্থির করে, সে পরের পর গোল! দিয়ে জানৌয়ারটিকে 
আঘাত করতে লাগল । আমি তাকে গোলা জুগিয়ে দিতে লাগলাম। 

নারার অস্থবিধে অবশ্য অনেক। চালাবার লোকের অভাবে তাঁকে যন্ত্রটিকে 
থামিয়ে রেখে আসতে হয়েছে | জানোয়ারটির সঙ্গে সঙ্গে যন্ত্রযানের গতি 
পরিবন্তিত করতে পারলে অস্ত্র ছোড়বার অনেক বেশি স্থবিধে হত। দ্বিতীয়ত, 
জানোয়ারটির আক্ফালনে নিচের উজ্জল কাদা ঘুলিয়ে উঠে সমস্ত অস্পষ্ট করে 
ফেলেছে। তাঁর ভেতর জানোয়ারটিকে আঘাত করতে, আক্রান্ত লোকটির 
গায়ে গোলা না লেগে যায় এ বিষয়ে তাকে সর্বদাই সাবধান হতে হচ্ছিল। 

যন্ত্রযানটি স্থির থাকার জন্যেই অবশ্য বিপদ আমাদের একটু বেশি হয়েছিল। 
এক সময়ে উধ্বে ছুটি শুড় তুলে জানোয়ারটি আমাদের যন্ত্রধানের নিচেকার 
প্যাডল প্রায় ধরে ফেলেছিল আঁর-কি! নারা উপযুক্ত সময়ে একটি গোলার 
আঘাত নিয়ে আসন্ন বিপদ থেকে আমাদের উদ্ধার করলে । পরে শুনেছিলাম 
জানোয়ারটির শরীরের শক্তি এমন প্রচণ্ড cH অনায়াসে তাঁর শুঁড়ের আকর্ষণে 
আমাদের প্যাডল বেঁকে, দুমড়ে খুলে আসতে পাঁরত। এবং প্যাডেল ভেঙে 
পড়ার সঙ্গে সঙ্গে বাইরের জল ভেতরে ঢুকলে আর আমাদের নিস্তার ছিল না | 

পরের পর অনেকগুলি গোলা খাবার পর জানোয়ারটা ক্রমশ নিস্তেজ হয়ে 
এল । তার অধিকাংশ শুঁড় তখন ছিন্নভিন্ন হয়ে গেছে। তার দেহের ফিকে 
লাল শোণিতে সমস্ত জল রঞ্জিত। নারা শেষ ছুটি গোল! মারবার পর, একবার 
অস্থিরভাবে জলের ভেতর নড়েচড়ে উঠে পাহাড়ের মত জানোয়ারটা একদম 
স্থির হয়ে গেল । উজ্জল কাদাও তখন খিতিয়ে আসছে। দেখা গেল ফৌভাগ্যকরমে 
আক্রান্ত লোকটার কোন ক্ষতি হয় নি।: জানোয়ারটি প্রথম আহত হয়ে 
* আস্ফালন করবার সময়গজলের “চেউরেই লৌহ eT CTRL দুরে লিয়ে 
পড়েছিল | সেইখানেই সে দীডিয়ে আছে। 

খানিক বাদে aa তার কাছাকাছি নামিয়ে, পাম্প-বর দিয়ে নারাই তাকে 
ভেতরে নিয়ে এল। আমি এগিয়ে তাঁকে অভ্যর্থনা করতে যাচ্ছিলাম, কিন্ত 
হঠাৎ একটি জিনিস দেখে থমকে দীড়িয়ে পড়লাম। লোকটির একটি হাতে 
একটি তাবিজের মত জিনিস বীধা এবং তাঁবিজের ঠিক মাঝখানে আমরা যে 
জাহাজে করে অষ্ট্রেলিয়া যাচ্ছিলাম, তারই মার্কা-মারা একটি পেতলের বোতাম 

আমার জামা Col আমার কাছেই আছে, তার কোন বোতামও খোয়া যার 
নি। এ কি তাহলে শরতের কোটের বোতাম ! ) 
এ বোতাম এ লোকটা পেল কোথায় এবং এটিকে যত্ব করে তাবিজ করে 
বাখারই বা অর্থ কী? 
বাইশ 
আমায় চমকে দাড়িয়ে পড়তে দেখে ও আমীর দৃষ্টি কোন্দিকে নিবদ্ধ তা বুঝতে 
পেরে লোকটা এবার নিজেই কথা বললে । 
‘আমার হাতের চিহ্ন দেখে কি অবাক হচ্ছেন ?, 
আমি মাথা নাড়ায় লোকটা বললে, “নিলাঙে সব পাঁটকিলেদের হাতেই 
আজকাল এই তাবিজ বেঁধে দেওয়া হয়েছে৷” 
পাহাড় কেটে তৈরি যে জলের নগরে আমাদের প্রথমে নিয়ে যাওয়া হয়েছিল 
তার নাম যে “নিলা, এইটুকু আমি এতদিনে জানতে পেরেছিলাম । কিন্ত 
লোকটার কথা আমার একটুও বিশ্বাস হল না । আমাদের সমুদ্রযাত্রার জাহাজের 
প্রথম ইংরেজি অক্ষর বোতামটির উপর স্পষ্টভাবে লেখা | এ বোতাম ও এ চিহ্ন 
দলের রাজ্যে কোথা থেকে আসতে পারে? এতদিন বাদে হঠাৎ পাটকিলেদের 
এ রকম চিহ্ন-দেওয়া তাবিজ পরকার অর্থই বা কী। সত্যি কথা বলতে কি, 
লোকটার ওপর আমার একটু সন্দেহই হচ্ছিল। অথচ সন্দেহটা অত্যন্ত অস্পষ্ট 
পরিষ্কারভাবে আমি কিছুই বুঝতে পারিনি । 
লোকটার নাম fie | এমন সময়ে এ জায়গায় এসে পড়বার কারণ সম্বন্ধে 
Fas নারাকে যে বিবরণ দিলে তার ভেতরেও খু'ত ধরবার কিছু নেই। 
আমরা আপাতত যেখানে ছিলাম সেটা জলের রাজ্যের খনি-প্রদেশ বলা 
চলে । শুনলাম এখান থেকে পেট্রোলের মত একরকম তেল পাওয়া যায় 1 জলের 
রাজ্যের সমস্ত কাজ যে বৈদ্যুতিক শক্তিতে চলে, এই তেল থেকেই তা সংগ্রহ. 
করা হয়। এই খনি-প্রদেশে পাটকিলে মভুরদের বড়-বড় কয়েকটি be আছে। 
নিলাঙ থেকে পালিয়ে fae সেই টঙের উদ্দেশেই যাচ্ছিল । পথে এই বিপদ । 
. মিঙ যে Rats থেকে আসছে এ বিষয়ে সন্দেহ করবার অবশ্য কিছু ছিল না। 
নিলাঙের অনেক খবরই সে দিল। কিন্তু শরং সম্বন্ধে সে কিছুই জানে না 
দেখলাম | 
আশ্চর্যের বিষয় নারা মিঙকে এতটুকু বিশ্বাস করে নি। আমি এক সময়ে 
একলা পেয়ে আমার সন্দেহের কথা তাঁকে জানালাম, fee তাতে সে হাসল 
Wel শরতের বোতামের কথাটা তাঁর মনে তেমন না ধরতে পারে ভেবে 

আমার মনে সন্দেহের অপর যে কারণগুলো ছিল whe তাকে জানালাম! : 
বললাম, পাটকিলে হলেও ওর নাকে যে ঠুলি ছিল তা লক্ষ্য করেছ কি?’ 

নার! তাঁতে হেসে বললে, “ভাতে কী হয়েছে! মিঙ যে বুড়ো! পটিকিলের৷ 
বুড়ো হবার সঙ্গে সঙ্গে অনেক সময় জল থেকে হাওয়া টানবার শক্তি হারিয়ে 
ফেলে | তখন তাদের ঠুলি দরকার ZA? 

এ খবরটা সত্যি আমার জানা ছিল না। তবু আমি আবার বললাম, “কিন্ত 
ওর ব্যবহার কি তোমার একটু অদ্ভুত ঠেকে নি? তোমার মত চেহারার 
লোককে এই যন্ত্রধানে দেখে যতটা আশ্চর্য Head হওয়া উচিত ছিল তা ,সে হয় 
নি কেন? 

নারা এই কথাতেও হেসে বললে, ‘ন! যদি হয়ে থাকে তাতে ওকে সন্দেহ 
করবার কী আছে?’ 

সত্যিই ভাল করে ভেবে দেখলে সন্দেহের বিশেষ কোন কারণ নেই । তার 
হাতের তাবিজের বৌতামটিই আমায় ভাবিয়ে তুলেছিল বটে। কিন্তু তার 
একটা অত্যন্ত সহজ ব্যাখ! হয়ত থাকতে পারে । মম থেকে এ সন্দেহ আমি 
মুছে ফেলার চেষ্টাই করলাম | কিন্তু কী জানি কেন কিছুতেই নিশ্চিন্ত হতে 
* পারলাম না। টু 

খনি-অঞ্চলের ওপর দিয়ে আমাদের যন্ত্রযান এইবার চলছিল | নিচে জায়গায় 
জায়গায় জাহাজের alert মত উচু ধাতুনির্সিত দণ্ড। দু'একটা টবাকৃতি 
পাঁটকিলেদের Bee চোখে পড়ল | fre সেগুলি সমস্ত পরিত্যক্ত | সেখানকার 
পাটকিলেরা বেশিরভাগ সাদা-পোশাকীদের আক্রমণে মারা পড়েছে। যে কজন 
বেঁচেছে তাঁরা জঙ্গলে আশ্রয় নিয়েছে। 

খনির অঞ্চল শেষ হতেই আবার ছোটখাট একটি জলজ অরণ্য দেখা গেল। 
এ ভঙ্গলটি তেমন ঘন ন! হলেও শুনলাম অত্যন্ত বিপদসঙ্ছুল। অত্যন্ত হিং 
কয়েক জাতীয় জলচরের এইখানে আড্ডা । পারতপক্ষে এ রাজ্যের লোক এ 
জঙ্গলের দিক মাঁড়ায় না। যন্ত্রান ছাড়া এদিকে আমাও নাকি নিরাপদ নয় | 

এই জঙ্গলের দিকে যন্ত্রযান চালাবার উদ্দেশ্য আগে ঠিক বুঝতে পারিনি । 
তারপর প্রথম খাবারের খোঁজে যে জর্ঘলে আমরা এসেছিলাম, সেখানকার 
পাঁটকিলে সঙ্গীদের ইসাঁরার কথা আমার মনে পড়ল। মনে হল তারা 
হয়ত তখন এই জঙ্গলেই কোন গোপন আড্ডার কথা ইসারায় নারাকে জানিয়ে 
বাঁধা না পড়লে দলবল নিয়ে তখন আমরা হয়ত ঠিক এইদিকেই 


, খানিক বাদেই ত! বোঝা গেল। জঙ্গলের একটা 

জায়গা অত্যন্ত ঘন মনে হচ্ছিল । বিশেষ করে ছুটি জলজ গাছ সেখানে অত্যন্ত 
উচু হয়ে অরণ্যের মাথা ছাড়িরে উঠেছে। জলজ জঙ্গলে এত উচু কোন গাছ 
আগে দেখিনি। একটু কাছে আসতেই বোঝা গেল সেছুটি গাছ নয়। ভাঙা 
একটি জাহাজের মাস্তল জলজ উদ্ভিদে জড়িয়ে গেছে। পারার যে এইটিই লক্ষ্য 
এ বিষয়ে আর সন্দেহ করবার কিছু ছিল al 
এ জাহাজটি কবে ওপরের সাগর-জলে ডুবে গেছল কে জানে? আপাতত 
সমুদ্রতলে বিকৃত ভগ্ন অবস্থায় জলজ শ্যাওলা ও গুলে আচ্ছাদিত হয়ে তাঁর চেহারা 
একেবারে বদলে গেছে। মাস্তলদুটি না থাকলে জাহাজ বলে তাকে আর 
চেনবার উপায় ছিল না। ঘন একটা বিশাল জলজ ঝোপ বলেই মনে হত। 
আমাদের ARNT ধীরে ধীরে সেই জাহাজের উধ্বে এসে থামল । নার! 
একটি হাতল . ঘুরিয়ে সেটিকে নিচে নামাবার উদ্যোগ করছে, এমন সময়ে 
অপ্রত্যাশিত একটি ঘটনা ঘটে গেল। নারার মুখ দেখে বুঝলাম সে এর জন্যে 
প্রস্তুত ছিল না। কোপে ঢাক! সেই জাহাজের ভেতর থেকে সহনা জল-গোলা 
ছুটে এসে আমাদের অত্যন্ত নিকটে কেটে গেল | 
নারা প্রথমটা একটু হতভম্ব হয়ে গেলেও পরমুহতে নিজেকে সামলে 
নত্যানটিকে নিচে না নিয়ে গিয়ে আরে! একটু ওপরে চালিয়ে দিলে । আমর! 
ওপরে ওঠবার আগেই অবশ্য আরো! অনেকগুলি গোলা আমাদের চাঁরিধারে 
এসে ফেটে গেছে। একটির আঘাতে আমাদের য 
তে| আর-একটু হলে চূর্ণ হয়ে যেত। 
যথাসম্ভব সে গোলার নাগালের -বাইরে যন্ত্রধানটিকে তুলে নার! নিচের 
সার্চ লাইট জেলে দিলে। ব্যাপারটা যে কী তা এবার আমিও বুঝতে পেরেছিলাম | 
কেন যে এ কথা আগে আমার ও শারার মনে হয় নি এই ভেবেই এখন অবাক 
হলাম। এই নিম্ছিত জাহাজটিই পলাতক পাটকিলেদের গোপন af 
তাদের এই গোপন আড্ডার ওপর যন্ত্র 
তদের পক্ষে স্বাভাবিক । এ যন্ত্যান যে 
কেমন করে বুঝবে? তারা নিশ্চয়ই 
সন্ধান পেয়ে শাদা-পোশাকীরাই 


ভ্যানের নিচের প্যাডজ্‌ 


পাত আসতে দেখে ভীত হওয়া 
তাদের শত্রুপক্ষের নয় এ কথা তারা 


ভেবেছিল যে তাঁদের গোপন আশ্রয়ের 
তাদের আক্রমণ করতে এসেছে। 


এই গোপন স্থান রক্ষা করবার জন্যে তাঁরা কী রকম ব্যাকুল ত! পরক্ষণেই 
বোঝা গেল। সেই নিমজ্জিত জাহাজের ভেতর থেকে শুধু যে গোলাই ছুটতে লাগল 
ত! লয়, দেখলাম সমস্ত বিপদ অগ্রাহ্ করে কয়েক দল পাটকিলেও বেরিরে 
পড়েছে। নস করে কে জানে, তারা বাহন-রূপ কয়েকটি মহারূর্ম ও ছাতা- 
TN জোগাড় করেছে। সেই বাহনের পৃষ্ঠ থেকে আমাদের যন্ত্রধানের 

অত্যন্ত দুর্বল দুটি স্থান__অর্থাৎ নিচের ও পাশের প্যাভল্‌ লক্ষ করে তীরা IE 
জলবন্দুক ছুড়তে লাগল | 

আমরা যে অত্যন্ত মুস্কিলে পড়লাম এ কথা বলাই বাহুল্য । নিজের দলের 
লোকের বিরুদ্ধে নীরা.গোলা-গুলি কেমন করে ছোড়ে ! অথচ তাড়াতাড়ি 
একটা কিছু উপায় না করতে পারলে পা্টকিলেদের আক্রমণে আমাদের যন্তরযান 
বিকল হবার আশঙ্কা অত্যন্ত বেশি। আমি নিজে তো বিপদ থেকে উদ্ধারের 
কোন সহজ উপায়ই দেখতে পেলাম না | 

পাটকিলেদের আক্রোশ ও উত্তেজনা বেশি না হলে তার হয়ত লক্ষ্য. করত 
যে তাদের বিরুদ্ধে WR থেকে একটি are নিক্ষিপ্ত হয় নি। কিন্ত তখন 
তারা একরকম উন্মাদ হয়ে গেছে। আমাদের চাঁরিপাশে ঘুরে ঘুরে তারা 
অবিশ্রান্তভাবে অস্ত্র নিক্ষেপ করতে লাগল। তাঁদের ব্যাপার দেখে মনে হল 
এ বিপদে আত্মরক্ষার জন্যেই হয়ত শেষ পর্যন্ত আমরা তাঁদের আঘাতের জবাব 
না দিয়ে পারব না। মিঙ তো বিরক্ত হয়ে নারাকে সেইরকম বোবাচ্ছিল। 

নারা কিন্তু তখন তার সঙ্কল্প স্থির করে ফেলেছে। এই আক্রমণের 
কোনরকম প্রত্যুত্তর দেবার চেষ্টা না করে অত্যন্ত ধীরভাবে সে সার্চলাইট 
নিচের জলে ঘোরাচ্ছিল। দেখলাম তার সার্চলাইট ঘোরানো মোটেই এলোমেলো 
নয়। কয়েকবার লক্ষ্য করবার পর বোঝা গেল সার্চলাইটের আলো তার 
একইভাবে বাঁর-বার নিচের জলের ওপর ঘুরছে। একটা, যেন চিহ্ন 
সার্চলাইটের দ্বারা সে জলের ওপর আঁকতে চায়। foal অনেকটা ইংরিজির 
িবলিউ”-এর মত | 

এ চিহ্ন তাঁদের কতক্ষণে নজরে পড়ত কে জানে ! সেই অপেক্ষায় থাকতে 
গিয়ে হয়ত আমাদের যন্ত্রযান আগেই ধ্বংস হয়ে যাবে আমার এইরকম SIS 
হচ্ছিল | পাঁটকিলেরা যেভাবে আমাদের প্যাডল লক্ষ করে গুলি-গোলা 
ছু'ড়ছিল তাতে যে-কোন মুহূর্তে আমাদের যান ভেঙে যেতে পারত। 

কিন্তু খানিক. বাঁদে আমরা যে তাদের আঘাত করবার কোন চেষ্টা করছি 
না, এটি বোধহয় তাঁদের নজরে পড়ল | জাহাজ থেকে গোল! ছোড়া হঠাৎ 
দেখা গেল বন্ধ হয়ে গেছে। দুজন পাটকিলে একটি ছাত|-জানোয়ারে চড়ে 
আমাদের যন্বপোতটি বার-ছুই প্রদক্ষিণ করে গেল, অথচ কোনপ্রকার গুলি 
ছে"ড়বার চেষ্টা করলে না। তাঁরা বোধহয় ব্যাপারটা বোঝবার চেষ্টা করছিল। 

এবার সময় হয়েছে বুঝে নারা যন্ত্রটিকে ধীরে ধীরে আবার নামাতে শুরু 
করলে । কিন্তু পাটকিলেদের সন্দেহ তখনও একেবারে যায় নি। যন্ত্রধানটি 
নামাবার উদ্যোগ করতেই এটা শক্রপক্ষের নতুন একটা চাল মনে করে আবার 


৮৩ 


তাঁরা গোলা-গুলি ছু'ড়তে শুরু করলে। বাধ্য হয়ে নারাকে আবার ওপরে 

উঠতে হল। 
| এবার নারাও দেখলাম বেশ একটু বিচলিত হয়েছে । আমরা যে 
কোনরকম অনিষ্ট করতে নয়, বন্ধুভাবে তাদের সাহায্যের জন্যেই এসেছি এ কথা 
পাটকিলেদের বৌঝাবার কৌন উপায়ই সে বোধহয় খুঁজে পাচ্ছিল না! এত 
কষ্টে একটি যন্ত্রযান সংগ্রহ করে এসে ফিরে যাওয়া যায় না। অথচ এগুতে 
গেলেই বিপদ | | 

মিঙ উত্ত্যক্ত হয়ে এ জায়গা ছেড়ে চলে যাবার পরামর্শ দিচ্ছিল। নারা 
শেষ পর্যন্ত হয়ত তার কথাতেই রাজি হত। কিন্তু পাটকিলেদের হঠাত স্থবুদ্ধি 
হল। আমিই লক্ষ করে দেখলাম জাহাজ থেকে তীর! একটা সার্চলাইটের 
আলো উবে জলের ওপর ঘোরাচ্ছে। তাদের niet exe 
ইংরিজি ভবলিউএর মত | 

নারার দৃষ্টি আমি তৎক্ষণাৎ 01৮7৮ এ সাঙ্কেতিক 
চিহ্ছের অর্থ আমি জানি না” কিন্তু দেখলাম নারার মুখ তাতে গ্রফুল্প হয়ে উঠেছে। 
তারপর খানিক সার্চলাইটের ভাষায় উভয় পক্ষে কি কথা হল কে জানে | শুধু 
আবার যখন নারা যন্ত্রানটিকে নিচে নামালো তখন পাঁটকিলেরা কোনপ্রকার 
আক্রমণের চেষ্টাই করল না দেখলাম | 


তেইশ 
পাটকিলেদের শেষ পর্যন্ত আমাদের acme বোঝাতে পেরে আমরা বেশ 
উল্লসিত হয়ে উ | নারাও যন্গপোত- থামিয়েই উত্তেজিতভাবে 


তাড়াতাড়ি পাম্প-ঘরে নেমে গেল। আমিও তার পেছু-পেছু গেলাম। পাম্প-ঘর 
দিয়ে বাইরের জলে বেরুতেই বহু পাটকিলে আমাদের ছেঁকে ধরল। নাঁরাকে 
দেখে, বিশেষত সে একটা ঘ্যান জয় করে এনেছে দেখে তাঁদের উৎসাহ আর 


MAA) তার| একরকম সমারোহ করেই জাহাজের গোপন আড্ডায় আমাদের 
নিয়ে গেল। 


জাহাজটিকে দেখলাম তারা সম্পূর্ণভাবে নিজেদের প্রয়োজনমত বদলে গড়েছে। 
লজ ঝোপের আড়ালে তাদের ভেতরে ঢোকবাঁর পাম্প-ঘর অতি সুকৌশলে 
সুকোনে|। বাইরে থেকে কিছু টের পাবার জো নেই। জাহাজের একবারে 
শকল হাওয়া তৈরি করবার কল। সেটিও গ্রচ্ছন্ন। জাহাজের ভেতরটা 
একদম নতুন করে তৈরি! সেখানকার ঘরগুলি জল ঢুকতে না পারে এমনভাবে 

আটা। কয়েকজন পলাতিক পাটকিলে কিছুদিনের মধ্যে এমন একটা বৃহৎ 
ব্যাপার গড়ে তুলেছে দেখে আমি আশ্চর্য হয়ে যাচ্ছিলাম | 

পাম্প-ঘরের ভেতর দিয়ে জাহাজের বড় ঘরে ঢুকে মনে হল আমি একটা 
বড় যুদ্ধের কারখানায় এসে পড়েছি। চাঁরিধারে Witla জল-বন্দুক, দু-একটা 
জল-কামান ও নানাপ্রকার ছোটখাট অস্ত্র। সশন্তর হয়ে বিস্তর পাঁটকিলে সেখানে 
ঘুরে বেড়াচ্ছে । বুঝলাম পাটকিলেরা তাদের লাঞ্ছনার শোধ নেবার জন্যে প্রস্তুত 
হয়েছে। সংখ্যায়ও তারা কম নয়। অত বড় জাহাজের খোলেও তাঁদের স্থান- 
সঙ্কলান হচ্ছে না মনে হল। 

আমাদের অভ্যর্থনা করতে কয়েকজন পাটকিলে এগিয়ে এসেছিল। 
পোশাকের বিশেষত্ব দেখে তাদের একজনকে এখানকার সর্দার বলে মনে হল। 
একটি যন্ত্রধান দখল করে নারা পাটকিলেদের যে অত্যন্ত উপকার করেছে সে 
কথা৷ জানিয়ে লোকটা নারাকে অনেক ধন্যবাদ দিল। বুঝতে না পেরে 
আমাদের বিরুদ্ধে তার! যে গোল! ছুঁড়েছিল তাঁর জন্যে ক্ষমা প্রার্থনাও করলে | 
ভেবেছিলাম আমার সন্বন্ধে কোন কথা হয়ত সে জিজ্ঞাসা করবে। কিন্তু তার 
সে রকম কোন কৌতুহল দেখা গেল না। আমাদের জন্যে একটি আলাদা ঘর 
বন্দোবস্ত হয়েছিল জাহাজের একধারে। সেইদিকে আমাদের পথ দেখিয়ে নিয়ে 
যেতে যেতে সর্দার পাটকিলেদের ভবিষ্যৎ কর্তব্য সন্ধে নারার সঙ্গে আলোচনা! 
করছিল। শুনলাম কিছুক্ষণ বাদেই তাদের এক বিশাল সভা বসবে । নিলাঙের 
থেকে একজন পাটকিলে পালিয়ে এসে সম্প্রতি তাদের সঙ্গে জুটেছে। তার 
কাছে নিলাঙের অবস্থা শুনে সভায় পাটকিলেদের কর্তব্য নির্ধারণ করা! হবে। 

এই পর্যন্ত শুনেই আমি হঠাৎ চমকে উঠলাম । Fale থেকে পলাতক 
পাটকিলের কথা উঠতেই আমীর মিঙের eal মনে পড়ে গেছল। আমাদের 
বন্দী দুজন শাদা-পোশাকীও যে যন্থপোতে আবদ্ধ হয়ে আছে সে কথাও আমার 
সেইসঙ্গে স্বরণ হয়েছে। যতদূর সম্ভব মনে করে দেখলাম, মিঙ আমাদের সঙ্গে 
যন্ত্রপোত থেকে বেরোয় নি। আমরা তখন বাইরে বার হবার আনন্দে এমন 
মত্ত যে মিঙের অনুপস্থিতি লক্ষ্যও করিনি । কিন্ত মিঙের আমাদের সঙ্গে না 
আসার কারণ কী? সে গেল কোথায় ? 
নারার হাতি ধরে টেনে আমি উত্তেজিত কঠে বললাম, 'নারা, মিঙ কোথায় ? 
সে তো আমাদের সঙ্গে আসি নি!” 

আমার উত্তেজনা দেখে সর্দার ও নারা দুজনেই অবাক হয়ে ফিরে দীডিরে 
পড়েছিল । সর্দার নারাকে জিজ্ঞাসা করলে, 'মিঙ কে? 

নার! সর্দীরকে যথাসম্ভব মিঙের উদ্ধার-বৃত্তান্ত জানিয়ে আমায় বললে, ‘তোমার 

এখনও সন্দেহ যায় নি দেখছি fe এতক্ষণ কৌন এক দলে মিশে fe 
করছে হয়ত আমাদের সঙ্গে আনার তার কী দরকার আর iy 

কিন্তু আঁমি এ কথায় আশ্বস্ত হতে পারলীম,না। বললাম, ‘কিন্তু তাকে 
যে যন্ত্রপোত থেকে বেরুতেই দেখি'নি ৷ 

নারা একবার হাসল, কিন্তু সর্দার বললে, ‘সন্দেহ যদি হয়ে থাকে তার 
মীমাংসা করে কেলাই ভাল | আমি মিঙ কোথায় আছে খৌজবার ব্যবস্থা করছি। 

একজন পাঁটকিলে সৈনিককে ডেকে সর্দার মিঙকে খুঁজে আনবার আদেশ 
দিলে। নারার কাছে মিঙের চেহারার বর্ণনা শুনে নিয়ে সৈনিকটি চলে CAA | 

আমার সন্দেহ যে অতখানি সত্য বলে প্রমাণিত হবে wl আমিও আশা 
করিনি। আমর! ঘরে গিয়ে বসবার খানিক বাদেই একজন সৈনিক এসে 
খবর দিলে যে মিঙ বলে কাউকে জাহাজে পাওয়া যাচ্ছে না। আমরা যে 
চেহারার বর্ণন! নিয়েছি সেরকম চেহারার কোন লোকও জাহাজে নেই। 

বিস্ময়ের ওপর বিস্ময় ! এ সংবাদে EATS হয়ে আমর! উঠে পড়তেই 


আর-একজন এনে খবর দিলে যে ARR থেকে আমাদের বন্দী শাদা-পোশাকীদের' 


যার| ধরে আনতে গেছল তারা শুধু হাতে ফিরে এসেছে। যন্ত্রযানে কোন 
শাদা-পোশাকী নেই | 

মিঙ ও আমাদের বন্দী শাদা-পোশাকীর। ঘন্ত্রধান থেকে পালিয়েছে খবর 
-পাঁওয়ামাত্র সমন্ত ডূবো-জাহাজে সাড়া পড়ে গেল। আমার সন্দেহে গোড়ায় 
কর্ণপাত করে নি বলে নারার তখন আর আফশোসের সীম! নেই। নিশ্চিত 
মৃত্যু থেকে তাঁকে রক্ষা করবার প্রতিদানে মিঙ আমাদের এমন সর্বানাশ করবে 
কে জানত! কিন্ত শুধু আকশোনে col আর ফল হবে না! মিঙ ও শাদা- 
পোশাকীরা পালিয়ে নিলাঙে গিয়ে পৌছবার আগেই তাদের ধরতে হবে। না 
ধরতে পারলে পাটকিলেদের কোনমতেই আর রক্ষে নেই | 

মিঙ যে শাদা-পোশাকীদের গুপুচর এ বিষয়ে এখন আর কারও সন্দেহ 
ছিল না। বোঝা গেল যে আমাদের অন্তমনস্কতার স্থযোগে শাদ।-পোশাকীদের 
বাধন খুলে দিয়ে সে তাদের নিয়ে নিলাঙের দিকে রওন। হয়েছে । শাদা 
পোশাকীদের আমাদের খাঁটির খবর যদি তারা৷ একবার দিতে পারে তাহলে আর 
পাঁটকিলেদের উপায়.থাকবে ql | অগুন্তি যন্ত্রধান এসে পাটকিলেরা৷ প্রস্তুত হবার 
আগেই তাদের এই গোপন ঘটি ধ্বংস করে দেবে। দেবিপদ থেকে বক্ষ পাবার 
একমাত্র উপায় হচ্ছে fre ও তার সহচরের| এই বিপদসন্কুল অরণ্য পার হয়ে 
নিলাঙে পৌছবার আগেই তাঁদের. রাস্তায় ধরে ফেলা । কী ভাগিয, fre 
যন্তরযান-সমেত পালাবার চেষ্টা করে নি! অবশ্য তাদের তাতে উদ্দেশ্ত-হানির 

নভ্ভাবনা ছিল। গোঁলমালের ভেতর তিনটে লোকের পালিয়ে যাঁওয়া যত 
সহজ একটা গোটা waa নিয়ে উধাও হওয়া তত সহজ নয়। যন্ত্রযান 
নডলেই পাটকিলেদের সন্দেহ হত এবং তখন পাটকিলেদের আক্রমণ এড়িয়ে 
পালানে! সম্ভব হত না। আর সম্ভব হলেও পাঁটকিলেরা তখন নিজেদের বিপদ 
বুঝতে পারত। গোপনে গোপনে শাদী-পোশীকীদের খবর দিয়ে আনা মিউ 
ও তার সহচরদের পক্ষে সম্ভব হত না| মিঙ যে এইসব কথ! ভেবেই যন্ত্রযানটিকে 
ফেলে লুকিয়ে পালিয়েছে এটুকু বোঝা গেল। এতক্ষণে সে কতদূর গিয়ে 
পড়েছে কে জানে! নিলাঙে পৌৌছবার আগে তাকে ধরতে পারার ওপর 
পাটকিলেদের জীবন-মরণ সমস্তা নির্ভর করছে। 

আমাকে কোনমতে তার সঙ্গে নারা নিলে না। আমায় বুঝিয়ে-স্থঝিয়ে 
ডুবো-জাহাজে রেখে কয়েকজন পাঁটকিলেকে নিয়ে মিউ ও তার সহচরদের খোঁজে 
নারা বেরিয়ে গেল। তারা বেগবান ছুটি ছাতা-জানোয়ারে চড়েই রওনা! হল 
দেখলাম । খোঁজ নিয়ে এইটুকু জানা গিয়েছিল যে পাটকিলেদের কোন বাহন 
শত্রুর! সংগ্রহ করে নিয়ে যেতে পারে নি। নেইদিক দিয়ে তাদের একটু 
অস্থবিধেই ছিল | শুধু যে এই জলজ অরণ্যটি হিংস্র কয়েক প্রকার জলজ প্রাণীর 
অত্যাচারের দরুন তাদের পক্ষে বিপদসঞ্কুল ত! নয়, পদত্রজে তাদের পক্ষে WE 
বেশি দূর অগ্রসর হওয়াও শক্ত । তবে নারাদের পক্ষে অস্থবিধের কথা এই 
যে শাদা-পোশাকীরা কোন্‌ পথে পালিয়েছে তা তাদের পক্ষে বোঝা সহজ নয়; 
দ্বিতীয়ত, এই অরণ্যের ঝোপের ভেতর তারা লুকিয়ে থেকে নারাদের সন্ধান 
ব্যর্থ করতেও পারে | 

নারার দল ছাতা-জানোয়ারে চড়ে তীরবেগে বেরিয়ে যাবার পর আমর! 
উদ্দিগ্রভাবে আবার ডুবো-জাহাজে ফিরে-এলাম। এইবার নারার অভাবে এই 
সমস্ত অপরিচিত পাটকিলেদের ভেতর আমি কেমন নিজেকে অসহায় বলে 

, অনুভব করছিলাম । সর্দার অবশ্য আমার সঙ্গে অত্যন্ত ভাল ব্যবহারই 

করছিল | শাদা-পোশাকীদের পালানোর ফলে যে অবস্থার সৃষ্টি হয়েছে তার 
আলোচনা করবার জন্যে তখন পাটকিলেদের একটি ASI আহৃত হয়েছে। সদার 
আমায় সে সভায় আসতে বলে নিজের কাজে চলে গেল। আমি খানিক 
বিশ্রামের আশায় আমাদের জন্যে নির্দিষ্ট ঘরে গেলাম । 

কিন্ত বিশ্রাম করতে পারলাম না। মন তখন আমার অত্যন্ত চঞ্চল ৷ 
file ওপক্ষের গুপ্রচর এ কথা প্রমাণ হবার পর শরৎ সম্বন্ধে দুর্ভাবন! আমার 
অত্যন্ত বেড়ে গিয়েছিল । : তার সন্ধে দেখা হবার আশা অবশ্য এ জীবনে 
আমার আর ছিল না, কিন্ত তবু সে নিরাপদে আছে জানতে পারলে খুশি 

হতাঁম। মিঙের কবচে শরতের বোতাম দেখা অবধি সে সম্বন্ধেও আমি 
একেবারে হতাশ হয়ে পড়েছিলাম | 
এদিকে এই অপরিচিত পাঁটকিলেদের ভেতরও 'আমার অত্যন্ত অস্বস্তি 
বোধ হচ্ছিল। এদের অধিকাংশ লোকই যে আমাকে সন্দেহের চক্ষে দেখে তাঁর 
প্রমাণ আমি ভাল করেই এইটুকু সময়ের মধ্যে পেয়েছি। একটি লোককে 
বিশেষ করে আমার খারাপ লাগছিল । আমার ওপর অকারণে তার যেন 
একটা বিশেষ আক্রোশ জন্মেছে । এর মধ্যে বহুবার লোকটাকে অত্যন্ত 
facia আমার দিকে চাইতে আমি দেখেছি। আমি এ-ঘরে আসবার 
সময়ও অনেক দূর পর্যন্ত আমাকে অনুসরণ করে অবশেষে অদ্ভুতভাবে আমার 
দিকে চেয়ে সে সরে গেছে। 
লোকটার আমার প্রতি আক্রোশ হবার অবশ্য কোন কীরণ নেই । এ 

পর্যন্ত তার সঙ্গে কোথাও আমার দেখা হয় নি। তার কোন ক্ষতি আমার 
. দ্বারা হওয়া সম্ভবও নয়। তবু তার এই বিদ্বেষের কারণ কী? কিছুই 
বুঝতে না পেরে আমি হতভম্ব হয়ে যাচ্ছিলাম। লোকটার চেহার| অত 
ভীষণ বলেই বোধহয় আমার ভয় অত বেশি করছিল। একে col 
' পাটকিলেদের মুখ আমাদের চোখে অত্যন্ত অদ্ভুত দেখায়, তাঁর ওপর 
কোন একটা দুর্ঘটনায় লোকটার কপাল থেকে নিচের চিবুক পর্যন্ত 
কেটে যাওয়ায় তাঁর মুখটা অত্যন্ত ভয়ঙ্কর হয়ে উঠেছে। লোকটার বিষর সর্দার 
ও নীরাকে বলব কি না ভাবছি এমন সময় একটি জিনিস দেখে অবাঁক হলাম । | 
আমাদের জন্যে নির্দিষ্ট ঘরটিতে একটি বিছানা আর একটি টেবিল ছাড়া আর 
কিছু আসবাবপত্র ছিল না। আমরা যখন ঘরে ঢুকি তখন ঘরের আসবাবপত্র 
আমি ভাল করেই লক্ষ্য করেছিলাম । কিন্তু এমন আশ্চর্য হয়ে দেখলাম 
টেবিলের ওপর ছোট একটা কৌটোর মত জিনিস রয়েছে। কৌতূহলী হয়ে 
আমি কৌটোটা খুলে ফেললাম। কৌটোর ভেতর পাকানে| একটুকরো 
কাগজ ছাড়া আর কিছু নেই। কাগজটায় কি যেন লেখা ছিল, কিন্ত 
নিলাঙের কথা বুঝতে পারলেও তাঁদের লেখা অক্ষর এখনও আমি চিনি না। 
কৌটোর চিঠির কোন অর্থই আমি বুঝতে পারলাম a) কী উদ্দেশ্যে 
আমাদের ঘরে কে কৌটোটা! দিয়ে গেছে তাও জানতে পারা গেল না। 

খানিক বাদেই ডুবো-জাহাজে প্রবলবেগে ঘণ্টা বেজে উঠল | এটা সভা আরন্তের 
ঘণ্টা বুঝে ঘর থেকে আমি বেরুতে যাচ্ছিলাম | হঠাৎ দরজায় থমকে দাড়িয়ে 
পড়লাম । আমার দরজার কাছ থেকে ক্রুতবেগে সেই পাটকিলে সরে গেল। 
আমার দরজার কাছে দীড়িয়ে সে-কী করছিল কে জানে ? রহস্তটা ক্রমশই 
গভীর বলে,মনে হচ্ছিল । 'এই সময়ে নারার অভাবটা বিশেষ করে ARS 
করছিলাম | 

ডুবো জাহাজের মাঝখানের দেলুনটা বেশ প্রকাণ্ড। দেখলাম ইতিমধ্যেই 
সেখানে বিস্তর পাঁটকিলে এসে জড় হয়েছে। সর্দার আমায় দেখতে পেয়ে সভার 
মাঝখানে তার কাছে ডেকে নিল | দেখলাম নেই মুখ-কাটা পাটকিলে লৌকটাও 
সভার এক জায়গায় গিয়ে আসন নিয়েছে। কৌতুহল আর দমন না করতে 
পেরে আমি সর্দারকে জিজ্ঞাসা করলাম, ‘ও লোকটা কে বলতে পারেন?” 

সর্দারও দেখলাম ভাল করে তাকে চেনে না। একটু ভেবে বললেন, “TE 
দূরান্তর থেকে অনেক খনি, অনেক কারখানার মজুর এসেছে | সবাইকে তো 
চিনি না! ও লোকটি কাল কোন দূরের খনি থেকে এসেছে বলে মনে হচ্ছে।? 

সর্দার তারপর একটু অবাক হয়ে জিজ্ঞাসা করলেন, “কিন্তু হঠাৎ ওর খোঁজ 
কেন?’ 

কি জানি কেন সর্দারকে সব কথা বলতে আমার কুঠা হল। বললাম, “না, 
এমন কিছু নয় ।' 

সর্দার তখন সভার চিন্তায় ব্যস্ত বলেই বোধহয় আর কিছু প্রশ্ন করলেন না। 

পাটকিলেদের জরুরি সভা তারপর আরম্ভ হল ! সভার আসল উদ্দেশ্য 
বর্তমান বিপদে পাঁটকিলেদের কর্তব্য স্থির Fal | সর্দার নিজে উঠে প্রথমেই 
অবস্থাটা বুঝিয়ে দিলেন | পাটকিলের সর্দারের বক্তৃতা থেকে নতুন কিছু শিখল 
কি না জানি না, কিন্তু জলের রাজ্যের অনেক wes আমার কাছে প্রথম এইবার 


পরিষ্কার হয়ে গেল । এ সভায় উপস্থিত থাকা সত্যিই আমার সৌভাগ্য বলে 


মনে হচ্ছিল | 
সর্দার প্রথমেই শাদা ও পাটকিলেদের সম্বন্ধ বোঝবার SCT নিলাঙের 


ইতিহাস সংক্ষিপ্ত ভাবে জানিয়ে দিলেন | আমাদের মতই জলের রাজ্যের প্রাচীন 
ইতিহাস পুরাণের আজগুবি গল্পে আচ্ছন্ন | কবে নাকি সব মানুষ পৃথিবীর ওপর 
পরম স্থখে বাস FAS | তখন দেশে পাপ ছিল না» তাই মানুষের হাত-পাঁও 
জোড়া ছিল না। পাঁটকিলেদেরও গলায় কানকো ছিল না | এইখানে একটা 
কথা বলি। পাটকিলেদের সন্ধে গোড়ায় না জেনে আমি কয়েকটা ভুল 

করেছিলাম | তাদের নাকের গড়ন মানুষ ও শাঁদা-পোৌশাকীদের তুলনায় একটু 
অন্যরকম হলেও জল থেকে হাওয়া নেবার তাঁদের এ পথ নয়। তারা ঘাড়ের 
দুধারের কান্‌্কোর মত ছুটি জিনিস দিয়েই জল থেকে বাতাস নেয়। তাদের 


আটা! জামার অদ্ভুত বুনুনির জন্যে এই ব্যাপারটা আমার দৃষ্টি এড়িয়ে গেছল। ' 


পরে জেনেছি শাঁদা-পোশাকীদের সঙ্গে তাদের আসল তফাত এইখানে | ঘাড়ের 
ধারে এই ধরনের মাছের কান্কোর মত যন্ত্র ভূমিষ্ঠ হবার আগে পৃথিবীর 
শিশুদেরও থাকে, তবে পৃথিবীর ওপরকার হাওয়ার এই wae দরকার হর ন! বলে 
শিশু ভূমিষ্ঠ হবার আগে এ জিনিসটি চিহ্ন লুপ্ত হয়ে যায় । পাঁটকিলেদের কিন্ত 
তা হয় না। 
এখন, সর্দার যা বললেন তাই জানাই । সেই তখনকার স্বর্গে দুই ভাই 
রাজত্ব করত। তাদের মুখে ভাব থাকলেও ভেতরে ভেতরে ছিল হিংসা | সেই 
হিংসার ফলেই তাঁদের ঝগড়া বাধে এবং জল ও আকাশের দেবতা ঝগড়া 
bits জন্যে যে বেশি অপরাধী তাকে জলের রাজ্যে নির্বাসিত করেন | সেই 
থেকে WTA জলের রাজ্যে বাস করছে। ভায়ে ভায়ে মিল ন! হলে তাদের এ 
নির্বাসন আর শেষ হবে না। নিলাঙের এই পুরাণের গল্প থেকে বোঝা যায় যে 
সত্যিই বোধহয় একদিন পাটকিলে ও শাদার। একসঙ্গে জলের ওপর কোন দ্বীপে 
বাস করত। SAT তাদের মধ্যে প্রভেদ ছিল না। কোন কারণে সেই দ্বীপ 
ধীরে ধীরে সমুদ্রে ডুবতে থাকে । তখন বিপদ বুঝে তখনকার লোকেরা দ্বীপের 
'ওপরকার একটা বড় পাহাড় খুদে তার ভেতর নিজেদের বাসস্থান তৈরী করে। 
্বীপটা একেবারে সমুদ্র-গর্ভে ডুবে যাওয়ার পরও এই cea পাহাড়ের ভেতর 
তাদের অনেক দিন কাটে। কিন্ত তারপর ক্রমশ লোকসংখ্যা বাঁড়ার ফলে নিলাঙ 
অথা২ সেই ফেপরা পাহাড়ে স্থানের অভাব হয়। খাগ্েরও তখন একটু একটু 
টান পড়েছে। সেই সময়ে সাহস করে যারা পাহাড়ের কবর কেটে বাইরে 
সমুদ্রে বেরিয়ে পড়বার একটু একটু করে চেষ্টা করে তারাই পাঁটকিলেদের 
পূর্বপুরুষ | 


পঁচিশ 
বাইরের জলে বেরুবার পর থেকে নিলাঙের আহারের সমস্তা ঘুচে যায়, ধীরে 
ধীরে নিলাঙের উন্নতি হতে আরন্ত করে। কিন্তু এ উন্নতির যার! মূল, চক্রান্ত 
করে নিলাঙের তখনকার অধিপতিরা তাদেরই দাবিয়ে রাখে। সুনে ar 
বেরুবার দরুন ধীরে ধীরে বহু যুগ ধরে পাটকিলেদের দেহে নান! পরিবর্তন 
আরম্ত হয়। তাদের জল থেকে নিশ্বাস নেবার ক্ষমতা ক্রমশই বাড়তে থাকে | 

সমুদ্রের জলের অধিকাংশ কাজ তাই তারাই করতে আরম্ভ করে। কিন্ত এই 
কাজ করার কলে তাদের উন্নতি হওয়া দূরে থাক, নিলাঙের বড়লোকদের 
অবিচারে তাঁদের ক্ষতিই হয়। পাটকিলের! ধীরে ধীরে তাদের অধিকাংশ 
অধিকার হারিয়ে বসে । আজ জলের রাজ্যের সমস্ত কাঁজ পাটকিলেরাই করে | 
দূর দুর্গম বিপদসম্কুল জলজ জঙ্গলের মাঝে তারাই খনির ভেতর থেকে তেল 
তোলে, নিলাডের নকল হাওয়ার কারখানায় তারাই কাজ করে। সত্যি কথা 
বলতে কি, নিলাঙের সমস্ত অধিবাঁপীকে তারাই নিজেদের জীবন ও পরিশ্রম দিয়ে 
বাঁচিয়ে রেখেছে। অথচ সেই উপকারের প্রতিদানে তাঁরা শুধু অবজ্ঞা, অপমানই . 
পেয়ে আঁনছে। শাদা-পোঁশীক উচ্চবর্ণের প্রতীক-_পাঁটকিলে পোশাকীদের তা 
পরা পর্যন্ত বারণ। তাঁরা এই অবিচারের বিরুদ্ধে কয়েকবার প্রতিবাদ করে 
কোন ফল পার নি। নিলাডের যার! কর্তা তারা তাঁদের কথা তো শোনেই নি 
বরং অত্যাচারের মাত্র! বেশি করে বাড়িয়েছে । পাঁটকিলেরা কারুর কোন 
ক্ষতি করতে চাঁয় না, তারা চায় নিজেদের উন্নতি করার অধিকার । কিন্ত সেই 
অধিকার চাইতে গিয়ে তারা শুধু মারই খেয়েছে । এবার তাই সমস্ত জলের 
রাজ্যে ঘরোয়। বিবাদের আগুন জলে উঠেছে। এই ঘরোয়া৷ যুদ্ধে কত পাটকিলে 
যে মরেছে তার সংখ্যা নেই। কিন্তু তবু তীরা Wel স্বীকার করে নি! 
অনেক কষ্টে তারা এই গোপন আড্ডাটি সংগ্রহ করেছে । এখানে তারা যে 
কয়শত পাটকিলে আছে তাদের ওপরই সমস্ত নিলাঙের ভবিষ্যৎ নির্ভর করছে। 
এবার নিলাঙের স্বার্থপর দলের হাত থেকে যে-কোন উপায়ে ভাল করে বীচবার 
অধিকার পাটকিলেদের আদীয় করতেই হবে। 

সদার এই পর্যন্ত বক্তৃতা দিয়েছে, এমন সময় পেছনের দিকে একটা হট্টগোল 
উঠল । পেছনের পাটিকিলেরা তখন উত্তেজিত ভাবে দাড়িয়ে উঠেছে | তাদের, 
গোলমালে প্রথমটা কিছুই বোঝা গেল না। তারা একটু শান্ত হলে দেখা! গেল, 
fou সরিয়ে নারা ও তার অনুচরেরা, এগিয়ে এসেছে । তাঁদের সঙ্গে বন্দী 
দু-জন শাদাপোশাকী । 

নার! সভার মাঝখানে এসে দাড়াতেই সর্দার থেকে আরম্ভ করে সভার সমস্ত 
পাটকিলে উল্লাসে নীরার জয়ধ্বনি করে উঠল । কিন্তু নাঁরা হাত তুলে সবাইকে 
থামতে SHS করে গম্ভীর স্বরে বললে, ‘এখন আমাদের উল্লাসের সময় নয়। 
শাদা-পোশাকীদের আমর! ধরতে পেরেছি বটে, কিন্তু গুপ্তচর মিঙের কোন 
সন্ধান আমর! পাই নি | এতক্ষণে সে আমদের কী সর্বনাশ করেছে কে জানে 1? 

' ঘটনার এই সাজ্ঘাতিক পরিস্থিতিতে তখনকার মত গোলমাল হয়ে সভা 

ভেঙে গেল। গোপনে পরামর্শ করবার জন্য ঠিক হল খানিক বাদে সর্দারের 

ঘরে নার! ও কয়েকজন পাঁটকিলেদের নেতা মিলিত হবে। খাঁনিকক্ষণের 
জন্যে সেই বহস্তময় কৌটোর কথা আমি ভুলে গিয়েছিলাম । নারাকে এবার 
একল। পেয়ে কৌটো৷ ও কাগজটি আমি তাকে দেখলাম। নীরা নেহাৎ 
তাচ্ছিল্যভরেই কৌটোটা খুলেছিল কিন্তু কীগজটুকুর ওপর চোখ দিয়ে সেও 
স্তম্ভিত হয়ে গেল। 

জিজ্ঞাসা করলাম, “ব্যাপার কী নার!” 

নারা গম্ভীর স্বরে বললে, “ব্যাপার গুরুতর ! শুধু মিঙ নয়, এই ডুবো- 
জাহাজে নিলাঙের আরো গুপ্তচর আছে৷ 

“কী করে বুঝলে ?' 

“বুঝলাম এই চিঠি থেকে। যে কারণেই হোক এই গুপ্তচর তোমার ও 
আমার ওপর একটু সদয় । সে তাই আমাদের বাচাতে চায় ৷” 

কৌতৃহলী হয়ে জিজ্ঞাসা করলাম, “চিঠিতে কী লিখেছে?” 

নার! চিঠিটা পড়ে শোনালো । চিঠির ভাষা এইরকম__“নিলাঙের দেবতা 
তোমাদের দুজনকে রক্ষা করতে চান। পাঁটকিলেদের সর্বনাশ আঁসন্ন। তাঁদের 
Fe ত্যাগ কর। __-তোমাদের বন্ধু ৷” ং 

এই ডুবো-জাহাজের ঘ'টিতেই নিলাঙের গুপ্তচর আছে! কথাটা সত্যিই 
বিশ্বাস কর! কঠিন। বিশেষত সেই গুধ্চচর এত লোক থাকতে শুধু আমাদের 
দুজনেরই শুভাকাঙ্খী কেন যে হল তার কোন কারণ আমরা খুঁজে পেলাম না। 

নীরা কিন্ত ব্যাপারটার অপর একদিকের কথা ভাবছিল। এই ঘাঁটিতে 
গুপ্ুচর কতদিন ধরে প্রবেশ করেছে কে জানে? এতদিনে এখানকার কোন 
গোপন সংবাদ সে যে জেনেছে তাও বল! যায় না। এর মধ্যে নিলাডে যে- 
সমস্ত সংবাদ সে যে পৌছে দেয় নি, তারই বা নিশ্চয়তা কী? আমরা যখন 
দুজন শাদা-পোশাকীর ace মিঙকে ধরে আমাদের গোপন ঘাঁটির খবর 
লুকিয়ে রাখবার চেষ্টা করছি, তখন শাদা-পোশাকীর হয়ত সমস্ত খোজ-খবর 
পেয়ে ডুবে-জাহাজের ঘাঁটি আক্রমণের সমস্ত আয়োজন সম্পূর্ণ করে CRATE | 

নারা চিঠির টুকরোটুকু হাতে নিয়ে গভীরভাবে খানিক চিন্তা করে অত্যন্ত 
ব্যস্তভাবে উঠে দীড়াল। 

জিজ্ঞাস! করলাম, “উঠলে যে বড় ? 

নার! উত্তেজিতভাবে বললে, এখুনি একবার সর্দারের সঙ্গে দেখা করতে হবে।? 

“গুপ্তচর ধরবার জন্য ?' 

নার! হতাশভাবে বললে, গুপ্তচর যে কে, এত লোকের মাঝখান থেকে তা 
বোঝা অসম্ভব । বেশ বোঝা যাচ্ছে এখানকার পাঁটকিলেদের সঙ্গে সে বেশ 

পৰিকারভাঁবে মিশে গেছে। গুপ্তচর বার করতে গিয়ে কোন নিরীহ লোকের 
উপরই হয়ত অত্যাচার হবে|» 

তাহলে সর্দারের সঙ্গে কেন দেখা করতে চাও ? জিজ্ঞাসা করলাম | 

নারা বললে, ‘এক্ষুনি আমাদের সমস্ত পূর্বের প্র্যান বদলে ফেলা দরকার । 
জাহাঁজশবাঁটিতে গুপ্তচর আছে জানবার পর আর আমর! নিশ্চিত হয়ে বসে 
থাকতে পারি না। কে জানে নিলাঙের দল এতক্ষণে কী করে বলেছে !” 

সর্দারের ঘরে পাটকিলেদের গোপন আড্ডায় যেতে আমার একটু সঙ্কোচ 
বোধ হচ্ছিল কিন্তু নারা আমায় জোর করে টেনে নিয়ে গেল। 

আমাদের ঘর থেকে সর্দারের কুঠুরিতে'যাবার পথে দেখলাম পাঁটকিলেরা 
নানা জায়গায় জড় হয়ে উত্তেজিতভাবে মিঙের অন্তর্ধানের ব্যাপারই আলোচনা 
করছে। মিঙের খোঁজ না পাওয়াতেই তার! রীতিমত চিন্তিত হয়ে পড়েছে। 
মনে হল নতুন গুপ্রচরের কথাটা! জানলে না জানি তাদের ভেতর কী আতঙ্কের 
সঞ্চারই হত | 

একটি দলের মাঝখানে মুখ-কাঁটা সেই পাটকিলেটিকেও দেখ্লাম। 
উত্তেজিত কণ্ঠে সে চারিধারের লোকদের কি যেন বোঝাচ্ছিল, আমাদের দেখেই 
লোকটা চুপ করে গেল। সেদিকে আর না চাইলেও বুঝতে পারছিলাম, তার 
সন্দিঞ্ধ দৃষ্টি আমায় বরাবর অনুসরণ করেছে। এই লোকটির রহস্তও আমার 
কাছে মিঙের অন্তর্ধানের মতই ছুর্বোধ্য। কিন্তু আমার সন্দেহের কথা নারাঁকে 
বলবার তখন সময় নেই। 

সর্দারের ঘরে ইতিমধ্যেই জন-চারেক পাটকিলেদের নেতা সমবেত হয়েছে। 
নার! গিয়ে তাদের গুপ্তচরের সংবাদ দেওয়া-মাত্র তাঁরা অত্যন্ত Bhat ও 
উত্তেজিত হয়ে উঠল। সর্দার ব্যাকুলভাবে বললে, ‘মিঙের অন্তর্ধানেই ভয় 
পাচ্ছিলাম__আমাদের থাটিতে আবার গুপ্তচর | তাহলে আমাদের সমস্ত-মতলবই 
এতদিনে নিলা জেনে ফেলেছে!” 

আর-একজন নেতা বললে, “আমাদের নিলাঙ আক্রমণের সময়কার সমস্ত 
প্ল্যানও যে আজ প্রকাশ করে দেওয়া হয়েছে! ‘ 

‘এখন কী উপায় ? সর্দার নাবার দিকে চেয়ে জিজ্ঞাসা করলে। 

নারা ঘরের ভেতর পায়চারি করে বেড়াতে বেড়াতে বললে, “আক্রমণের 
পন্থা আমরা! বেশি বদলাতে পারব না, কিন্তু সময় আমাদের বদলাতে হবে। 
গুপ্চচরের কাছ থেকে শাদা-পোশাকীরা৷ সংবাদ যা কিছু পেয়েছে তার স্থবিধে 
যেন তারা না নিতে পারে । আমাদের আর এক মুহূর্ত নষ্ট করবার সময় নেই ।» 

এবার নেতাদের কথা থেকে পাটকিলেদের নিলাঙ আক্রমণের পদ্ধতি আমি 

জানতে পারলাম । সে পদ্ধতি যার মাথা থেকে বেরিয়েছে সে প্রশংসা পাবার 
যোগ্য | সংখ্যায় এবং অস্ত্রে-শব্তরে পাটিকিলেরা শাদা-পোশাকীদের কাছে নগণ্য | 
সেই বুঝেই নিলাঙের দলকে কাবু করবার অদ্ভূত এক উপায় এরা আবিষ্কার 
করেছে | একদল পাটকিলে নিলাঙের প্রধান গুহা-মুখ সামনাসামনি আক্রমণের 
জন্যে এখান থেকে বেরুবে এবং নিলাঙের লোকদের দৃষ্টি যখন সেইদিকে নিবদ্ধ 
সেই সমর কয়েকজন বাছাই পাঁটকিলে যোদ্ধা অতর্কিত হানা দেবে নিলাঙের 
নকল হাওয়ার কারখানায়। সেই নকল হাওয়ার কারখান। একবার অধিকার 
করতে পারলেই সমস্ত নিলাঙ পাটকিলেদের Ie মানতে বাধ্য | 
পাটকিলেদের এই আক্রমণের সময় নির্দিষ্ট হয়েছিল আগামী জোয়ারের 
মাঝামাঝি সময় । জলের রাজ্যের সময় এই জোয়ার দিয়েই নির্দিষ্ট হয় এতদিনে 
জানতে পেরেছি । এই জোয়ার সমুদ্রের নিচের জলের মৃদু একরকম আলোডন' 
মাত্র। আমাদের পৃথিবীর সময়ের আন্রমানিক বিশ ঘণ্টা অন্তর এই আলোড়ন 
এখানে হয় । নিলাঙের দিনের পরিমাণ এই বিশ ঘণ্টাই হলেও আশ্চর্যের বিষয় 
এই যে তাঁদের ব২সর আমাদের মতই পৃথিবীর সম্পূর্ণ স্ূর্য-প্রদক্ষিণের হিসেবে 
গণন! করা হয়। এর দ্বারা বোঝা যায়, এই জাতি যখন পৃথিবীর ওপরে বাস 
করত তখনকার জ্যোতিষস্গণনাই এখনও এখানে টিকে আছে। বংসরে দুবার 
নিজেদের গণনা মেলাবার জন্যে স্্ষ-তারকার অবস্থান জানতে এখানকার 
| জ্যোতিষীরা সমুদ্রের ওপরে যগ্রযানে করে ওঠে । বাইরের আকাশের সঙ্গে এ 
রাজ্যের লোকের এই দুবারই মাত্র দেখা হয়। সৌভাগ্য বা দুর্ভাগ্যবশত 
জ্যোতিষীদের এমনি এক গণনার সময়ের সঙ্গেই আমাদের জাহীজ-ডুবির সময় 
যে মিলে গেছল এবং সেইজন্যেই আমাদের জাহাজ ফুটো হয়ে যেমন ডুবেছিল 
তেমনিষে আমরা যন্তযানের মুক্ত খোলে আশ্রয়ও পেয়েছিলাম, এ কথ] এতক্ষণে 
নিশ্চয় বোঝা গেছে। ইংল্যাণ্ডের যুদ্ধ-জাহাজ থেকে সাগরের মাঝে অদ্ভূত গন 
দেখতে পাওয়ার রহস্যেরও এই এক ব্যাখ্যা | 
নার! আগামী জোয়ারের বদলে এই জোয়ারেই নিলাঙ আক্রমণের পরামর্শ 
দিলে। তার মত এই যে এইভাবে অতর্কিত আক্রমণ করলে গুগুচরদের সংবাদ 
শাদা-পোশাকীদের আর কোন কাজে লাগবে a | 
সর্দার একটু আপত্তি জানিয়ে বললেন, কিন্তু আমরা যে এখনো সম্পূর্ণ 
প্রস্তুত হই নি 1” 
নারা একটু রেগেই জবাব দিল যে শাদা-পোশাকীরা প্রস্তুত হবার সময় পেলে 
আমাদের প্রস্তুত হওয়ার কোন দামই যে থাকবে না! 
সর্দার কি বলতে যাচ্ছিল, এমন সময় আমরা সবাই চমকে উঠলাম ! সমস্ত 


৯৪" 


জাহাজ-ঘাটিটা ভীষণভাবে হঠাৎ wa উঠেছে। আমর! সবাই কাত হয়ে 
পড়েছিলাম | ঘরের জিনিসপত্রগুলৌও ছিটকে পড়ে গেছল। স্থির অটল 
জাহাজটা কি কারণে এখন দুলে উঠল বুঝতে না পেরে আমি প্রথমটা একেবারে 
হকচকিয়ে গেছলাম। প্রথম দৌলার পর জাহাঁজটা এখনও কিসের ঘায়ে যেন 
কাপছিল। আমি সবিস্ময়ে সকলের দিকে চেয়ে দেখলাম, পাটকিলে নেতারাও 
বেশ একটু যেন উদ্বিগ্ন হয়ে উঠেছে । আমাদের সকলের মনেই প্রথমটা বোধহয় 
একই ভয় জেগেছিল-_নিলাঙের দল জাহাজধাটি আক্রমণ করেছে। কিন্ত 
ভাহাজটা কাপতে থাকলেও সেরকমভাবে অনেকক্ষণ আর না দোলাতে খানিকটা 
আশ্বস্ত হলাম। সর্দার ঘণ্টা বাজিয়ে বাইরের প্রহরীদের ব্যাপার জানবার জন্তে 
তলব করলে । নারাই প্রথম একটু হেসে সবাইকে আশ্বস্ত করে বললে, “ও 
বিশেষ কিছু নয়, কাছেই কোথাও সমুদ্রের তলায় কম্পন হয়েছে ৷” 


প্রহরী এসে যা জানালে তাতে নারাঁর অন্মানই সত্য বলে প্রমাণ হল বটে, 
কিন্তু নার! ব্যাপারটাকে যতখানি হাল্কা করে বলেছিল ব্যাপারটা শোনা গেল 
তত হাক্কা নয়। 

বহুক্ষণ আগেই নাকি বাইরে জলের আলোড়ন অসাধারণভাবে প্রবল হয়ে 
উঠেছিল, এই কম্পনের সঙ্গে জলের স্রোত আরো প্রচণ্ড হয়ে উঠেছে। জাহাজটা 
সেই জলের প্রবল বেগেই এ-রকমভাবে AACE | 


নারার কাছ থেকে জানলাম যে এ রাজ্যে জলের এ রকম বেগ মাঝে মাঝে 
বাড়ে। ব্যাপারটাকে জলের একরকম ঝাড় বলা যেতে পারে। সমুদ্র-তলের 
কোন RE প্রদেশ থেকে সেই সময় প্রচ গুবেগে জলের বিপুল স্রোত বয়ে আসে | 
জলজ গাছপালা, নানা প্রকার প্রাণী অসহাঁয়ভাবে সে শোতে ভেসে যায়। অনেক 
প্রাণী মারা যায়, গাছপালা সব লণ্ডভণ্ড হয়ে যায়। সমুদ্রের তলার ভূমিকম্পের 
সঙ্গে নাকি এই জলের ঝড়ের বিশেষ যোগ আছে। বছদিন আগে একবার 
এমনি ঝড়ে নাকি নিলাঙের সমস্ত মান্ষের জাত লোপ হবার উপক্রম হয়েছিল 
বলে প্রবাদ আছে। স্থখের বিষয় মাঝে মাঝে সামান্য একটু-আধটু জলের স্রোত 
বাড়লেও সেরকম ঝড় TAFE] হয় না। ‘ 

আমাদের আলোড়নটা কিন্ত নিতান্ত সাধারণ নয়। ডুবো-জাহাজট! ক্রমশই 
যেন আরো! জোরে Fifer) সর্দার চিন্তিত মুখে জিজ্ঞাসা করলেন, “একে 
আমাদের আয়োজন সম্পূর্ণ হয় নি, তার ওপর জলের এই প্রবল স্রোতের ভেতর 
আক্রমণ করা কি উচিত হবে ?” 


নারা বললে, এই তো আমাদের সত্যকার সুযোগ! আজ নিলাঙের 

পাহারা তেমন FEL থাকবে ন1। জলের-এই প্রবল স্রোতের ভেতর আমরা 
অনায়াসে শাদা-পোশীকীদের সতর্ক দৃষ্টিকে ফাকি দিতে পারব ।? 

পাটকিলেদের শৃঙ্খলা ও কাজ করবার শক্তি সত্যি প্রশংসনীয় | কিছুক্ষণের 
মধ্যেই সমস্ত আঁয়োজন সম্পূর্ণ হয়ে গেল। | 

পাম্প-ঘবের ভেতর দিয়ে বাইরে প্রথম পা দিয়ে আমি কিন্তু চমকে উঠলাম 
ঘটির ভেতর থেকে বাইরের অবস্থা কিছুই কল্পনা করতে পারি নি। সমুদ্র 
তলের জল-বাত্যা এমন জিনিস কে জানত! স্রোতের অসম্ভব টানে সোজ। হয়ে 
দ্বীড়িয়ে থাকা একরকম অসম্ভব । তাঁর ওপর প্রতি মুহূর্তে ছেঁড়া জলজ জঙ্গলের 
গাছপালা গায়ের ওপর প্রবল বেগে আছড়ে এসে পড়ছে, নানা রকমের মাছ এর 
মধ্যেই ভীত হয়ে বিছ্যুৎগতিতে চারিধারে ছুটে বেড়াচ্ছে। বাইরের গোটাকতক 
সার্চ লাইট জাহাজ-ঘাঁটির গায়ে জালিয়ে দেওয়। হয়েছিল কিন্তু ছিন্ন গাছপালা" 
সমেত অমুদ্র-তলের কাঁদায় স্রোতের জল এমন ঘোলাটে হয়ে উঠেছে যে সে 
আলোর কিছুই প্রায় দেখা যায়-না। 

আমরা যন্ত্রধানেই কজন যাব বলে ঠিক হয়েছিল | জাহাজ থেকে আমাদের 
যন্ত্রধান সামান্য একটু পথ। কিন্ত স্রোতের টান সামলে সেইটুকু যেতেই যেন 
প্রাণান্ত হয়ে গেল। সবচেয়ে Bale হচ্ছিল একটা অস্বাভাবিক তাপে। 


এখানকার সমুদ্র-তলের জলের তাপ সাধারণত আমাদের রক্তের তাপের সমান | 


. অন্যান্য সময়ে সে জলে কোন অস্কবিধেই হয় না, কিন্তু আজ কেন যে তার তাপ 
হঠাৎ এতটা বেড়ে গেছে কিছুই বুঝতে পারছিলাম al) হামাগুড়ি দিয়ে 
দুহাতে ছু-পায়ে মাটি আকড়ে কোনরকমে এগুতে এগুতে শুধু এই ভাবনা ভেবেই 
অবাক হচ্ছিলাম যে এই জলের দুর্যোগের ভেতর কী করে পাটকিলের! তাদের 
আক্রমণের পদ্ধতি ঠিক রাখবে | 

শেষ পর্যন্ত আমার আশঞ্চাই সত্য হল। জলের টানে আমাদের যন্ত্রধান 
একধারে কাতি হয়ে গেছল। নোঙরে তখন ভীষণভাবে টান পড়েছে । কোন- 
রকমে আমরা পাম্প-ঘর দিয়ে ভেতরে ঢুকতেই নোঙর গেল ছিড়ে। তখন 
ডুবো-জাহীজের সঙ্গে ঘন্ত্রধানের ধাক্কা লাগে আবর-কি! নারা অসীম কৌশলে 
সে টাল সামলালে, কিন্ত ন্তরযান যখন নিরাপদ জায়গায় এল তখন দেখা. গেল 
আর সকলের থেকে আমরা আলাদা হয়ে গেছি। জলের স্রোতে জায়গা ঠিক 
না রাখতে পেরে আমাদের সঙ্গীরা কোথায় যে গেছে কিছুই বলা যায় না। 

ছাব্বিশ 

আত ক্রমশই যেন আরো প্রবল হয়ে উঠছিল । যন্তযানের পেরিস্কোপে দেখতে 
পাচ্ছিলাম অসংখ্য জলজ প্রাণীর বাঁক আতঙ্কে উন্মত্ত হয়ে দেই তপ্ত জলের স্রোত 
ছাড়িয়ে ছুটে পালাবার বৃথা চেষ্টা করছে। এত জলজ প্রাণী এর আগে কোথায় 
যে ছিল কে জানে ! পর্দপালে যেমন পৃথিবীর আকাঁশ ছেয়ে ষায় তেমনি সমস্ত 
জল তাদের ভিড়ে অন্ধকার হয়ে গেছল। খান্ত খাদক, শিকার-শিকারী সকল 
জাতের মাছ ও প্রাণী একসদ্দে তার ভেতর ঠেলাঠেলি করছে। অসহায় আতঙ্ক 
ছাড়া আর কোন প্রেরণা তাদের নেই। 

লজ উদ্ভিদের ছিন্ন অংশ আমাদের বন্ঘানের প্যাডলে জড়িয়ে গিয়ে গোড়া 
থেকেই আমাদের গতি ব্যাহত হচ্ছিল। ক্রমশ অবস্থা এমন দাড়াল যে জলজ 
প্রাণীদের দেহ লেগে যেকোন মুহূর্তে প্যাডল বন্ধ হয়ে যেতে পারে। 

নারা উৎকষ্টিত মুখে বললে, “TSH যেন বড্ড বেশি বলে মনে হচ্ছে ।' 

সর্দার বললেন, আমাদের সুবিধের চেয়ে অস্থৃবিধেই বেশি হবে বোধহয় | 
এই ICS ভেতর আমাদের লক্ষ্য স্থির রাখা যাবে কী করে! আর যদি বা 
ঠিক জায়গায় গিয়ে পৌছতে পারি, যন্তরযান থামানো তো যাবে না! থামাবার 
আগেই আোতের টানে পাহাড়ে আছড়ে পড়বে যে!” 

নার ভয়ের মাত্র! আরো বাড়িয়ে দিয়ে বললে, ‘আমাদের সঙ্গীরা এই 
দুর্ধোগে কী করছে কে জানে ? তাঁরা পথ ঠিক করতে পাঁরবে তো !? 

গোলমালের ভেতর কে কে আমরা! যন্ত্রযানে এসে উঠেছি এতক্ষণ লক্ষ করি 
নি। একজনের গলার স্বরে চমকে এবার চেয়ে দেখলাম, মুখ-কাঁটা সেই 
পাঁটকিলেও আমাদের AC এসেছে। সে অদ্ভুতভাবে, হেসে বলছিল, “অত 
খোজা দূরের কথা, তাঁরা প্রাণে বীচলে হয় ।' 

এত বড় aisles দুর্যোগের ভেতর পাটকিলেদের নিলা আক্রমণে 
বেরুনোটা যে ভাল হয় নি, মনে মনে সবাই এবার তা বুঝেছিল। তবে জলের 
আলোড়ন এত ভন্নন্ছরই যে হয়ে উঠবে তা কেউ আর কল্পনা করতে পারে নি। 

যাই হোক, মুখ-কাঁটা পাঁটকিলের হাঁসিট। অত্যন্ত খারাপ লাগল ! 

সর্দার বললেন, “এবারের সামুদ্রিক ভূমিকম্পটা সাজ্বাতিক রকমের হয়েছে 
বলে মনে হচ্ছে। নিলাঙের ক্ষতি হবে ভয়ানক বেশি 1 

মুখ-কাটা পাটকিলে বললে, “আমরা তো তাই চাই !' 

নীরা একটু রেগে বললে, ‘তুমি ভুল করছ, তা আমরা মোটেই চাই না। 

আমাদের প্যায্য অধিকার আমরা চাই মাত্র, কিন্ত সমস্ত নিলাঙের সর্বনাশ হোক 
এ আমরা কখনও কাঁমনা করি নাঁ। তাতে আমাদেরই ক্ষতি ৷? 

সর্দার সে কথায় সায় দিয়ে বললেন, “এই দুর্ঘটনায় আমাদের তেলের SHE 
সমস্ত কল-কন্জ৷ নষ্ট হয়ে যাবে, আমাদের আহীর্য মাছের বাঁক অধিকাংশ মারা 
যাবে_কিছু বা ছত্রভঙ্গ হয়ে এ তল্লাট ছেড়ে যাবে; শুধু তাই নয় আমাদের 
সমুদ্রের সমস্ত দামি অরণ্য একেবারে তছনছ হয়ে যাবে। আমি তো দেখছি 
নিলাঙে এবার ভীষণ অন্নাভাব হবে| শাদা, পাঁটকিলে কারুর এ থেকে রেহাই 
নেই |” মুখ-কাটা লোকটা এবার আর কোন কথা বললে না | 


কথা কইতে কইতে আমাদের যন্ত্রযান প্রবল বেগে অনেক দূর অগ্রসর হয়ে 
এসেছিল । যন্ত্রযানের যত না গতি, স্রোতের টানে তার চেয়ে বেশি জোরে সে 
চলছিল। পেরিস্কোপের ভেতর দিয়ে মনে হচ্ছিল আমর! একটা প্রলয় কাণ্ডের 
মাঝখান দিয়ে উন্ধার মত যেন ছুটে চলেছি। যে সমস্ত জানোয়ার এখানকার, 
লোকেরাও খুব কম দেখতে পার, গহন জলজ অরণ্যের আশ্রয় ত্যাগ করে তারাও 
ভীতভাবে আজ বেরিয়ে এসেছে | বিশালকায় ভয়ঙ্কর আকুতির সমস্ত প্রাণী 
প্রায়ই আমাদের যন্ত্রযানের আশ-পাশ দিয়ে সরে যাচ্ছে। তাদের অনেকেই 
্বযংপ্রত। ঘোলাটে জলেও তাদের রোশনাই দেখ! যাচ্ছিল | 


নারা-ই যন্ত্রধানের গতি নিয়ন্ত্রিত করছিল বা করতে চেষ্টা করছিল। 
পেরিস্কোপের দিকে চেয়ে চিন্তিত মুখে সে এবার সর্দারকে জিজ্ঞাসা করলে, 
“নিলাঙের হাওয়া-কলের মহলের দিকেই তো যেতে হবে? 

ANT হতাশভাবে বললেন, “সেই রকমই তো মতলব fea কথা ছিল 
মে সদর দরজায় আমাদের দলের অন্যান্য যোদ্ধারা গিয়ে হালা বাধিয়ে নিলাঙের 
লোকের চোখে ধাধা দেবে, আর সেই স্থযোগে আমরা walt নিয়ে হাওয়া- 


কলের মহলে ঢুকে পড়ব | কিন্তু এই ছুর্ধোগে আমাদের লোকেরা সদর-পথে 
কি পৌছতে পারবে va 


নার! বললে, নি! পারলেও ক্ষতি নেই। আজকে নিলাঙের লোকের! এই 
জলের বিপদ নিয়েই এত ব্যস্ত থাকবে যে হাওয়া-কলের মহল পাহাঁরার কথা 
তাদের মনেই থাকবে a 

সদরি চুপ করে রইল। নারা আবার বললে, “কিন্ত আমি ভাবছি যদি-ব| 
এই জোতের ধাক্কা সামলে যন্ত্রযান থামানো] যায়, হাওয়া-কলের গোপন দরজা 
চেনাবে কে!” 

সর্দার একটু হেসে বললেন, ‘ন্তযান যদি তুমি থামাতে পার তাহলে সে 


৯৮ 


ভাবনা নেই? তারপর মুখ-কাটা সেই পাঁটকিলেটাকে দেখিয়ে বললেন, “সে 
ভার নিয়েছে স্বয়ং এই চিনম্‌ ৷! 

এতক্ষণে মুখ-কাঁটা লোকটার আমাদের সঙ্গ আসবার উদ্দেশ্য বুঝলাম | 
কিন্ত তবু আমার মনের ভেতরকার ভয় তেমন গেল নী | 

ata কৌন কথা আর না৷ বলে আবার স্রোতের সন্ধে সংগ্রাম আরম্ভ করে 


' দিয়েছিল । আমরা এইবার নিলাঙের ঠিক ওপর এসে পড়েছি বুঝতে 


পারছিলাম । নিচে পাহাড় না দেখা গেলেও বাঁধা পেয়ে le এখানে যে 
রকম উচ্ছৃঙ্খল ও দুর্বার হয়ে উঠেছিল তা থেকেই পাহাড়ের অস্তিত্বের প্রমাণ 
পাওয়া যায়। 

নারা যন্ত্রযানকে যথাস্থানে নামাবার খানিকক্ষণ অমানুষিক OB করে শেষে 
হাল ছেড়ে দিয়ে হতাশভাবে বললে, ‘না, হবে না, এখানে যন্ত্রযান নামাতে 
গেলে আমর! সবশুদ্ধ পাহাড়ে আছড়ে ধুলে! হয়ে যাব !” 

সদ/র হতাশভাবে বললেন, ‘তাহলে উপায়? এখন তে! ফেরাঁও যায় না। 
ত! ছাড়া এই প্রলয়-কাঁণ্ডের ভেতর আমাদের জাহাজ-ঘাঁটিও কি এতক্ষণ' 
টিকে আছে’ 

নারা চুপ করে রইল । আমি তে| হতাশতাবে শেষ সর্বনীশের প্রতীক্ষা 
করছিলাম। হঠাৎ সেই মুখ-কাটা চিনম্‌ এগিয়ে এসে বললে, ‘আমি এক 
উপায় বাংলাতে পারি ! 

BHAT হয়ে সকলে বললে, কী?’ - 

চিনম্‌ বললে, “নিলাঙের এধারে স্রোত যখন প্রবল তখন ওধারে পাহাড়ের 
পেছনে জল নিশ্চয় অপেক্ষাকৃত শান্ত হতে বাধ্য । সেখানে যদি কোনরকমে 
যন্ত্রধান নিয়ে যেতে পারা qa 

নার! তার কথা শেষ না৷ হতেই বললে, ‘তাতেই বা কী হবে! আমর! কি 
শুধু প্রাণ বীচাতেই TS? 

চিনম্‌ কথায় বাধা পেলেও বিন্দুমাত্র বিরক্তি প্রকাশ না করে শান্তভাবে 
বললে, ‘সেখানকার একটি গুপ্ত পথ আঁমি জানি । তা দিয়েও অনায়াসে 
আমরা হাওয়া-মহলে পৌছতে পারব ৷ 

চিনমের কথা মিথ্যে নয়। এধারের পাহাড়ে ধাক্কা খেয়ে জলের আত 
নিলাঙের ওপর দিয়ে এমনভাবে বয়ে যাচ্ছে যে তাঁর পেছনের দিকে নিচের 
ভূল অনেকটা “eI সেই অপেক্ষাকৃত শান্ত জলে কৌনরকমে নার। তাঁর' 
যন্্রযান থামালে। ' 

চিনমের সন্ধে গুপ্ত পাম্প-ঘর দিয়ে আমরা সকলে নিলাঙের ভেতরে প্রবেশ 


নন 


করলাম। যে নিলাঙ থেকে “ae হারিয়ে একদিন অভভুতভাবে বিদায় 
নিয়েছিলাম, তার পাঁষাণপুরীতে এতদিন বাদে প্রবেশ করে আমার মনের অবস্থা 
কী যে হল তা বৰ্ণন! কর! কঠিন | নিজের মনের ভাবনা নিয়ে তখন থাকবারও 
কিন্ত সময় নেই । গুপ্ত পথ দিয়ে সন্তৰ্পণে সকলে তথন হাঁওয়ামহলের উদ্দেশ্যে 
অগ্রসর হচ্ছে । এদিকের স্ুড়ন্ব-পথগুলি অতিশয় HAT) একজনের বেশি 
দুজন পাশাপাশি বাওরা যায় না। জটিলও অত্যন্ত বেশি ; একটু না যেতে 
যেতেই দেখ! যায় পথ নানা জায়গায় বিভক্ত হয়ে গেছে। চিনম্‌-এর এই মহলের 
বঙ্গে পরিচয় নিশ্চয়ই অত্যন্ত বেশি । অতি সহজেই সে নিজের রাস্তা বেছে 
নিয়ে এগিয়ে চলেছিল | আমরা, তাকেই অন্সরণ করে চলেছিলাম। 

এ পথটি গুপ্ত বলেই হোক বা আজকের দিনে নিলাঙের লোক অন্য দিকে 
ব্যস্ত থাকার দরুনই হোক, বাধা আমরা কোথাও পেলাম না। স্থড়দ্ের পর 
Ber পার হয়ে এসে প্রায় এক ঘণ্টা বাদে এক জায়গায় এসে চিনম্‌ থামল | 
সেখানে পথ প্রশস্ত হয়ে দুটি বৃহদাকার কামরার দরজায় গিয়ে ঠেকেছে। 
একটি! ঘরের দরজায় চামড়ার মত পুরু কি একটা জিনিসের বিশাল পদ দেওয়া 
সেই পার দিকে দেখিয়ে চিনম্‌ বললে, “এই হাওয়া-কলের দরজা ৷? 

তার মুখে সার্থকতার উল্লাস WHET এত দূর বিনা বাধায় এত বিপদ 
অতিক্রম করে আসতে পেরে নারা ও সদর্ণারও তখন উল্লসিত হয়ে উঠেছে। 
তার! একটু ভ্রতপদেই সেই পদর্ণর দিকে অগ্রসর হল। আমিও পেছু নিলাম। 
কিন্ত এক পা-র বেশি আর অগ্রসর হতে হল না। 

সেইমুহূর্তে সেই AN TH আড়াল থেকে জন-পণচেক শাদা-পোশাকী বেরিয়ে 
এসে আমাদের ঘিরে ফেললে, আমাদের চক্ষের পলক ফেলবার অবসর পর্যন্ত 
তারা দিলে না। 


পেছনে চেয়ে দেখি চিনম্‌ আমাদের দিকে চেয়ে তার কাটা মুখে বীভত্স- 
ভাবে হাসছে। 


ব্যাপারটা এতই অপ্রত্যাশিত ষে বুঝতে আমাদের কিছুক্ষণ সময় গেল | 
কিন্তু চিনম্‌ আমাদের সঙ্গে কতদূর বিশ্বাসঘাতকতা করেছে, তা বোঝবার পর 
মারা ও সদর একেবারে ক্ষিপ্ত হয়ে উঠল | কিন্ত আস্ফালন আমাদের 
তখন নিক্ষল, ত| ছাড়া চিনম্এর পরিচয় তখনও আমরা পাই নি। 

আমাদের একজন প্রহরী চিনম্‌এর দিকে চেয়ে কি জিজ্ঞাসা করলে। 
চিনম্‌ তার উত্তরে তার বী হাতের কজ্জির ওপর থেকে পুরু চামড়ার আট 
জামাটা একটু সরিয়ে ফেললে মাত্র। সঙ্গে সঙ্গে আমি বিস্মিত হয়ে অক্ফুট 
চিৎকার করে উঠলাম। 

নারা ব্যাপারটা লক্ষ করে নি, জিজ্ঞাসা করলে, “কী হয়েছে? 

উত্তেজিত কণ্ঠে বললাম, ‘এই মিউ !? 

fae? 

হ্যা, চিনম্ই fae | 

চিনম্এর হাতের কন্জিতে বোতাম-বসানো৷ সেই তাঁবিজটি তখন স্পষ্ট দেখা! 
যাচ্ছে। নারা ও antl caine অবাক হয়ে চেয়ে রইল । যে মিঙকে 
খোজবার জন্যে আমর! জাহাজ-ঘণটির বাইরের সমস্ত জঙ্গল তোলপাড় করে, 
ফেলেছিলাম, সে যে নিশ্চিন্ত মনে জাহাঁজ-ঘাঁটির ভেতরই অন্য ছদ্মবেশে তখন 
লুকিয়ে ছিল কে ভাবতে পেরেছিল ! সত্যিই বিস্ময়ের কথা। 

fae যেন আমাদের আরে! হাস্তাস্পদ করবার জন্যে মুখের ওপরকার কি. 
একটা জিনিস কানের পাশ দিয়ে খুলে ফেললে । দেখলাম সেটা নকল পাতলা 
চামড়ার একরকম অদ্ভূত LANA । সেইটের জন্তেই তার মুখটাকে অমন কাটা 
দেখাচ্ছিল | 

রাগে সর্বাঙ্গ জলে গেলেও মিঙের এ বাহাছুরিতে তার প্রশংসা না করেও 
পারছিলাম না । আমাদের সকলের চক্ষে এমনভাবে ধুলে দেওয়া! কম বাহাদুরি, 
নয়। 

জাহাজ-ঘাঁটিতে কে যে আমাদের সাবধান করে চিঠি দিয়েছিল, কেন যে 
আমার দিকে মুখ-কাটা চিনম্‌ অমন রহস্তজনকভাবে চাইত-_সমস্ত সমস্তারই 
এবার মীমাংস৷ হয়ে গেল | কিন্তু মীমাংস। হল বড় দেরিতে । আমর! এখন 
মিঙের কৌশলে শাদা-পোশাকীদের বন্দী। নিলাঙ আক্রমণ করতে এসে 
আমরা নিশ্চিন্ত মনে তারই তৈরী ফাদে পা দিয়ে বসেছি। 

প্রহরীরা মিডের আদেশে আমাদের সকলকে একদিকে এবার নিয়ে চলল | 
আবার বহু সুড়ঙ্গ-পথ পার হয়ে আমর! নিলাঙের কয়েদে গিয়ে পৌছলাম। 

আমার বিশ্বাস ছিল আমাকেও এরা নার ও সর্দারের সঙ্গে একই কয়েদে 
বাখবে। কিন্তু আশ্চর্যের বিষয় এই যে জেলখানার দরজা খোলবার পর নাবা, 
ও সর্দারের AHA করে আমি যখন সেখানে ঢুকতে যাব তখন হঠাৎ, মি 
পেছন থেকে আমার জামা ধরে আমায় নিরস্ত করলে । আমি অবাক হয়ে 
পেছন ফিরে চাইতেই নে বললে, ‘তোমার জন্যে আলাদা বন্দোবস্ত 1» 

আমি বিরক্ত হয়ে জিজ্ঞাসা করলাম, “কেন ? k 

“নিলাঙের দেবতার হুকুম !' 

নিলাঙের দেবতাকে মনে মনে অভিসম্পাত করে ফিরে তাকাতেই আমি 
দেখি, নারা সর্দারকে ভেতরে পুরে জেলখানার দরজা বন্ধ হয়ে গেছে। 

সাতাশ 
অত্যন্ত অপ্রনন্ন মুখে এবার মিঙের দিকে চেয়ে আমি জিজ্ঞাসা করলাম, “নিলাঙের 
' দেবত!| আমায় নিয়ে এবার কী করতে বলেছেন ?” যে নারার সঙ্গে সুখে-দুঃখে 
আমার এতদিন কেটেছে তার কাছ থেকে বিচ্ছিন্ন হয়ে সত্যি আমার অত্যন্ত 
দুঃখ ও রাগ হচ্ছিল | শরংকে তো হারিয়েছি আগেই । এর পর নারাকে 
হারাতে আর আমার ইচ্ছে ছিল না। যদি কোন বিপদ তার ঘটে_ আমার 
মনের বাসন! ছিল সে বিপদের পুরে! ভাগ নেওয়া ।- কিন্তু তা হল না। 
মিঙ বললে, “আমার সঙ্গে যেতে হবে|”. তার আদেশের ভেতরেও কেমন 
একটু সম্্রমের স্থুর পেয়ে আমি অবাক হলাম | তবু ব্যঙ্গ করে জিজ্ঞাসা করলাম, 
“তোমাদের দেবতার কাছে ?” 
মিঙ মাথা নেড়ে জানালে, ‘হু P 
মিডের সঙ্গে যেতে যেতে সত্যই নিলাঁঙের অদ্ভুত দেবতার আমাকে কী 
দরকার হল ভেবে অবাক হচ্ছিলাম। নিলাগের 'দেবতাটি কী চীজ তাও বুঝে 
উঠতে পারছিলাম না। এক সময়ে জিজ্ঞাসা করলাম, “তোমাদের নিলাঙ কি 
এই দেবতার আদেশেই চলে নাঁকি ? 
মি সংক্ষিপ্তভাবে জানালে, ‘আজকাল চলে ৷? 
অবাক হয়ে বললাম, “আজকাল মানে? আগে কি তিনি ছিলেন না নাকি ?' 
“ছিলেন, তবে দেখা দেন নি! 
দেবতার রহন্ত ক্রমশই গভীর হচ্ছিল | মিঙ যখন আমাকে নিয়ে নিলাঙের 
বিশাল একটি অলগ্গত হল-রে প্রবেশ করলে, তখন মনে সত্যই রি ভয়- 
মিত্রিত বিস্ময় জাগছে। কী না জানি দেখব কে জানে | 
হল-ঘরটি পাথর কেটে তৈরী প্রকাণ্ড একটা মন্দির-চত্বরের মত। চারিধারে 
| SAS সব থাম, তাঁতে অদ্ভুত সব কারুকার্য । প্রত্যেক থামের ওপর অপরূপ 
রঙের সব আচ্ছাদিত আলো! জলছে। দুরে একটি পাথরের প্রকাণ্ড মঞ্চ। 
সেখানকার কারুকার্ধ অদ্ভুত। নানা রকম সামুদ্রিক প্রাণীর চেহারার নকলে 
সেখানে নানা রকমের পাথরের নক্সা। মঞ্চের চারিধারে বহু শাদা-পোশাকী 
নত মস্তকে বসে আছে! মাঝখানে সমস্ত মুখ রুপোর মত চক্চকে একরকম 


ঝালরে ঢেকে, মাথায় প্রকাণ্ড মুকুট দিয়ে অপেক্ষাকৃত উচু একটি আসনে একটি: 


লোক বসে আছে। আমাদের পৃথিবীর ওপরকার কাপড়ের মত একরকম 
জিনিসে তার সমস্ত দেহ আচ্ছাদিত। ওপর থেকে প্রখর বৈদ্যুতিক আলো তার 
সে দেহে ও মুখের ওপর পড়ে ঝলমল করে উঠছে। 

এগুতে গিয়ে একবার থমকে দাড়িয়ে পড়লাম। এই কি নিলাঙের দেবতা! 
জীবিত দেবতা আবার কি রকম ! 

পেছন থেকে মিঙ ঠেলা দিয়ে বললে, চিল ৷? 

FAG চত্বর পার হয়ে একেবারে সেই উচু আসনের কাছে মিড আমায় 
থামতে বললে | 

হতভঙ্ক হয়ে আমি দাড়িয়ে পড়েছিলাম | মিঙ আমায় টেনে হাটু গেড়ে 
বসিয়ে বললে, “দেবতার সম্মান জান না!» 

বসে পড়ে বিস্মিত দৃষ্টিতে আমি দেবতার দিকে চাইলাম । ঘন রুপোঁলি 
ঝালোরের ভেতর দিয়ে কিছুই দেখা যায় না। দেবতা আমার আগমনে প্রসন্ন 
কি রুষ্ট কিছুই বুঝতে পারলাম না। শুধু তিনি হাতের একটি দণ্ডের মত 
জিনিস তুলে ধরলেন_-এইটুকু দেখলাম | 

সেই মুহূর্তে মঞ্চের পেছনের একটি পাথরের ছোট দরজা খুলে গেল। 
অন্যান্য শাদা-পোশাকীরা দেখলাম 'এখন মাথা নিচু করে দীড়িয়ে উঠেছে । 
দেবতাও উঠে দাড়ালেন । তারপর আমায় অনুসরণ করতে ইদ্দিত করে সেই 
দরজার দিকে অগ্রসর হলেন | - 

এতক্ষণে সত্যি আমার অত্যন্ত ভয় করছিল | সাধারণ রিপদে আমি কাতর 
নই, কিন্তু ভুতুড়ে দৈব ব্যাপার আমার কেমন খারাপ লাগছিল। ঝাঁলর-যুখো 
“এ দেবতার সঙ্গে পাথরের এই দরজার পেছনে যেতে আমার কিছুমাত্র উৎসাহ 
হল না। মিড ও দুজন শাদা-পোশাকী প্রহরী আমায় পেছন থেকে ঠেলা সত্বেও 
আমি একরকম মাটি কামড়ে সেইখানে পড়ে রইলাম। 

কিন্তু অতগুলো লোকের সঙ্গে আমি পারব কেন! তারা৷ দেবতার CAR 
পেছু আমায় একরকম কাধে ধরে ঝুলিয়েই নিয়ে গেল। দরজার কাছে. গিয়ে 
তরু আমি একবার শেষ চেষ্টা করে দেখলাম । ঝাঁকানি দিয়ে প্রহ্রীদের হাত 
ছাড়িয়ে আমি আর-একটু হলেই বোধহয় পেছন দিকে লাক দিয়ে “পড়তাম | 

হঠাৎ স্পষ্ট বাংলায় দেবতা বললেন, “ভয় নেই!» 

আমি স্তম্ভিত হয়ে দাড়িয়ে পড়লাম। বাংলা শুনে আমি স্তম্ভিত হই নি। 
হয়েছিলাম শরতের গলা! শুনে | 

নিলাঙের দেবতা শরৎ | 


i আটাশ 
দেবতার একটি শব্দে আমার অত বড় পরিবর্তন লক্ষ করে, শাদা-পোশাকীদের 
তাদের দেবতার ওপর শ্রদ্ধা বোধহয় অত্যন্ত বেড়ে গেছল। 
খানিক fea থেকে আমি এবার বিনা প্রতিবাদে পাথরের দরজা দিয়ে 

ভেতরে প্রবেশ করলাম দেবতার পেছু পেছু। পরমুহর্তেই পেছনের দরজা বন্ধ * 
হয়ে গেল | 

ছোট watt ঘর, কিন্তু এ্র্ধের আর অন্ত নেই । কিন্তু তখন সে Oat 
আমার চোখে পড়ে নি। আমি অবাক হয়ে শরতের মুখের দিকে তখন 
তাকিয়ে আছি। 

ঘরে আমরা দুজন ছাড়া আর কেউ ছিল না। শরৎ ধীরে ধীরে মুখের 
ঝালর-সমেত তার মাথার মুকুট খুলে ফেললে । আমি আর থাকতে না পেরে! 
উচ্ছৃসিত হয়ে তাঁকে আলিঙ্গন করে বললাম, ‘রং তুই বেঁচে আছিস! 

শর একটু হেসে বললে, “বেচে আছি মানে ? নিলাঙের দেবতা কি শুধু 
বেঁচে আছে?" 

আমি একটু দূরে সরে তার দিকে ভাল করে চেয়ে জিজ্ঞাস] করলাম, কিন্ত, 
আমি যে সত্যিই আমার চোখকে বিশ্বাস করতে পারছি না 

শরৎ তেমনি পরিহানের স্থরে বললে, “নিলাঙে এতদিন বাস করে এখনও 
নিজের চোখকে বিশ্বাস করিস নাকি ৷? 

ঠাট্টা নয়, ব্যাপারটা কী বল্‌ দেখি !? 

শর২ আমার কীধ ধরে একটি আপনে বসিয়ে বললে, ‘বলছি, আগে একটু, 
জিরিয়ে নে। নিলাঙ আক্রমণ করে হাঁকিয়ে পড়েছি যে!” 

না ভাই, আমার আর সবুর সইছে না!” 

শর২ রললে, ‘তরে শোন্‌।” 

TAS তারপর তার দেবতা হওয়ার যে কাহিনী আমায় বললে, তা ঘটনাবহুল 
না হলেও আমার কাহিনীর চেয়েও বলতে গেলে অদ্ভুত। 

সেই নিলাউ-প্রবেশের প্রথম দিন আমার পেছনে দৌড়ে আসতে আসতে 

হঠাৎ এক জায়গায় পাশের দেওয়াল ফাক হয়ে একটা দরজা তার সামনে 
বেরিয়ে পড়ে। আমায় ডেকে সেই দরজাটা! দেখাতে যাবে, এমন সময় সেখান 
থেকে কজন শাদা-পোশাকী বেরিয়ে তাকে চক্ষের নিমেষে সেই দরজার ভেতর 
টেনে নিয়ে ষায়। দরজা তার পরেই হয়ে যায় বন্ধ | 

শাদা-পোশাকীর| তারপর তাকে জেলথানাতেই নিয়ে যায়। সে ভেবেছিল 
সেখানে তার ভাগ্যে হয়ত ভয়ঙ্কর শাস্তিই আছে। কিন্ত তার বদলে সেই- 
খানেতেই তার সৌভাগ্যের BEATS | 

পাটকিলেদের সঙ্গে যুদ্ধ বাধা সত্বেও প্রত্যহ বহু লোক তার অদ্ভুত চেহারা, 
জেলে দেখতে আমত। একদিন এ রাজ্যের এক পুরোহিত তাকে দেখতে 
গিয়ে হঠাৎ আহলাদে আটখানা হয়ে একেবারে নাচ শুরু করে দেয়। কী যে 

হল প্রথমটা সে কিছুই বুঝতে পারে নি। পুরোহিতের ডাকে হোমরা- 
চোমরা অনের শাঁদা-পোশাকী এসে তাঁকে উল্টে-পাণ্টে আঙুল, পা, নাক, 
মুখ এমনভাবে কদিন দেখতে আরম্ভ করে যে তার প্রাণান্ত হবার উপক্রম | 
শেবকালে তার! তাঁকে একদিন জেলখানা থেকে 'সাজিয়ে-গুছিয়ে নিয়ে গিয়ে 
বসিয়ে দিল এই মন্দিরের মাঝখানে | - নিলাডের শীদা-পোশাকীরা সেদিন 
আসতে কেউ আর বাকি নেই। 
সে প্রথম ভেবেছিল বুঝি তাকে ননবলিই দেওয়া হবে এই মন্দিরে, কিন্তু 
তার বদলে নিজের খাতির দেখে নে অবাক। 
সমস্ত ব্যাপারের অর্থ বুঝতে পারল সে অনেক দিন বাদে । তখন পুরো- 
হিতেরা বহু পরিশ্রম করে তাকে এ দেশের সমস্ত ভাষা শিথিয়েছে। 
এদের শাস্ত্রে নাকি আছে যে আগে জলের রাজ্যের লোকেরা ছিল 
পৃথিবীর ওপর। তখন ছুই দেবতা-ভাই তাদের ওপর রাজত্ব করত। ঝগড়া 
করার ফলে এক ভাই তার লোকছন-সমেত এই জলের রাজ্যে নির্বাসিত হয় । 
শান্পে নাকি লেখা আছে, পৃথিবীর দেবতা-ভাই যতদিন না জলের রাজ্যে 
আসবে ততদিন নিলাঙের শাপমুক্তি হবে না। এতদিন বাদে শর্খকে দেখে 
তারা৷ বুঝেছে যে এই সেই পৃথিবীর ওপরকার দেবতা-ভাই | কারণ শান্ত 
যেমনটি লেখা অ:ছে সে সমস্ত লক্ষণ তার আছে। তার হাত-পা জোড়া নয়, 
তার গলায় নেই MCA, তাঁর রঙটাও বেশ কটা | 
Asa শরশকে তাঁরা দেবতার পদে প্রতিষ্ঠিত করে সমস্ত নিলাঙের 
কাজের ভার তাকে বুঝিয়ে দিয়েছে। 
আমার দিকে চেয়ে হেসে শরৎ বললে, “দেবতা হয়েও আমার কিন্তু ভাই 
নখ হল না। তোর খোজ না পেয়ে আমি একেবারে হতাশ হয়ে পড়েছি 
“তখন । পাটকিলেদের সঙ্গে হাঙ্গাম! সত্বেও আমি নিজের কয়েকজন বিশ্বস্ত চর 
তোর খোজে চারিদিকে পাঠিয়েছিলাম। তারই একজন তোকে খুজে এনেছে ৷? 
আমি হেসে বললাম, ভাগীরথী জাহাজের ইউনিফর্সের বোতাম বুঝি 
তোমার রাজ-চিহ্ন 2 
শরৎ হেসে বললে, “কী আর করি বল, ঠাট তে বজায় রাখতে হবে !” 
হঠাং আমার একটা কথা মনে পড়ে গেল, বললাম, “কিন্ত একটা যে ভারি 
মুস্কিল হয়ে গেছে ভাই 1? 
“কী? বলে শরৎ উদ্িগ্নভাবে চাইলে | 
নারা আমার কত বড় বন্ধু তাকে বুঝিয়ে আমি বললাম, “সে আর সদর্ণর 
এখানে বন্দী হয়েছে। তাঁদের কোন ক্ষতি যাতে না হয় তাও করতে হুরে ৮ 


১০৫ 


AIS গম্ভীর হয়ে বললে, “নকল দেবতা সেজেছি বলে সত্যিই নিলাঙের 
কল্যাণের কথা কি ভাবি না মনে করিস ভাই? সে আমি ভেবে রেখেছি । 
নার! কেন, কোন পাঁটকিলের আর কোন ক্ষতি হবনো ৷ 

“তার মানে 2” 

“তার মানে, কাল এখানকার সবচেয়ে বড় বিচার-সভা বসবে | এই জলের 
অস্বাভাবিক আলোড়নে নিলাঙের ভয়ঙ্কর ক্ষতি হচ্ছে। যে সমস্ত পাঁটকিলে 
বিদ্রোহ করেছিল তাঁদের অনেকে মার পড়েছে আর বাকিরা সব বন্দী হয়েছে। 
কাল তাদের বিচার ৷” 

“বিচার কী হবে?’ 

ন্যায়বিচার ছাড়া আর কী হবে! শাদা ও পাটকিলেরা ছুই ভাই । 
এদের পরস্পরের ভেতর বিরোধ যাতে না থাকে_কেউ যাতে কারুর ওপর 
অবিচার, অন্যায় না করতে পারে তাঁর বাবস্থা নিলাঙের দেবতা ছাড়া কে 
করবে? কালকের বিচার-সভায় আমি পাটকিলে ও শাদাদের ভেদ দূর করে 
সমস্ত পাটকিলেদের মুক্তি দেব ৷ 

‘তুমি দিলেই হবে? অবস্থার প্রভাব এমনি ষে অজান্তে আমারই যেন 
শরতের ওপর শ্রদ্ধা হচ্ছিল | 

শরং হেসে বললে, “নিলাঙের দেবতার ওপর কথা৷ কইবার কেউ আছে 

আমি'-আশ্বস্ত হয়ে খানিক চুপ করে থেকে বললাম, “কিন্ত এইরকম 

: দেবতাগিরিই করতে হবে নাকি এখানে চিরকাল?’ 

“সবশুদ্ধ পাচ বছর তো হবে এখনে ৷? 

কলা 

“শাস্ত্রে লেখা আছে__দেবতা পাচ বংসর এদের সঙ্গদান করবেন ৷? 

আমি ভীত হয়ে বললাম, 'পাচ বংসর ধরে এই সমুদ্রের তলায় থাকতে হবে | 

শর২ একটু হেসে বললে, ‘আমাদের বুদ্ধিতে যদি ঘুন ধরে থাকে, আর: 
সাহস যদি ফুরিয়ে গিয়ে থাকে তাহলে তাই হবে ।» 

শরতের চোখের ইসারা বুঝে আমিও হাসতে লাগলাম | 

